
Este o cunoscută scriitoare specializată în epoca de început a seriei Star Wars. 

Colaborarea cu Lucas-Books a început cu Star Wars Journal: Captive to Evil — 
Jurnalul Prințesei Leia Organa. De atunci, Watson a scris povestiri pentru seria de 
reviste Star Wars: Jedi Apprentice precum şi „Jurnalele” Reginei Amidala şi Darth 
Maul. 


GHIDUL CARACTERELOR 


ULTIMII JEDI 

Obi-Wan Kenobi: Mare Maestru Jedi, acum in exil pe Tatooine. 

Ferus Olin: Fost Padawan Jedi, odinioara ucenic al Maestrei Jedi Siri Tachi, in 
prezent agent dublu impotriva Imperiului, pe planeta Bellassa. 

Solace: Fosta Cavaler Jedi Fy-Tor Ana; devenita vanator de recompense dupa 
instaurarea Imperiului. 

Garen Muln: Slabit de lunile lungi de ascundere dupa Ordinul 66; locuieste pe 
baza secreta pe care Ferus Olin a infiintat-o pe asteroid. 

Ry-Gaul: Fugar dupa Ordinul 66; gasit de Solace. 


CEI STERSI 

O confederatie libera a celor care au fost marcati de Imperiu pentru a fi ucisi, 
care au renuntat la identitatile lor oficiale si au disparut; adunati pe Coruscant. 

Dexter (Dex) Jettster: Fostul proprietar al restaurantului Dex's Diner, a înființat 
o casă conspirativă în Districtul Portocaliu de pe Coruscant. 

Oryon: Fost şef al unei rețele Bothane de spionaj din timpul Războiului Clonelor; 
îşi împarte timpul între baza secretă de pe asteroid şi ascunzătoarea lui Dex. 

Keets Freely: Fost jurnalist premiat de investigație; acum se ascunde în casa 
conspirativă a lui Dex. 

Curran Caladian: Fost consilier Senatorial de Svivreni; văr al defunctului 
consilier Senatorial şi prieten al lui Obi-Wan Kenobi, Tyro Caladian; marcat pentru a 
fi ucis din cauza rezistentei sale deschise fata de instaurarea Imperiului. Locuieste in 
casa conspirativa a lui Dex. 


ÎNGRIJITORII BAZEI 
Raina Quill: Pilot — renumită în lupta planetei Acherin împotriva Imperiului. 
Toma: Fost General şi comandant al forței de rezistență de pe Acherin. 


CEI UNSPREZECE 

Miscare de rezistență de pe planeta Bellassa; grupul începe să fie cunoscut în 
tot Imperiul; înființat initial de unsprezece bărbați şi femei, dar a crescut până la a 
include sute de persoane în oraşul Ussa, cu mai multi susținători pe întreaga planetă. 

Roan Lands: Unul dintre Cei Unsprezece originali; prieten şi partener al lui Ferus 
Olin; ucis de Darth Vader. 

Dona Telamark: Sustinatoare a Celor Unsprezece; l-a ascuns pe Ferus Olin în 
refugiul ei montan după ce acesta a evadat dintr-o închisoare Imperială. 

Wil: Unul dintre Cei Unsprezece originali şi acum coordonatorul principal al 
grupului. 

Dr. Arnie Antin: Şi-a împrumutat serviciile medicale grupului, apoi s-a alăturat 
mai târziu; acum este a doua la comandă. 


PRIETENII SI ALIATII LUI FERUS OLIN 

Trever Flume: Tovarasul in vârstă de treisprezece ani al lui Ferus Olin, fost copil 
al strazii si operator pe piata neagra de pe Bellassa; acum membru de onoare al Celor 
Unsprezece si luptator al rezistentei, sub acoperire la Academia Navala Imperiala de 
pe Coruscant. 

Clive Flax: Fost muzician si spion corporatist transformat in agent dublu in 
timpul Razboiului Clonelor; prieten al lui Ferus si Roan; a evadat impreuna cu Ferus 
din inchisoarea Imperiala de pe Dontamo. 

Astri Oddo: Fosta Astri Oddo Divinian; a divortat de politicianul Bog Divinian 
dupa ce acesta s-a alaturat lui Sano Sauro si Confederatiei Sistemelor Independente 
in timpul Razboiului Clonelor; acum este fugara, ascunzandu-se de Bog; experta in 
piratare, specializata in sisteme de coduri informatice la scara macro. 

Lune Oddo Divinian: Fiul de opt ani al lui Astri si al lui Bog Divinian, inzestrat 
cu abilitati in Forta. 

Linna Naltree: Experta medicala care l-a ajutat pe Trever sa scape. 

Flame: Prietena misterioasă si bogată a Celor Unsprezece şi a altor grupuri de 
rezistenţă. 


„cu mult timp in urmă, într-o galaxie foarte, foarte îndepărtată 


Capitolul 1 


Scurta lui viață fusese marcată de o grămadă de ghinioane, dar Trever se 
considera cel putin norocos într-o privință: prezența regulată la Academia Ussană de 
Zi nu mai era necesară. Când fuseseră ucişi tatăl şi fratele său de forțele Imperiale 
după Războiul Clonelor, lumea lui făcuse implozie. Totul încetase să mai aibă sens, iar 
mersul la şcoală avusese cel mai putin sens dintre toate. Aşa că închisese uşa vechii 
sale vieți şi o părăsise pentru totdeauna. Devenise un copil al străzii, un hot, un escroc. 
Apoi aflase că Ferus Olin, tipul care îl lăsase să doarmă în camera lui din spate, fusese 
Jedi, şi următorul lucru care se întâmplă... zbang, începuse să treacă de blocade şi să 
se ferească de soldații din trupele de şoc. 

În fruntea listei de lucruri pe care nu se aşteptase să le mai facă vreodată, era 
să meargă la şcoală. Dar, iată-l aici. Acum era un proaspăt recrut la Academia Navală 
Imperială de pe Coruscant. De ce nu putea să se infiltreze într-un loc distractiv, cum 
ar fi o cantina de pe o stație spaţială din Inelul Exterior? Pentru că Lune Oddo Divinian, 
fiul sensibil la Forta al lui Astri Oddo, fusese răpit de tatăl său şi trimis aici. Si Astri 
era disperată să-l ia înapoi. Aşa că Trever se oferise să se înscrie, să ia legătura cu el 
şi să scape amândoi de acolo în câteva zile. Cel puţin acesta era planul. 

Pentru Trever, şcoala fusese întotdeauna ca o închisoare. Dar Academia Navală 
Imperială chiar se simțea ca o închisoare. Nu existau catuse paralizante sau custi de 
energie, dar exista un sistem de securitate de ultimă generaţie, insigne de identificare 
şi vechii droizi de luptă din seria B-l din Războiul Clonelor care fuseseră reactivati şi 
reprogramati pentru securitate. Încă stăteau în spaţii temporare rechizitionate de 
Imperiu, un spital vechi construit din piatră sintetică gri. Locul nu avea ferestre şi încă 
mirosea a bacta. 

Arata ca oricare dintre ceilalți recruți, cu părul proaspăt tuns scurt, tunică şi 
pantaloni de culoare sumbră şi cea mai stupid de mică şapcă pe care avusese vreodată 
ghinionul să şi-o pună pe cap. Trever o scoase şi o înghesui în buzunar. Îşi lăsase 
hainele şi bunurile la înregistrare, iar acum trebuia să-şi caute camera. 

Holurile erau goale în acest moment. Era ora cursurilor. Toţi recrutii asudau in 
fata holocartilor, iar în curând li se va alătura şi el pentru a se distra din plin. 

— Hei, vierme-de-nisip! strigă o voce ascuţită din spatele lui. 

Trever continuă să meargă. Nu se afla aici ca să se implice în dispute studenţeşti. 

— Cu tine vorbesc, vierme-de-nisip! 

Doar dacă nu cumva, bineînţeles, vreun bătăuş idiot încerca să se ia de el. 

Trever se întoarse. Un recrut înalt, cu trei barete argintii pe piept, îl privea fix. 

Păstrează-ți calmul, il instruise Keets Freely. Keets cercetase pentru un articol 
despre Academia Imperială cand încă era în faza de planificare. Pe vremea cand încă 


era jurnalist, înainte să reuşească să primească o pedeapsă cu moartea dupa ce 
înfuriase Imperiul de mai multe ori. Eşti un recrut nou. Eşti cel mai de jos din grămadă. 
Aproape toată lumea are voie să te tortureze. Face parte din proces. Vor să te transforme 
într-un Imperial. Vor să te dărâme şi să te reconstruiască. Orice ai face, nu-ți pierde 
cumpătul. 

— Unde ţi-e şapca, vierme-de-nisip? 

Oh. Şapca. Trever băgă mâna în buzunar şi o scoase. 

— Esti obligat să o porți tot timpul. 

— Nu mi-a spus nimeni. Îmi pare rău. Abia am ajuns aici acum câteva minute, 
spuse Trever. 

— Pune-o acum, vierme-de-nisip! 

Recrutul înalt îi dădu o palmă peste mână şi şapca îi căzu pe podea. 

— Asta da, a fost contraproductiv, spuse Trever. 

Se întâmpla un lucru interesant când se supăra acest recrut. Obrajii îi păleau, 
dar gâtul i se înroşea. Dacă Trever ar fi fost pe străzile din Ussa, ar fi comentat. L-ar fi 
făcut pe tip un kete cu gât rubiniu! şi ar fi plecat. Trever era mai bun ca alergător decât 
ca luptător. Ceea ce nu înțelegeau batausii era că trebuia să-ți particularizezi insultele. 
Oricine putea numi pe oricine vierme-de-nisip, pentru numele lui Dumnezeu. Dar nu 
trebuia să-şi piardă cumpătul. Era cea mai bună speranţă a lui Lune de a scăpa. 

— Ridic-o. 

Celălalt elev scuipă fiecare silabă. Trever o ridică, apoi şi-o puse pe cap. 

— Delincventa în privința uniformei şi insubordonare. Buza recrutului se increti 
şi el se apropie şi mai mult. Ghinion din prima ta zi. Eşti mort. 

Şi, deodată, apăru o ţeavă de blaster îndreptată spre pieptul lui Trever. Tipul nu 
era doar bătăuş, ci şi un nebun! Genunchii lui Trever aproape că cedară. După toate 
prin câte trecuse, nu se putea întâmpla aşa ceva. Nu aici. Simti o intepatura neplăcută. 

— Zece degradări, spuse elevul şi se îndepărtă. 

Ce se întâmplă? se întrebă Trever. Ce e o degradare? Transpiratia i se scurse pe 
spate. Crezuse că îşi privise moartea in fata. Cutremurat, se îndreptă spre cabina sa. 
Avea propria lui cameră mică, suficient pentru o canapea de dormit şi o comodă mică. 

Te izolează mai întâi, îi zisese Keets. Face parte din descompunerea personalității 
tale. Ei nu vor să ai personalitate, puştiule. 

Rafturile se ridicau şi se lăsau pentru a avea spaţiu de lucru. Trever isi depozita 
echipamentul şi sări pe canapeaua de dormit. Nu era foarte confortabilă. Perna mică 
era ca tare ca piatra. Observase un dulap cu provizii în drum spre cameră. Se strecură 
afară şi merse pe hol, atent dupa alti elevi şi la acel blaster fals. 

Deschise uşa dulapului cu provizii. Ah. Erau stive de pături şi perne. Luă repede 
câteva perne şi se întoarse în camera lui, aruncându-le pe patul său. Putea la fel de 
bine să se simtă confortabil cât timp era aici. 

— Activează unitatea de mesaje. 

Vocea era insistentă şi venea de la un panou de control de lângă uşă. O lumină 
roşie clipea. Trever îşi apăsă degetul mare pe panoul senzorial pentru a se identifica. 

— Recrut Fortin, prezintă-te la locotenentul Maggis, Consilier Gardian, pentru 
interviul de orientare, spuse vocea. 

Fortin era numele de pe documentele de identitate false pe care i le obținuse Dex 


1 Kete cu gât rubiniu - specie de aviani originară de pe Bellassa. Aveau capete de un alb palid şi gâturi 
rubinii. 


Jettster. El si Keets erau amândoi membri ai celor Stersi, care-şi şterseseră identitățile 
anterioare pentru a se ascunde de Imperiu. Dex îşi amenajase o casă conspirativă pe 
Aleea Tâlharilor din Districtul Portocaliu, un loc atât de adânc îngropat în lumea 
interlopă a Coruscantului încât nici măcar Imperiul nu voia să ajungă acolo. 

Il instruiseră la casa conspirativă, strigându-l pe nume la nesfârşit, reluându-i 
iar şi iar povestea până când crezuse că se va arunca pe fereastră. 

Trever îşi părăsi cabina şi se îndreptă spre turbolift. Primise la sosire numărul 
biroului locotenentului şi ştia că era aproape de biroul în care se înregistrase prima 
dată. Sustinuse un examen de admitere chiar în acea dimineaţă, iar rezultatele 
fuseseră centralizate. Spera că nu va fi dat afară de ureche. Şcoala nu fusese niciodată 
punctul lui forte. 

Ajunse la birou şi activă semnalul luminos care îi spunea locotenentului Maggis 
că era afară. Trever se trase de gulerul tunicii. Nu era obişnuit să poarte haine atât de 
strâmte. Avea să arunce în aer acest loc de îndată ce ar fi găsit o modalitate de a îl 
scoate pe Lune pe ascuns. Nu îi fusese greu să îl înroleze. Nu cu experții vicleni din 
jurul lui. Pentru prima dată în viața lui, avea un dosar academic impecabil. Keets 
Freely adăugase o notă în plus, fabricând nişte articole pe care se presupunea că le 
scrisese pentru ziarul şcolii, toate despre cum galaxia era un loc al dreptății şi al ordinii 
de când preluase controlul Imperiul. Numai prostii, desigur, dar când îi verificai 
legitimatia falsă prin canalele obişnuite, asta găseai. 

Spera ca totul să reziste sub scrutinul Imperial. Nu era cel mai deştept mod de 
viață. Dacă pica testul de admitere, ar fi fost dat afară din prima zi. 

Uşa se deschise şuierând. 

— Intră, odată! lătră o voce nerăbdătoare. 

Trever se asteptase la un ofițer Imperial standard. Toţi păreau să fie dupa matrita 
Împăratului — sau, cel putin, aşa cum arăta Palpatine înainte să se transforme într-un 
holo de groază. Înalt, cărunt, palid. Fără sânge. 

Dar ofițerul acesta era scund, cu pieptul în formă de butoi şi cu un smoc mare 
de păr negru si rebel. Obrajii lui dolofani îi dădeau un aer baietesc, dar încruntarea 
era de adult-urât. Şapca de ofițer stătea strâmb pe o lampă, de parcă ar fi aruncat-o 
prin cameră când şi-o dăduse jos. Maggis avea capul apropiat de ecranul de date. 

— Fortin. Abisal la teorie... La matematică, rau de tot. Ştiinţe, mizerabil. 
Înţelegere istorică, demn de dispreț. Maggis se uită la el cu dezgust, pur şi simplu. Pe 
scurt, eşti cel mai jalnic recrut pe care l-am văzut până acum. Cum ai fost acceptat? 

Trever încercă să pară mai deştept. 

— Cred că am avut emoții cand am dat testul de admitere. 

— Dar... Ai dat rezultate bune la reflexe şi la pilotaj. lar noi căutăm piloți. Aşa 
că bine ai venit în Marina Imperială. Dacă nu vei pica în continuare. 

— Mulţumesc. 

— Mulţumesc, domnule. 

— Cu plăcere. 

— Nu-ţi mulțumesc, idiotule. Foloseşte întotdeauna domnule când vorbeşti cu 
un ofițer superior. Cu mine, adică. 

— Da, domnule. 

Maggis se uită din nou la ecranul de date. 

— Cealaltă veste încurajatoare este că în doar o oră aici ai reuşit să aduni zece 
degradări. Fortin, eşti conştient, nu-i aşa, că la cincizeci de degradări eşti dat afară? 

— Nu mi-au spus asta, domnule. Nici măcar nu mi-au spus ce este o degradare. 


— Nu va spunem totul. Se asteapta ca voi sa aflati singuri cum stau lucrurile. 
Maggis se lăsă pe spate şi zâmbi. Şi daca te gândeşti că a fi dat afară nu este un lucru 
atât de rău, lasă-mă să-ți explic. Nu ai dreptul să pleci. Trebuie să mergi la Corpul 
Minier şi să iti ispăşeşti pedeapsa acolo. Aşa că, daca aş fi în locul tau, aş respecta 
regulile. 

— Dar ce se întâmplă dacă încalc o regulă în timp ce încerc să aflu care sunt 
regulile? 

Zâmbetul lui Maggis se lărgi. 

— Cred că te-a părăsit norocul. 

Trever înghiți în sec. Nu îi plăcea discuţia asta nebună. Chiar deloc. 

— Recunoaştem, totuşi, că ai putea avea nevoie de ajutor din când în când. Îţi 
repartizăm un recrut mai în vârstă care iti va servi drept mentor cât timp esti aici. Văd 
că l-ai cunoscut deja. 

Trever avu un sentiment de prăbuşire. 

— Recrutul Kestrel. Se pare că ai avut o problemă cu şapca. Ei bine. Sunt sigur 
că iti va fi de ajutor, în ciuda faptului că te-a împuşcat azi dimineaţă. Şi apoi, într-o zi, 
dacă vei fi foarte, foarte bun, vei ajunge să ai şi tu un blaster fals şi să sperii noii 
recruți. Maggis apăsă câteva taste. Trebuie să te prezinti la cursul de pilotaj avansat 
în două minute. Întârzierea iti va aduce o altă degradare. 

— Mă puteţi îndruma către clasă, domnule? Nu mi s-a dat nicio copie tipărită a 
clădirii. 

— Arăt eu a droid de control al traficului? 

Grozav. Pur şi simplu grozav. Trever se întoarse să plece. 

— $i, Fortin? 

— Domnule? 

— Mai ai încă cinci degradări la dosar. În locul tau, aş pune la loc pernele alea. 


Capitolul 2 


Ferus Olin avea probleme de concentrare. Pierdea notiunea lucrurilor, uita ce 
trebuia să facă în timp ce le făcea. Imprejurimile nu-i mai păreau vii. Vocile păreau să 
vină spre el de departe. Uneori, cineva îi vorbea minute în şir şi, deşi credea că ascultă, 
nu avea nicio idee despre ce se spusese. Nu era o situaţie bună pentru un agent dublu. 

Oare aşa era durerea? Nu era o tristețe ca cea pe care 0 mai simtise înainte, cand 
murise un prieten sau cineva pe care îl cunoştea bine. Nu era cum se simtise atunci 
când aflase soarta tuturor Jedilor. Aceea fusese o lovitură pe care o simtise din plin, 
ca şi cum ar fi fost rupt în două. 

Acum era mai rău. Stătuse deoparte şi privise, prea lent pentru a reacționa, cum 
Darth Vader îşi întorsese cu dezinvoltură sabia şi o trecuse prin cel mai bun prieten al 
său, partenerul său, Roan Lands. Îl văzuse pe Roan murind. Îl tinuse în braţe, se uitase 
în ochii lui şi îşi luase rămas bun în modul lor particular. Nu credea că mai urâse 
vreodată pe cineva atât de mult. Nu făcea parte din ceea ce era el. 

Faptul că fusese antrenat ca Jedi îi băgase detaşarea în oase. Dar aşa cum 
învățase să iubească într-un mod personal şi special, învățase şi să urască. Invatase 
într-o clipă, când lovise Vader. Era uimitor că încă mai era în viaţă. Îl atacase pe Vader, 
iar acesta se descurcase uşor, lăsându-l atârnând în aer neajutorat, ba chiar râsese 
de el. Fusese aruncat într-o celulă şi se aşteptase să moară când îl vizitase Împăratul. 
Ferus nu ştia de ce i se oferise o cale de scăpare. Poate că voia să se joace cu Vader, 
să-l irite gratiindu-l pe Ferus. Poate că avea planuri mai mari. Lui Ferus nu-i păsa. I 
se permisese să iasă din celulă. Era de ajuns. Se va ocupa de restul mai târziu. 

Împăratul Palpatine se oferise să-l pregătească în partea întunecată a Forţei, iar 
el acceptase. Pentru că ştia că exista o singură cale de a-şi elimina durerea. O singură 
cale de a se răzbuna. Să ia ceea ce îi oferea Împăratul, să înveţe cum funcţiona puterea 
lui şi apoi să o folosească împotriva lui Vader. Dacă ar mai fi fost Jedi, dacă ar fi putut 
vorbi cu Mace Windu, Yoda sau Obi-Wan Kenobi despre oferta Lordului Sith, toți i-ar 
fi spus acelaşi lucru: Nu asculta. Pleacă. Te va corupe. 

Dar asta era vechea metodă. Asta era calea Jedi, iar ei nu mai erau acum. 
Fuseseră cu toții neputincioşi. Pentru că nu credeau că Sithul avea ceva să-i învețe. 

Dar dacă nu era adevărat? Dacă era posibil ca un Jedi să înveţe de la un Sith, 
să câştige putere şi să-şi înmulțească darurile, dar să rămână Jedi? 

Când fusese singur în acea celulă, cu obrazul lipit de podea, Ferus nu-şi dorise 
să mai trăiască. Singurul lucru care îl ridicase de la podea fusese oferta lui Palpatine. 
Singurul lucru care îi dăduse viaţă fusese posibilitatea de a se răzbuna. Împăratul ii 
oferise, de asemenea, o slujbă pe care n-o putea refuza. Acum era responsabil de 
efortul de gasire a fiintor sensibile la Forta sau Jedi care scapasera de Ordinul 66. 
Împăratul il îndepărtase pe fostul Senator Sauro de această sarcină, spunând că era 
nevoie de cineva sensibil la Forta pentru a găsi un altul. Ferus va avea în curând acces 
la listă. 

Crease deja o bază secretă pe un asteroid care călătorea constant şi care era 
înconjurat de o furtună atmosferică densă. Prietenii lui, Raina şi Toma, construiau 
adăposturi, înființând sisteme de apărare şi de comunicaţii. Până acum îl dusese acolo 
doar pe Garen Muln, dar în curând — de îndată ce va fi sigur că îi va ajuta pe toți Jedii 


pe care îi putea ajuta — se va retrage acolo cu cei care vor dori să vină. Vor aştepta 
acolo până când va fi timpul să se ridice împotriva Sithului. 

Aşa că avea un loc unde să-i aducă. Dacă îi putea găsi. Până acum nu avusese 
prea mult noroc. Nu reuşise să descopere mai mult decât nişte indicii ici şi colo. Indicii 
despre o operaţiune fără nume, la scară largă. Şi o operaţiune de prindere în capcană 
numită Apusul, despre care bănuia că vizează..., ce? O planetă? O organizație? Ceva 
mare. Trebuia să continue, trebuia să afle ce plănuia Împăratul, dacă putea. 

Traversă holul garnizoanei Imperiale de pe Bellassa. Mulțumită promisiunii 
Împăratului, nu mai trebuia să umble cu escortă. Darth Vader fusese repartizat la o 
altă garnizoană, una pe care Imperiul o construia în zona muntoasă care le dădea 
atâtea bătăi de cap. Nu exista niciun pericol să dea peste el aici. Ferus nu dorea să 
dea peste el. Nu până când nu era pregătit. 

Accesă panoul de la uşa sălii de antrenament. Era goală, aşa cum era adesea la 
ora asta. Tocmai avusese o întâlnire holo cu Împăratul în acea dimineaţă. I se dăduse 
prima sa lecţie. 

E mai uşor decât crezi, spusese Palpatine. A, mai târziu vor fi tehnici de studiat, 
exerciţii de îndeplinit. Dar pentru început, trebuie să faci ceea ce ai fost învățat să nu faci 
niciodată ca Jedi. Simte-ti furia, dar nu o lăsa să se ducă. Hrdneste-o. Mânia vrea să 
crească. Ca Jedi, ai luptat împotriva furiei. De aceea ati pierdut. Asta e prima ta lecţie, 
Ferus. Lasă-te pradă furiei tale. Nu-i da drumul. Palpatine zâmbi. Nu e nevoie de sabie. 

Ferus se îndreptă spre mijlocul camerei, iar cizmele sale bubuiră pe permacreta 
dură. Pentru a face acest lucru, trebuia să îşi reînvie cea mai rea amintire. Cea pe care 
încercase să o îngroape. 

Imaginea se aprinse în mintea lui. Sabia. Punctul de impact. Faţa lui Roan când 
sabia intrase în el. Zdruncinătura impactului, felul în care se ridicaseră brațele lui 
Roan, felul în care corpul lui se frânse în două. Darth Vader stând în picioare, fără să 
se uite la Roan, fără să-i pese. Se uita la Ferus. Îl ucisese pe Roan doar ca să îl enerveze. 
Eliminase o persoană cu sânge şi oase, şi memorie, şi râsete, şi viziune, şi iubire, 
doar... pentru a enerva un rival. Ca un joc. Ca o distracție. 

Furia urla în interiorul lui. Nu se întoarse. Simti ceva că se mişcă şi readuse 
aceeaşi imagine în minte, astfel încât să i se imprime pe retină, până când ţipă din 
toate puterile de durere. Ceva se smulse din perete şi zbură prin încăpere. Un suport 
care susținea o bară. Ferus deschise ochii şi îşi concentră privirea asupra acelei bare 
din durotel greu, de doi metri grosime. Şi ea se smulse din perete şi zbură prin cameră. 
Se izbi de un alt perete, iar o bucată considerabilă din el căzu. Simti un val de 
satisfacție trecând prin el, apoi se întoarse. Un scaun de lângă perete țâşni în fata. Un 
altul. Tinu obiectele în aer. Apoi îşi concentra furia ca un laser şi o simți cum creşte şi 
creşte, până când obiectele se zdrobiră şi căzură, distruse, pe podea. 

Nu terminase încă. Nu cu furia lui, nu cu această cameră. Această cameră, 
aceste obiecte, puteau fi zdrobite şi sparte, iar dacă i-ar fi păsat cuiva şi ar fi venit 
după el, ar fi fost şi ei zdrobiţi, pentru că furia lui era foarte mare. 

Podeaua de sub picioarele lui începu să se crape. O bucată de tavan căzu şi firele 
se imprastiara, şi totuşi Ferus continua, cu ochii arzând şi furia devenind acum o 
minge de flăcări rostogolită în interiorul lui până când nu a mai putut vedea decât 
roşu. Rosul era culoarea distrugerii. 

— Ce se întâmplă aici? 

Ofițerul Imperial stătea în pragul uşii, cu ochii mari. 

Ferus îşi reveni şi se uită în jur. Camera era distrusă. Nu fusese niciodată în 


stare să facă aşa ceva până atunci. Gâfâia. Partea întunecată a Forţei intrase in el, iar 
plăcerea pe care o simţea era înfricoşătoare. Înspăimântătoare... şi satisfăcătoare. 

Aruncându-i ofițerului o privire de dispreţ, ieşi pe uşă. Ofițerul se dădu înapoi 
speriat, iar Ferus se bucură de frica lui. Era pentru prima dată de la moartea lui Roan 
când nu mai simţea durere. 


Capitolul 3 


Flame se plimba de colo-colo in camera din fata a casei conspirative. Timpul se 
scurgea in această misiune. Îi avea in mişcarea ei pe liderii rezistenţei din sisteme 
planetare importante din Nucleu şi Inelul Mijlociu. Inelul Exterior era prea instabil, 
prea nesemnificativ pentru a se îngrijora în privința lui. Ceea ce avea nevoie cu 
adevărat era ca Bellassa să se alăture la Moonstrike. Chiar dacă rezistența de aici 
devenise fracturată, se putea ridica din nou într-o clipă. lar greutatea simbolică a Celor 
Unsprezece Bellassani era uriaşă. Asta i-ar fi ținut pe ceilalți aproape. 

Bellassa mai întâi, apoi Coruscantul şi Moonstrike va fi completă. Treaba ei va fi 
terminată. Ar fi legat mişcările de rezistență din cele mai importante sisteme planetare 
din galaxie. Nimeni nu credea că se putea face asta, iar ea reuşise. 

Parcursese un drum lung de la Acherin. Cu doar câțiva ani în urmă, crezuse că 
Războiul Clonelor nu o va atinge. Credea ca viata ei confortabilă va dura. Nu fusese 
capabilă să-şi imagineze lumea ei distrusă, averea în pericol, familia moartă. Trebuia 
să se refacă. Trebuia să devină o războinică. Trebuia să-şi folosească toată şiretenia, 
toată voința pentru a o face. Şi reuşise. Acum, lucru important din viata ei — singurul 
lucru important — era misiunea ei. Dacă oamenii ăştia de aici nu stricau totul. 

Problema era Bellassa. De la moartea lui Roan Lands şi de la arestarea lui Arnie 
Antin, Wil devenise tăcut. Trever adusese informația că Imperiul construia un sistem 
de lansare de arme toxice în Ussa, iar informaţia fusese trimisă prin oraş. Fusese 
evidențiată in holo-stirile clandestine, iar vestea se răspândise de la cetățean la 
cetățean. Ussanii erau indignati şi avuseseră loc proteste sporadice. Cu două zile în 
urmă, rămăseseră cu toţii în casele lor, refuzând să lucreze, iar oraşul se închisese. 
Străzile şi culoarele aeriene fuseseră sinistru de goale. 

Fusese o lecţie pentru Flame. Era uimitor ce putea face rezistența. 

Guvernatorul Imperial se răzbunase adunându-i pe copiii din districtul Lacului 
Bluestone şi ducându-i în închisoarea garnizoanei. Amenintase că îi va trimite în afara 
planetei, într-o închisoare Imperială, apoi va trece la următorul district, şi următorul, 
până când cetățenii vor merge din nou la muncă. 

Fiecare Ussan se întorsese la muncă a doua zi. Copiii fuseseră eliberați, dar 
acum fiecare Ussan ştia până unde ar putea merge Imperiul. Imperialii instalaseră şi 
mai multe puncte de control pe străzi. Dacă vreun Ussan era prins fără documente de 
identitate, era dus imediat la închisoarea garnizoanei. 

Flame se opri din mers, auzind murmurul vocilor. Nu putu desluşi cuvintele. Se 
pregătea ceva, dar nu ştia ce, pentru că Wil nu vorbea. Sosise Dona, iar ei se aflau în 
acea cameră de mai bine de o oră. 

Când aveau să o lase Cei Unsprezece să capete încrederea lor? Îi permiseseră să 
rămână în casa conspirativă, dar discuțiile aveau loc în spatele unor uşi groase de 
securitate, cu ea de partea cealaltă. Asta era principala problemă în a face Moonstrike 
să funcționeze — încrederea. Desigur, înțelegea că membrii oricărui grup de rezistență 
erau precauti. Trebuiau să fie. Ea depăşise această neîncredere înainte, finantand 
mişcările sau asumându-şi aceleaşi riscuri, implicându-se în operaţiunile lor secrete. 
Grup după grup ajunsese să aibă încredere în ea. Dar Cei Unsprezece era mai greu de 
spart. 


Flame văzu lumina de alarmă aprinzându-se, ceea ce însemna că cineva se 
apropia de casa conspirativă. Se duse la fereastră şi se uită afară. Ştia că Wil făcea 
acelaşi lucru în cealaltă cameră. Era Ferus Olin, care cobora rampa spre intrarea din 
fata. Flame îl studie o clipă. Spre deosebire de Wil, care era mai palid ca niciodată de 
când fusese capturată Arnie, Ferus nu-şi arăta durerea în exterior. Arăta la fel. Totuşi, 
auzise de la Dona cât de distrus fusese de moartea lui Roan. 

Ea nu era sigură. Ferus ar fi trebuit să fie agent dublu, lucrând pentru Imperiu, 
dar păstrându-şi legăturile cu rezistența. Totuşi, părea să fie în grațiile Împăratului. 
Nu ştia de ce aveau liderii rezistenței încredere în el. Nimeni nu era incoruptibil. 

Wil ieşi din camera interioară pentru a-i deschide uşa lui Ferus. Acesta intră şi 
îi făcu un semn din cap lui Flame înainte să pună o mână pe umărul lui Wil. Cei doi 
bărbaţi se priviră pentru o clipă. 

— Am veşti despre Arnie, spuse Ferus. 

Wil deveni gri, dar Ferus îl strânse de umăr. 

— Nu, este în viata. Va fi transferată. 

Wil se clătină o clipă, cu uşurarea întipărită pe trăsături. 

— Vino înăuntru. O să vorbim. Dona este aici. 

— Nu, spuse Flame. Aşteptaţi. 

Se întoarseră, nerăbdători să plece. Dar ea nu voia să lase acest moment să 
treacă. Trebuia să se întâmple acum. 

— Îmi pierd timpul aici, spuse ea. Am nevoie de Bellassa pentru Moonstrike. Dar 
dacă nu aveți încredere în mine, nu pot rămâne. Mai sunt şi alte planete, alte sisteme 
pe care trebuie să le contactez. 

Văzu ezitarea de pe fețele lui Ferus şi Wil. Nu era sigură dacă trebuia să insiste. 
Trebuia să fie atentă. Nu voia să piardă Bellassa. Nu era dispusă să o piardă. Dar ei 
trebuiau să creadă că era. 

— Pot să vă ajut. Ştiţi că pot. Ştiţi că fără mine rezistența se va ofili şi va muri. 
Acum este momentul să luaţi o decizie. Pentru că dacă nu, am plecat. Nu mai am timp 
să vă ofer. 

Le privi fețele cu atenţie. Văzu îndoială pe cea a lui Wil, dar Ferus se pricepea 
mai bine la a-şi ascunde sentimentele. Ştia că Ferus era cel care avea cel mai mult de 
pierdut. Îl putea preda Imperiului în orice moment. Ferus era cel pe care trebuia să-l 
cucerească. Nu aveau încredere unul în celălalt, dar trebuiau să găsească un teren 
comun, altfel Moonstrike s-ar fi prăbuşit. 

— Nu pleca, spuse el. Lasă-ne pe Wil şi pe mine să vorbim o clipă. Apoi te vom 
chema. 

Atunci ştiu că o vor accepta. Doar că ei nu o ştiau încă. 

Înclină capul, fiind inundată de uşurare, dar nelăsând să se vadă asta. 


De îndată ce uşa se închise şuierând în urma lor, Wil se întoarse spre Ferus. 

— Ce mai face Arnie? întrebă el. 

— Nu a fost torturată, spuse Ferus. Dar am aflat că o transferă în afara planetei, 
pe o lume-închisoare. 

Dona se ridică de la locul ei de la fereastră. Faţa ei lată era plină de îngrijorare. 

— Nu putem lăsa să se întâmple asta. 

— Nu, fu de acord Ferus, nu putem. Ea nu va supraviețui acolo. 


— Cum rămâne cu Flame? întrebă Wil. Ar trebui să o implicam şi pe ea? 

— Are dreptate. Îşi pierde timpul dacă nu o lăsăm să intre în Cei Unsprezece. lar 
ceea ce ne oferă ea ne poate ajuta. Mai ales acum. 

— Ce vrei să spui? 

— Dacă vrem să avem o rezistență eficientă pe Bellassa, trebuie să ne asigurăm 
că toți copiii sunt în siguranţă. 

— Îi evacuăm? întrebă Dona. 

— Posibil. S-ar putea să se ajungă la asta. Nu am putea realiza o astfel de 
operațiune masivă fără ajutor. 

— Crezi că ar trebui să o includem şi pe ea, atunci? 

— Cred că ar trebui să-i facem un test. O vom implica în operaţiunea de salvare 
a lui Arnie, dar nu va cunoaşte detaliile. În acest fel, Arnie va fi în siguranţă, dar noi 
vom beneficia de expertiza lui Flame. Este un pilot incredibil. 

— Spune-ne planul tău, spuse Wil. 

— Nu am un plan, mai exact. Doar câteva idei. Am punctul de transfer şi timpul 
- avem două zile la dispoziție. 

Wil se încruntă. 

— Nu e prea mult timp pentru a planifica. Nu vreau să o pun în pericol pe Arnie. 
Poate că ar trebui să atacăm din aer. 

— Se vor aştepta la asta. Nu se vor aştepta la un efort de salvare aici. 
Represiunea a închis oraşul. Nu-şi vor închipui că vom reuşi să o facem. 

Dona îşi aşeză mâinile mari pe genunchi. 

— Atunci o vom face aici. 

— Cum? întrebă Wil. Unde este punctul de transfer? 

— Vor folosi platforma Imperială de aterizare din afara hangarului de la periferia 
oraşului. Acel hangar este restricționat la traficul de înaltă prioritate. Va trebui să o 
salvăm, apoi să o ducem prin Ussa până aici. Nu cred că putem risca să o ducem în 
afara planetei. 

— Să o aducem până în oraş? E o nebunie, spuse Wil. Ştii prin câte puncte de 
control va trebui să trecem? 

— Ştiu exact câte. Putem folosi unele dintre pasajele sigure la care au lucrat Cei 
Unsprezece. 

— Dar nu sunt complete! 

— Există un tunel sub lac. 

— Nici acela nu e complet. 

— Ei bine, atunci va trebui să lucrăm la el, spuse Ferus. Va trebui să fie gata în 
două zile. Între timp, strângem forța de atac. 

Wil aprobă din cap, gândindu-se bine. 

— Va dura ceva timp. Cei mai buni agenți ai mei sunt acum în munți. 

— Nu-ţi face griji, spuse Ferus. Am deja o forță de atac pe drum. 


Capitolul 4 


Ry-Gaul, Solace si Clive intrara prin portalul holografic in padurile incalcite ale 
Bellassei. Ferus îi contactase, iar ei decolasera de pe Coruscant in mai putin de o ora. 

Solace aruncă o privire către Ry-Gaul. Ea nu era o vorbareata, dar Ry-Gaul era 
cea mai tăcută ființă pe care o cunoscuse vreodată. De când îl găsiseră pe Coruscant, 
fugind de Imperiu, îşi spusese povestea pe scurt şi apoi rareori se avânta într-o opinie 
sau observaţie. Pe Solace nu o deranja liniştea, dar ştia că îl înnebunea pe Clive. Dacă 
ar fi avut simțul umorului, i s-ar fi părut amuzant. Din fericire, nu avea timp şi nici 
temperamentul necesar pentru a se amuza. 

— Hei, prieteni, spuse Clive. A trebuit să ne ferim de zece patrule Imperiale şi de 
un droid sau doi, dar se pare că am reuşit. Eu zic uau. Mă bucur să fiu aici, dar nu 
vorbiti toți deodată. 

Solace îşi tinu ochii pe consolă. 

— Căutaţi acel loc de aterizare. Am coordonatele generale, dar ei mută locul 
pentru siguranță. Avem nevoie de un contact vizual. 

— Acolo. 

Vocea lui Ry-Gaul era joasă. 

— Uite că vorbeşte, murmură Clive. 

Solace văzu locul în fata. Era o invalmaseala de tufişuri şi trunchiuri de copaci 
înnodate, dar cu un spațiu liber pentru aterizarea unei nave mici. Se strecura 
înăuntru, apoi ieşiră afară prin trapa cabinei de pilotaj. Cineva apăru din învălmăşeala 
de tufişuri şi ridică o mână. Era Ferus. Întâlnirile lor erau rare, acum că era agent 
dublu. Solace simți un fior de bucurie să-l vadă. Oare începea să se ataşeze de el? 

El se îndreptă spre ei, iar plăcerea pe care ea o simțea fu invadată brusc de 
nelinişte. Ceva nu era în regulă. Ferus îi făcu un semn din cap lui Ry-Gaul. 

— Am fost copleşit cand Solace mi-a spus că eşti în viata. Fiecare Jedi pe care îl 
găsim este un dar. Să găsesc pe cineva pe care îl cunoşteam... pe cineva pe care l-am 
jelit... 

Ferus ezită. Avea ochii umezi. 

— Îmi amintesc bine de tine, spuse Ry-Gaul. Nu-mi amintesc să fi fost atât de 
emotiv. 

— M-am schimbat. 

— Cu toții ne-am schimbat. 

Era cea mai mare parte a ceea ce rostise Ry-Gaul în mai mult de o zi. 

— Ferus, tuturor ne pare rău pentru Roan, zise Solace. Este una cu Forța acum. 

— A fost unul dintre cei mai buni, spuse Clive. Galaxia este diminuată prin 
pierderea lui. 

Ferus ignoră comentariile lor. Din nou, nelinistea isi trimise tentaculele serpuind 
prin Solace. Ferus pe care îl cunoştea ea ar fi spus ceva, ar fi fost de acord sau ar fi 
împărtăşit ceea ce simțea. 

— Nu puteam risca o comunicare lungă, aşa că Solace nu a putut să-mi dea 
detalii, spuse Ferus, schimbând brusc subiectul înapoi la Ry-Gaul. Cum ai reuşit să 
scapi de Ordinul 66? 

— Am fost într-o misiune despre care ştiau doar Yoda şi Mace, spuse Ry-Gaul. 


Eram sub acoperire, nu calatoream ca Jedi. Nişte savanţi m-au ținut în siguranță - un 
bărbat şi soția lui. Au dispărut, iar eu i-am căutat. Tobin Gantor şi Linna Naltree. 

— Dar Linna Naltree este aici, spuse Ferus. Lucrează pentru Imperiu. Sub 
constrângere, cred. Ea a fost cea care l-a ajutat pe Trever să scape din garnizoană când 
a fost capturată Arnie şi... 

Ferus se opri, înghițind în sec. 

Nici măcar nu poate rosti numele lui Roan, îşi dădu seama Solace. 

— Putem să o scoatem de acolo? întrebă Ry-Gaul. 

— Nu ştiu, spuse Ferus. Nu ştiu cu ce anume o presează. Pot să încerc să vorbesc 
cu ea. 

Ry-Gaul expiră uşurat. 

— Mă bucur că este aici şi nu în vreo închisoare. De asta mă temeam. În timp 
ce o căutam, am găsit şi alti oameni de ştiinţă care dispăruseră. 

Ferus aprobă din cap. 

— Au fost recrutaţi de către Imperiu pentru un proiect important. Doar că nu 
ştiu despre ce este vorba. Doar Împăratul, Vader şi poate Moff Tarkin ştiu care este 
amploarea lui. Fac cercetări, construiesc ceva mare. Poate că vor crea un întreg oraş 
prefabricat şi îl vor amplasa undeva. Pare o nebunie, dar planurile chiar au o asemenea 
amploare. 

— Deci, care este planul de salvare a lui Arnie? întrebă Solace. 

Îşi îndepărtă neliniştea. Ce era, de fapt? Ceva în ochii lui? O tulburare în Forta? 
Ceva legat de felul în care nu se uita cu adevărat la ea? 

— Vom discuta asta după ce vă voi duce în oraş, spuse Ferus. Cei Unsprezece 
au trimis o echipă să finalizeze un tunel pe sub lac, lângă platforma de aterizare. Veţi 
avea surpriza de partea voastră. Ferus ezită. Nici nu vă pot spune cât de mult mi-aş 
dori să pot merge cu voi în această misiune. 

— Prostii, zise Solace cu vioiciune. Te avem adânc înfipt în Imperiu. Nu te putem 
da de gol pentru asta. 

— Sunt programat să mă întâlnesc cu Hydra, Inchizitorul Şef, pe Coruscant, 
spuse Ferus. Voi avea acces la lista de posibili Jedi. Asta înseamnă că am putea găsi 
şi alții. In orice caz, voi fi departe atunci când va fi executat planul. 

— Darth Vader va încerca oricum să dea vina pe tine, spuse Clive. E ranchiunos 
în felul ăsta. Ochii intunecati ai lui Clive căpătară brusc o urmă de tristeţe in ei. Dar 
tu îi cunoşti deja foarte bine caracterul nemilos, spuse el încet. 

Era a doua recunoaştere pe care Clive o făcea despre durerea lui Ferus, iar 
Solace se aştepta ca Ferus să se întoarcă spre Clive, să-i dea de înţeles, prin cuvânt 
sau gest, că îl auzise. Dar nu o făcu. În schimb, simtise tremurul din Forţa care îl 
înconjura pe Ferus când auzise numele lui Vader. 

— Putem folosi transportorul meu pentru a intra în oraş, spuse Ferus. Vehiculul 
are autorizație automată de trecere prin punctele de control. 

— Păcat că nu îl putem folosi pentru a fugi, spuse Clive, privind cu atenţie 
speederul. 

— Toate autorizatiile automate sunt anulate atunci când are loc un atac, spuse 
Ferus. Nu ati ajunge prea departe. Punctele de control sunt acoperite în alt mod. 

— L-ai văzut pe Vader de cand ai fost eliberat din celula de detenție? întrebă 
Solace. 

Nu era interesată atât de mult de răspuns, cât de reacţia lui Ferus la acest nume. 

Fata lui Ferus se crispă. 


— A plecat din garnizoană spre munți, spuse el. 

Solace o simți din nou. Partea întunecată a Forței îl atingea pe Ferus ca o umbră. 
Voia să-i spună să se ferească, dar nu era nici momentul, nici locul potrivit. 

— Acum trebuie să mă întorc la garnizoană, spuse el. Vă voi lăsa lângă casa 
conspirativă. Nu vreau să aduc un vehicul Imperial prea aproape de ea. 

Mintea. Ea ştia asta. Nu ştia de ce. Poate că era un neadevar inofensiv, dar Ferus 
nu-i mai spusese niciodată o minciună. 

Urcară în transportor, iar Ferus decolă, pilotând nava cu măiestrie prin culoarele 
spaţiale aglomerate şi trecând pe lângă punctele de control. Îi lăsă pe Solace, Clive şi 
Ry-Gaul la un colț pustiu. 

— Fie ca Forţa să fie cu tine, Ferus, spuse Solace, punând mai multe straturi de 
semnificație în cuvintele ei. 

— Ne vedem pe Coruscant, răspunse el, întorcându-se din fata grijii ei. 

Apoi plecă. 

— Voi cerceta împrejurimile, spuse Clive. Să mă asigur că nu am fost urmăriți 
înainte să ne îndreptăm spre casă. 

De îndată ce Clive plecă, Ry-Gaul vorbi. 

— Eşti sigur de Ferus? întrebă el. 

— leri aş fi spus da, spuse Solace. Dar am simţit şi eu. S-a întâmplat ceva cu el 
de când a murit Roan. Împăratul l-a eliberat din celulă. Chiar şi după ce l-a atacat pe 
Vader. 

Ochii lui Ry-Gaul erau argintii în lumina muribundă. 

— Am simțit partea întunecată a Forţei. Doar o vibraţie, nimic mai mult. 

— Cu toții am fost tentaţi de furie, spuse Solace. Şi-a pierdut partenerul. O 
persoană care îi era mai apropiată decât oricine altcineva. 

— Deci acum se luptă cu durerea, spuse Ry-Gaul. Pericolul, bineînțeles, apare 
dacă durerea lui se transformă în furie. 

— Natura lui cea bună va învinge, spuse Solace. Forța este puternică în Ferus. 
Îşi va aminti calea Jedi. 

Ry-Gaul se uită în jur în timp ce umbrele se alungeau în jurul lor. 

— Este o nouă galaxie, spuse el. 

Era o remarcă despre care Solace începea să înțeleagă că era tipică pentru Ry- 
Gaul. Părea o simplă observaţie. Şi totuşi, spunea mult mai multe. 

În această nouă galaxie controlată de Imperiu, umbrele erau mai adânci. Existau 
peşteri în care se putea cădea, găuri foarte adânci, locuri perfide în care se puteau 
pierde chiar şi cele mai bune ființe. Lumea se puteau transforma. Nu era de mirare că 
atunci când se vedeau vorbeau atât de mult despre schimbarea lor. Se schimbaseră şi 
continuau să se schimbe; erau tari şi deveneau din ce în ce mai tari. Furia şi tristețea 
lor îi puteau duce într-un loc în care puteau atinge partea întunecată a Forţei. 

Nu şi Ferus, îşi spuse Solace. Lui Ferus nu i se va întâmpla niciodată. 

Ferus simtise îngrijorarea lui Solace. Ar fi trebuit să se descurce mai bine la 
disimulare. Va trebui să înveţe cum se face. Îşi închipuia că Palpatine era un maestru 
în asta. Până la urmă, păcălise un întreg Senat. Ca să nu mai vorbim de Consiliul Jedi. 

Amintirea a ceea ce se întâmplase în garnizoană încă îl mai chinuia. Îi era teamă 
că Solace o să-şi dea seama de asta — şi aşa fusese. O mintise şi pe ea. Nu se întorcea 
la garnizoană. Nu se îndura să le spună unde se ducea, pentru că nu suporta să 
rostească numele lui Roan în fața lor. Acela era momentul în care furia se ridica şi îl 
sufoca. 

Mai avea un singur lucru de făcut înainte să părăsească Bellassa. Trebuia să 
facă o vizită la familia lui Roan. Cândva fusese şi familia lui. Ferus sosise pe Bellassa 
fără prieteni şi singur. Trăise toată viata sa în Templul Jedi. Avusese parte de destulă 
contemplare şi singurătate, dar era mereu înconjurat de viata şi energia zumzaitoare 
a locului. Se simtise conectat. Când venise in Ussa, simtise că gravitația nu funcționa 
cum trebuie pentru el, că pur şi simplu plutea prin spațiu şi timp, fără să se conecteze 
cu cineva sau cu ceva. Apoi Roan se împrietenise cu el şi îl legă de pământ. Îl adusese 
acasă. 

Ferus avu grijă să părăsească speederul Imperial la un punct de control şi să 
facă o plimbare lungă până la părinţii lui Roan. Locuiau într-o altă casă acum, sub un 
alt nume. Devenise prea periculos pentru ei să trăiască în mod deschis ca familia lui 
Roan. Acesta îşi restrânsese vizitele în ultimul an. Ferus nu-i mai văzuse deloc. 

Ramase în fata uşii, ştiind că senzorul îl verifica pentru arme. Sabia de lumină 
va fi detectată şi o alertă va suna înăuntru. Dar îl vor recunoaşte şi îl vor lăsa să intre. 

Uşa se deschise. Mama lui Roan, Enna, îi întinse mâna. Lacrimile îi străluceau 
în ochi. 

— Ferus. Ai venit. 

El intră în îmbrățişarea ei. 

— Trebuia să vin. 

Ea îl trase înăuntru şi îşi puse o mana pe obrazul lui. 

— Mulţumesc. 

O urmă în camera principală. Tatăl lui Roan, Alexir, se ridică în picioare şi îl 
imbratisa. 

— Iti mulţumesc că ai venit. 

Vocea îi era răguşită. 

Sentimentele năvăliră în Ferus, făcându-l să se simtă dezorientat. Se simțea ca 
un droid de protocol neîndemânatic, cu un servomotor stricat, împiedicându-se prin 
cameră, salutând prietenii apropiați şi familia lui Roan care se adunaseră în tradiția 
Bellassană a celor Nouă Zile de Doliu. Nimeni nu părăsea casa lui Alexir şi a Ennei 
până cand nu se terminau cele nouă zile, iar apoi grupul urma să facă vizite prin rotație 
timp de nouă săptămâni. Ferus cunoştea bine tradiția. El însuşi participase la ea cu 
trei ani în urmă, când murise mătuşa iubită a lui Roan, Lilia. 

Se aşeză lângă Enna. Şi asta era o tradiţie. Cel care sosea ultimul lua loc 
întotdeauna lângă mamă. 

— Acum familia este completă, spuse Enna. 


Alexir se intoarse spre Ferus. 

— Spune-ne, zise el. Ştim doar că a murit în garnizoană. 

Pentru asta venise, dar nu-şi găsea cuvintele. 

Enna îl privi în ochi, liniştindu-l cu privirea ei. 

— Trebuie să ne spui totul. 

Ştia că vor da vina pe el. Dar le datora adevărul. Acesta era motivul pentru care 
venise. Era motivul pentru care îi fusese teamă să vină. 

— Roan s-a oferit voluntar pentru misiune. O echipă a intrat în garnizoană 
pentru a pătrunde în computere şi a descoperi ce fac cu adevărat Imperialii în fabrici. 
Au fost descoperiți. A apărut Darth Vader. Am sosit şi eu — Darth Vader ar fi presupus 
că eram de partea lor. Ştiţi... Acum lucrez pentru Imperiu. Cel putin, aşa pare. 

— Roan ne-a spus totul la ultima sa vizită, spuse Enna, atingându-i brațul. Nu 
am crezut niciodată că lucrezi cu adevărat pentru ei. 

Ferus îşi drese gâtul. Nu se simțea demn de încrederea şi afecțiunea din această 
cameră. Roan ar fi trebuit să fie cel care se afla aici. El era un substitut slab al fiului 
lor, şi totuşi erau atât de buni încât ar fi murit înainte să-l lase să simtă altceva. 

— Am vorbit cu el, încercând să-l conving să îi lase pe Roan şi pe Arnie în grija 
mea. Eram în mijlocul unei propoziţii, în mijlocul unui cuvânt. Nu a existat niciun 
avertisment. Într-o clipă, Vader era acolo, iar în următoarea clipă sabia lui... 

Ferus se opri când o simți pe Enna tresărind. 

— Roan a fost doborât, continuă Ferus, forțând cuvintele prin gâtul său strâmt. 
Am îngenuncheat alături de el. Ultimul său mesaj către mine a fost să tac, nu să îl 
răzbun. Ultimul lui gând nu a fost pentru el însuşi. Simti tresărirea profundă a Ennei. 
Ar fi trebuit să ştiu că Vader va lovi, spuse Ferus. 

— Nu aveai de unde să ştii, îl asigură Alexir. 

— Ne bucurăm că ai fost cu el, spuse Enna. Ar fi vrut ca tu să fii cu el. Asta mă 
va consola mereu. 

Nu îl invinovateau. Îl includeau în durerea lor. Ferus simţi că era gata să cedeze. 
Se ridică repede şi ieşi din cameră. Dădu buzna în bucătărie. Farfuriile acoperite se 
aliniau pe tejghele. Cămara era plină cu mâncarea adusă rudelor îndurerate. Era un 
obicei în toată galaxia. Ce scop avea? se întrebă el. Îşi imagina că era un ritual pentru 
cei care dădeau, nu pentru cei care stăteau cu durerea lor oră după oră. Nimic nu i-ar 
fi ajutat. El nu adusese nimic în această casă în afară de detaliile morții. 

Ar fi plecat de lângă toată această durere şi ar fi ştiut că el era responsabil pentru 
ea. Bineînţeles că îi spuseseră că nu avea cum să anticipeze mişcarea lui Vader. Ei nu- 
i înțelegeau pe Jedi. Nu ştiau că orice Jedi antrenat ar fi anticipat asta. 

Ferus îşi trânti pumnul pe tejghea. 

— Nu sparge vasele Ennei, spuse o voce în spatele lui. Ştii ce părere are despre 
ele. 

Se întoarse şi îi trebui o clipă să recunoască persoana care vorbise. 

— Malory? 

— Eu sunt. Ea schita un mic zambet. Putin schimbata fata de ultima data cand 
m-ai văzut. 

Fusese la cele Nouă Zile de Doliu ale mamei ei. Malory era fiica Lilei, fiind 
verişoară primară cu Roan. Şi-o amintea ca pe o fată tânără, subțire şi palidă, cu părul 
lung şi mătăsos, de culoarea luminii lunii. Acum, părul îi era tuns scurt şi părea mai 
matură, întâlnindu-i ochii cu o privire directă şi prietenoasă care îi aminti brusc de 
Roan. Îl străpunse o durere proaspătă. 


— Îmi pare atât de rău pentru Roan, spuse ea. Nu am niciun cuvânt pentru tine. 
Nu există niciunul. 

Cuvintele simple îl atinseră, iar el era gata să se întoarcă pentru a o ascunde, 
dar nu o făcu. 

— Ştiu. 

Malory se duse la tejghea şi începu să facă ceai. Ferus se aşeză, admirându-i 
sensibilitatea. Îi dădea un moment de respiro pentru a-şi reveni. 

— Ce ai făcut în ultimii ani? întrebă el. 

— Am fost studentă la medicină pe Coruscant, spuse ea. Mi-am terminat toată 
pregătirea în timpul Războiului Clonelor. M-am antrenat la ChanPal. 

Ferus aprobă din cap. ChanPal era unitatea spitalicească din Oraşul Galactic 
care era renumită ca fiind una dintre cele mai bune din galaxie. 

— Apoi, Împăratul a preluat unitatea. Malory făcu o grimasă în timp ce întindea 
mâna spre o tavă. La început nu a fost atât de rău, dar acum... Ridică din umeri. Acum 
se numeşte EmPal SuRecon - Centrul de Reconstrucţie Chirurgicală al Împăratului. 
Am început să refuzăm pacienţii non-umani. Cei mai buni doctori şi personal au 
început să demisioneze şi au recrutat alții. Când mi-am terminat pregătirea, mi-au 
oferit un loc de muncă, dar am refuzat. Nu vreau să lucrez pentru Imperiu. Aşa că am 
plecat şi m-am întors acasă. Oricum, e mai multă nevoie de mine aici. 

Aşeză ceainicul şi cănile pe tavă. Ferus o ascultase pe jumătate, dar ceva zbârnâi 
printre învălmăşeala de cuvinte. Se agata de idee. Auzi vocea lui Palpatine în capul lui. 
Eu l-am creat. Armura lui Vader, masca respiratorie, casca lui. Oare Vader primise 
protezele de ultimă generaţie la proiectul de casă al Împăratului? 

Malory ridică tava. 

— Aşteaptă, spuse Ferus. 

— Vrei nişte ceai? întrebă Malory politicoasă. 

— Nu, spuse Ferus. Dar aş vrea să mă ajuţi. 

— Spune-mi ce vrei. Faci parte din familie. 

— Vreau să accepti slujba de la EmPal. 

Malory puse jos tava cu grijă. 

— Ferus, cere-mi orice, dar nu-mi cere să fac asta. 

— Este vorba de răzbunarea morții lui Roan, spuse Ferus. 

Privirea ei rămase fixată pe el, citindu-l. Apoi trase aer în piept. 

— Atunci mă bag şi eu. 

Jenna Zan Arbor il facea pe Darth Vader sa astepte. Fara indoiala ca era un fel 
de stratagema. Ea nu stia cat de iritat devenea atunci cand altii credeau ca il pot 
manipula. Dar avea să înveţe. Coborâse in hangar in semn de respect pe care, de fapt, 
nu-l avea, dar pe care voia să-l demonstreze. Nava aterizase, dar ea nu iesise. Ar fi 
trebuit să fie mai atentă la respectul ce i se cuvenea. Ca să nu mai vorbim de faptul că 
ea era cea care spera să obțină un contract cu Imperiul. Ceea ce nu ştia era că el avea 
mai multă nevoie de ea decât avea ea de el. De aceea încă stătea aici, aşteptând-o. 

Aerul din munți era subţire şi tăios. Un vânt rece sufla în aer stratul superior de 
zăpadă, particulele de gheață muscand din pielea expusă. O altă furtună era pe drum. 
Vader ştia că trupele şi ofițerii nu erau încântați să părăsească confortul relativ al 
Ussei. Nu le plăcea terenul montan înşelător sau felul în care localnicii continuau să 
ascundă traseele sau să construiască capcane pentru speederele lor. Lordul Întunecat 
le ignora plângerile. Munţii deveniseră un refugiu pentru Cei Unsprezece. Erau sute de 
persoane din rezistență ascunse aici. Locul trebuia să fie curățat. 

Era la o secundă de a pleca când Jenna Zan Arbor apăru în vârful rampei, 
îmbrăcată într-o mantie din piele de culoare metalică, cu pene negre, cu părul încă 
blond strâns sus într-o coafură ridicolă. Făcu o pauză acolo, pentru efect. 

Trebuia să o admire? 

Presupunea că fusese frumoasă la vremea ei, dar asta fusese cu mult timp în 
urmă. Operatiile şi tratamentele îi păstraseră pielea netedă şi întinsă, dar, la urma 
urmei, era o femeie umană. Viața pe care o trăise poate că nu se vedea în riduri sau 
piele căzută, dar corupţia din interiorul ei era cumva evidentă. 

Şi tu cum vei arăta peste douăzeci de ani? 

Vocea i se ridică în minte. Simti cum îi creşte căldura în interiorul armurii sale 
corporale. Acea voce... trebuia să o alunge. Pentru totdeauna. Era vocea lui Padme. 
Era vocea pe care o auzea în mijlocul nopții, treaz sau adormit. Era ceea ce îl ridicase 
din odihna lui neliniştită şi îl determinase să cutreiere limitele garnizoanei, 
verificându-i pe cei care lucrau noaptea, devenind blestemul turei de noapte. 

Acesta era motivul pentru care Ferus Olin se transformase dintr-o mică pacoste 
într-o problemă. Nu era vorba atât de mult de Ferus - el era nesemnificativ — ci de 
amintirile care le aducea atunci când era prin preajmă. Privindu-l pe Ferus, îşi amintea 
de Anakin Skywalker. Înainte de Ferus, fusese capabil să se gândească la Anakin ca 
la o cu totul altă persoană. Obtinuse atât de multă satisfacție din uciderea lui Roan 
Lands. Nu o plănuise, dar ocazia se ivise şi fusese soluția perfectă. Luase de la Ferus 
ceea ce fusese luat de la el. Îşi învinsese duşmanul şi îl doborâse. 

Fusese atât de uşor. Se simtise atât de mulțumit. Nopțile lui, totuşi, nu fuseseră 
uşoare. Apoi intervenise Împăratul. Fusese cel puţin o surpriză faptul că Stăpânul său 
aranjase eliberarea lui Ferus, dându-i chiar şi o nouă misiune. Vader încă nu ştia de 
ce. Ar fi putut fi doar un test pentru el, Ferus fiind o marionetă în mâinile Stăpânului 
său. Dar eliberarea lui îl înfuriase, iar asta îl ajutase să-şi restabilească echilibrul. 
Febra mâniei sale se transformase din nou în gheaţă. Acum deţinea controlul. 

Cu excepția nopților. 

Ceea ce trebuia să facă era să se concentreze pe moment. O privi pe Zan Arbor 


coborând rampa. Avea aceeaşi vitalitate fragilă pe care o avusese când o cunoscuse 
înainte. Asta se întâmplase pe când încă era ucenic Jedi. Atunci fusese o criminală 
galactică. O urmărise prin toată galaxia şi o prinsese. Dar ea nu l-ar fi recunoscut. 

Nu voia să se gândească la Obi-Wan Kenobi. Nu voia să se gândească la Anakin 
Skywalker. Nu putea funcţiona dacă această femeie îi amintea de trecut. Indiferent cât 
de mult avea nevoie de ea, ar fi alungat-o dacă ar fi fost cazul. 

Cu un efort de voinţă, alungă fantomele trecutului său. 

— Lord Vader. Ea se opri şi se înclină. Nu mi-am dat seama că am avut onoarea 
de a mă primi personal. Aş fi ieşit mai devreme. 

— Nu începe cu o minciună, spuse Vader. 

Pentru o clipă, ea fu luată prin surprindere. Apoi zâmbi. 

— În regulă. Te-am făcut să aştepţi pentru a-ţi măsura puterea. Este ceva ce am 
obiceiul să fac. De acum încolo, să fim de acord să fim sinceri în toate relațiile noastre. 
Este mai eficient. 

— Exact. 

Ştia că ea ar fi minţit oricum, dar puteau la fel de bine să aibă ficțiunea că au 
încredere unul în celălalt. 

Intrară în biroul său privat, care era monitorizat în permanență pentru 
dispozitive de ascultare. Nimeni nu putea să afle vreodată ce avea de gând să facă. 

Ea se aşeză pe un scaun, aranjându-şi mantia în falduri în jurul ei. 

— Acum, spuse ea, ştiu că Imperiul este interesat de sisteme de lansare a 
armelor la scară largă. Nu este domeniul meu de expertiză, dar... 

— Nu de asta te afli aici. 

— Ah. Atunci care este motivul? 

— Mi-au parvenit zvonuri despre un nou medicament la care lucrezi, zise Vader. 
Eşti aproape de a perfecționa un agent care poate viza zone specifice ale creierului. 

— Da. Un agent de memorie. Poate să scaneze memoria şi să şteargă zone 
specifice. Este legat de timp. Cu alte cuvinte, ar trebui să pot şterge o săptămână, sau 
o lună, sau chiar ani, dacă este nevoie. Am descoperit că există linii temporale în creier, 
linii care pot fi cartografiate... Este foarte tehnic. 

— Ai testat medicamentul pe oameni? 

Ea îşi schimbă poziţia pe scaun. 

— Doar pe câțiva. Este dificil... să faci rost de subiecți umani. De aceea am 
înaintat Împăratului cererea de acces la prizonieri. 

— Pot obţine pentru tine subiecți umani, zise Vader sec. Asta nu este o problemă. 
La fel ca şi fonduri şi ajutor tehnic. 

— Subiectii umani... da, am nevoie de ei, dar nu de oricine, spuse Zan Arbor. Să 
poţi accesa liniile temporale poate fi derutant dacă există prea multă experienţă. În 
aceste etape inițiale, trebuie să încep cu... subiecți mai impresionabili. Cu o experienţă 
limitată. 

— Înţeleg. Pot aranja asta, spuse Vader. Şi în schimb... 

Ea aşteptă, cu ochii ei albaştri atenți. Ştia că va fi o înţelegere care va trebui să 
fie încheiată. 

— Trebuie, desigur, să renunti la toate drepturile asupra procedurii, cedandu-le 
Imperiului. 

Zan Arbor clătină din cap. 

— Nu am cedat niciodată drepturile asupra muncii mele. E vorba de integritatea 
mea. 


Se asteptase la asta. Facea parte din negociere. 

— Cu toate astea, trebuie să insist. Lăsă să treacă un moment. În afară de 
beneficiile de a nu refuza o cerere din partea Imperiului... Îşi lăsă cuvintele să se stingă, 
făcând-o să înțeleagă implicaţiile acestui lucru, iar ea înghiți în sec. Apoi continua: 
...putem elabora aranjamentele financiare necesare pentru ca tu să culegi beneficiile 
în cazul in care procedura va avea succes. Suntem mai putin interesaţi de profituri 
decât de utilizarea descoperirii tale. 

Ea cântări toate astea. El îi cunoştea lăcomia. Atâta timp cât i se garantau 
profituri, ar fi semnat orice. 

— Presupunând că putem ajunge la un acord financiar, spuse ea, mai sunt 
câteva lucruri pe care le-aş dori. 

El îi făcu semn cu o mână înmănuşată să continue. 

— Un apartament în turnul Republica 500. 

Turnul pe care Împăratul îl folosea ca locuinţă privată. Apartamentele erau 
luxoase, greu de obținut. Senatorii se întreceau între ei, mituind, pentru a obține unul. 
Începuseră duşmănii pe viață din cauza competiţiei pentru acele apartamente. 

— S-a făcut, spuse Vader. 

— La un etaj înalt! îl avertiză ea. De asemenea, o prezentare personală lui Raith 
Sienar şi o navă proiectată de el, modernizată după specificațiile mele personale. 
Plătită de Imperiu. 

— De acord. 

— Un permis de securitate de nivel înalt, astfel încât să nu trebuiască să mă 
opresc pentru controale de securitate oriunde în galaxie. Consumă atât de mult timp. 

Un drept acordat doar oficialilor de cel mai înalt nivel, cum era el însuşi sau Moff 
Tarkin — care în curând va fi Mare Moff. 

— De acord. 

Ea păru surprinsă, apoi vicleană. Ştia că era surprinsă de uşurinţa cu care el 
consimtise acele lucruri şi încerca să se gândească la alte lucruri pe care să le ceară. 

— Deci avem o înțelegere. 

O spuse categoric, avertizând-o că nu trebuia să continue. 

— În aşteptarea acordului financiar, da. 

Ceva în interiorul lui se relaxă. Dacă ea reusea, dacă era sigur că procedura ei 
era infailibilă, avea o cale de a scăpa de coşmarurile lui. Padme ar fi dispărut. Anakin 
Skywalker ar fi dispărut. Ar fi fost doar nişte nume pe care le-ar fi auzit în trecere. Nu- 
l vor mai impresiona niciodată. Dacă Stăpânul său i-ar fi reamintit — ceea ce uneori îi 
plăcea să facă — ca să-l testeze şi să-l chinuie, ar fi auzit că iubise cândva pe cineva şi 
asta nu ar fi însemnat nimic pentru el. 

Padme, vei fi doar un nume pentru mine. Nimic mai mult. Si asta e tot ce meriti din 
cauza trădării tale! 

Îşi îndreptă atenţia înapoi spre Zan Arbor. 

— Am aranjat să ai o asistentă. Linna Naltree s-a pregătit la cele mai bune 
institute ştiinţifice. Are o experienţă vastă în domeniul studiilor neuronale. Amândouă 
puteți lucra în laboratoarele Imperiale de pe Coruscant. 

— Şi subiecții umani? 

— Îi voi trimite în curând. 

Voluntarii Celor Unsprezece îşi stabiliseră turele şi lucraseră la tunel timp de 
două nopți. Fusese o muncă periculoasă. Patrulele Imperiale se deplasau in jurul 
lacului Moonstone în modele şi la ore aleatorii. Apa rece a lacului necesita costume 
speciale, iar voluntarii trebuiau să stea sub apă pentru perioade lungi de timp. În cele 
din urmă, nu putură garanta că tunelul era complet etanş, dar reuşiseră să adauge 
suficienți metri pentru a se apropia de hangarul propriu-zis. 

Solace, Ry-Gaul şi Clive găsiră intrarea ascunsă ingenios între stânci, în spatele 
unui portal holografic. Trioul se strecură în mica deschidere şi apoi continuă să se 
târască prin tunel. 

— E distractiv, remarcă Clive, cu încheietura mâinii adânc înfiptă în noroi în 
timp ce înainta. Aminteşte-mi să-i mulțumesc lui Ferus pentru asta. 

Ry-Gaul nu spuse nimic, bineînțeles. Era un om înalt şi totuşi părea să se mişte 
cu mare uşurinţă prin noroi, chiar şi în mâini şi genunchi. Solace era deja la douăzeci 
de metri in fata. 

Clive suspină. Ce căuta el aici, târându-se prin noroi sub un lac pe jumătate 
înghețat? El nu era Jedi. Nu avea controlul minţii pentru a se preface că nu avea 
dureri. Apa înghețată se scurgea prin tunelul improvizat pe capul lui. Se strecura pe 
gâtul tunicii sale. Crezuse că nimic nu putea fi mai rău decât o închisoare Imperială. 

Bine, asta ar putea fi mai rău, recunoscu el însuşi. De ce i se întâmpla mereu 
aşa ceva? Se hotărâse să rămână neutru în timpul Războiului Clonelor şi ajunsese 
agent dublu. Cel putin asta făcuse pentru creditele care îi fuseseră oferite. Dar iata-l 
aici, implicat în rezistența de pe o planetă care nici măcar nu era lumea lui natală, 
lucrând cu doi Jedi pe care abia îi cunoştea, în timp ce amicul său Ferus era plecat să 
se întâlnească cu favoriţii Împăratului! 

La început crezuse că va fi o glumă să-l ajute pe Ferus. Şi, ei bine, nu avea 
altceva mai bun de făcut. Se aşteptase să se ascundă într-un loc confortabil şi să 
aştepte Imperiul. Trebuia să cadă şi el mai devreme sau mai târziu. Dar de ce trebuia 
să se implice în accelerarea acestei căderi? De fapt, se oferise voluntar. Va trebui să-şi 
revizuiască poziția fata de loialitate. Asta era tot. Îi datora o favoare lui Ferus şi 
rămăsese cu prietenii lui, iar ei îl primiseră, aşa că se gândi că le era dator. Şi aşa era. 
Dar cât de mult? Asta includea să se pună în genunchi prin noroi şi să se târască spre 
trupe de şoc înarmate până-n dinți? 

Cu fiecare mişcare înainte, apa creştea. În curând se târâră printr-o jumătate de 
metru de apă rece de lac... şi încă mai creştea. Plastoidul de deasupra capului său 
începuse să crape. Lacul era atât de mare încât avea maree. Investigase cineva acest 
lucru? Ce se întâmpla dacă venea mareea? 

Cu astfel de gânduri drept companie, Clive fu surprins când Solace se opri din 
mişcare şi ridică o mana pentru a-i opri. Tavanul tunelului se afla acum la doar câțiva 
centimetri deasupra capului său. Era aproape plat. Dacă s-ar fi întins, ar fi fost sub 
apă. Le făcu semn că ajunseseră la capătul tunelului. Asta însemna că se aflau direct 
pe teritoriul Imperial. 

Se aflau în grafic. Şi, din experienţa lui, forțele Imperiului făceau la fel. Îşi atinse 
centura utilitară pentru a se asigura că blasterul era acolo. Era un obicei nervos. Nu 


era genul de om care să tragă cu arma; prefera armele mai neobişnuite. Ry-Gaul si 
Solace îi spuseseră că, dacă totul decurgea conform planului, nu va trebui să tragă 
deloc. Din experienţa lui, totul nu mergea niciodată conform planului. 

Dintii începură să-i clantane din cauza frigului şi a nervilor, iar Clive îşi inclesta 
maxilarul. Uneori, a fi curajos însemna doar să faci ceea ce ai spus că vei face. 

Solace ridică cinci degete. Numărătoare inversă. Asta însemna că trupele de şoc 
iesisera cu Arnie şi o conduceau spre transportor. Nu putea vedea nimic în afară de 
strălucirea degetelor lui Solace şi de negura de dincolo. 

Cinci... Patru... Trei... Doi... Unu... 

Acum! 

Descoperi că se putea mişca repede dacă era nevoie, dar nu la fel de repede ca 
Ry-Gaul şi Solace. Se târi înainte, mişcându-se acum pe coate. Solace dispăruse în 
întunericul din fata. Apoi, Ry-Gaul ieşi din deschizătură. Clive se împinse afară. 

leşi pe o plajă stâncoasă de nisip negru. Ochii Jediilor trebuie să se fi adaptat 
imediat, dar lui îi luă câteva clipe lungi să vadă prin zorii timpurii şi prin ploaia 
înghețată. Platforma de aterizare strălucea în fata. Nu existau lumini aprinse. Abia 
dacă putea distinge câţiva droizi de încărcare în modul inactiv. Îi trebuiră câteva clipiri 
ca să vadă siluetele care se îndreptau rapid spre o navă neagră. Trupele de şoc 
înconjurau o siluetă firavă, împingând-o înainte de coate. Uneori, picioarele ei se târau 
şi ei o trăgeau pe sus. Trupele nu-i văzuseră încă pe Solace şi pe Ry-Gaul. Jedii se 
mişcau atât de discret şi de repede încât Clive abia îi putea vedea şi el. Treaba lui era 
să stea în afara bătăliei şi să o ia pe Arnie. Prin ploaia care cădea, văzu arcul rotitor al 
săbiilor de lumină. 

Ry-Gaul ridică o mână şi un întreg şir de soldați zburară înapoi ca şi cum ar fi 
fost împinşi de un turbobuldozer. Nu putu să o vadă pe Solace, ci doar urma de lumină 
care se mişca prin aer în timp ce trupurile se izbeau de pavaj. Acum, dungi de focuri 
de blaster spulberau negura ca nişte crăpături pe sticlă. În tot acest timp el alerga, cu 
plămânii durându-l. Îşi putea auzi respiraţia gâfâind. Îl mai văzuse pe Ferus folosindu- 
şi sabia, dar Clive simțea un nou sentiment de uimire văzându-i pe cei doi Jedi în 
acțiune. Era o mişcare perfectă, o sincronizare perfectă. Pentru doi Jedi care rareori 
înşirau o propoziție, ştiau cum să comunice. Ry-Gaul şi Solace făceau ca doborârea a 
două escadroane de trupe de şoc înarmate cu blastere şi grenade să pară uşoară. 

Totul era atât de rapid. Ştia că nu-l puteau aştepta, dar rămăsese în urmă. Arnie 
era în pericol. Probabil că îşi simulase slăbiciunea, pentru că acum fugea de răpitorii 
ei, plonjând şi rostogolindu-se sub rampa navei. Clive îşi căută blasterul greu, dar apoi 
îl găsi în mână, în timp ce se scufunda de la capătul opus şi o găsea. Ochii ei erau 
limpezi şi hotărâți, dar el îi putea vedea şi frica. 

— Trebuie să vii cu mine, spuse el. 

Asta era partea cea mai grea. Să ai încredere în Jedi. Îi spuseseră că trebuie să 
fugă, să nu se gândească la blasterele din spatele lui, pentru că îl vor proteja ei. Trebuia 
doar să o ia pe Arnie şi să plece. Nu se pricepea să aibă încredere în cineva să-i 
păzească spatele, dar Arnie nu părea să aibă aceeaşi problemă. Ea aprobă din cap şi 
fugiră, Clive protejând-o cât putu de bine. Auziră explozii în spatele lor, dar nu se 
întoarseră. Permacreta era alunecoasă de la ploaie, dar alergară pe ea, îndreptându- 
se înapoi spre marginea lacului. Erau aproape la capătul permacretei când luminile de 
securitate se aprinseră brusc la putere maximă. Clive auzi focul rapid al unui blaster 
cu repetiție E-Web, ceea ce era cu siguranță ceva ce nu voiai să auzi în spatele tau. 

— Sari! strigă el. 


Sarira pe panta ce dadea spre plaja, rostogolindu-se in intuneric. Clive lua o 
gură de nisip, dar se ridică scuipand şi injurand. O ajută pe Arnie să se ridice şi 
alergară de-a lungul plajei. Ştia că în orice moment vor fi proiectoare care vor mătura 
zona, dar nu aveau mult de mers. Arnie începuse să gâfâie şi se tinea de o parte. 

— Aproape am ajuns, mârâi el. 

Cei Unsprezece mai pregătiseră o surpriză - un alt portal, ascuns în versantul 
stâncos care se ridica spre stânca ce domina lacul. O văzu pe Dona ridicându-se dintre 
rocile umede precum o focă. Le făcu un semn să meargă spre ea. 

Reusira să intre în portal în timp ce proiectoarele străluceau şi măturau malul. 
Se avântară pe poteca dintre stânci, mişcându-se repede. Pasajul era ascuns cu 
iscusinta, cu roci şi alge marine aşezate peste el, astfel încât să fie invizibil din aer. 
Uneori erau nevoiți să se târască, dar reusira să urce pe faleză fără să fie reperati. 

Ajunseră în vârf şi ieşiră la o mică parcare pentru speedere. Acest punct de 
observare fusese cândva un loc popular, dar căzuse în paragină odată cu venirea 
batalionului Imperial. 

Părul grizonat al Donnei era împletit pe spate. Era îmbrăcată ca un preot Ussan 
care ducea cadavrele la înmormântare şi conducea căruțele albe trase de animale 
indigene numite dhunas. 

Arnie lăsă să-i scape un râset înecat. 

— Asta e scăparea mea? Să fiu moartă? 

— Ai chef să comentezi? Urcă! 

Arnie se strecură în căruciorul alb împodobit cu flori. Dona închise repede tăblia 
care acoperea spatele deschis. Apoi începu să mâne dhuna înainte cu nişte sunete 
cântate care semănau cu cele pe care le făceau preoții când mergeau pe străzi. Se 
îndreptă pe poteca de pe plajă spre aleea pavată. 

Clive alergă de-a lungul permacretei, cu plămânii în flăcări. Trebui să facă o 
buclă şi să urce printr-o zonă împădurită într-o arteră principală a districtului 
Moonstone. Parcursese traseul ieri. Dacă totul decurgea conform planului, avea să 
găsească un membru al Celor Unsprezece care îl aştepta. 

Cu toţii contribuiseră. Arnie urma să fie transferată din mână in mână, din 
cărucior în speeder şi apoi în sanie antigrav. Jedii i-ar fi urmat. Pe măsură ce Arnie se 
apropia de casa conspirativă, ajutoarele s-ar fi îndepărtat până când ar fi rămas doar 
echipa inițială. 

Existau mai multe puncte de control prin care trebuiau să treacă. Diversiuni de 
pus în scenă. Nu se terminase încă. Chiar acum, alarmele sunau fără îndoială în 
garnizoanele Imperiale din tot oraşul. 

Arnie era liberă, dar nu în siguranţă. Încă mai aveau un drum lung de parcurs. 

Trever isi gasi incet drumul spre clasa de pilotaj. Se pare ca existau harti in 
chioşcurile din tot complexul - numai că nimeni nu-i spusese asta. Fiecare hartă îi 
dădea mici porțiuni din plan, aşa că nu era niciodată foarte sigur dacă mergea în 
direcția corectă. Nu le păsa de hărți, dar reusisera să agate pe fiecare coridor principal 
panouri laser uriaşe pe care scria SIGURANȚĂ, SECURITATE, JUSTIŢIE, PACE. Şi 
holoproiectii ale Împăratului din vremuri mai bune, înainte de cicatricea lui hidoasă. 
Ura şcoala asta concepută pentru a umili şi controla. Bineînţeles, doar era condusă de 
Imperiu pentru a forma mici Imperiali care să devină mari răufăcători Imperiali. 

Ajunse în clasă cu câteva secunde rămase. Spre disperarea lui, Kestrel era acolo, 
studentul care trebuia să-i fie consilier, dar care era perfect sigur că se va dovedi a fi 
tortionarul lui. Kestrel stătea în fata, vorbind cu instructorul, care se dovedi a fi chiar 
locotenentul Maggis. Mulţumesc pentru indicaţii, domnule. 

Kestrel îl văzu pe Trever şi îi afişă un zâmbet încrezut. Se strecură printre ceilalți 
studenți şi veni spre el. 

— Hei, Fortin. Cincisprezece degradări din prima zi. Nu e un început magnific. 

— Nu sunt îngrijorat, spuse Trever. 

— Ar trebui să fii, răspunse Kestrel, punând mâna pe blasterul fals. S-ar putea 
să mă hotărăsc să-ți mai dau una. 

Trever era pe punctul de a arunca totul în aer şi de a-i spune lui Kestrel ce 
gândea cu adevărat, când îl zări pe Lune în cealaltă parte a camerei. Asta îi dădu 
autocontrolul de care avea nevoie. Se gândi la Ferus, adânc înfipt în teritoriul inamic. 
Acum începea să înțeleagă ce fel de autocontrol trebuia să exercite Ferus pentru a 
rezista chiar şi o singură zi. Lune era mult mai tânăr decât el, aşa că fu surprins să 
vadă că erau în aceeaşi clasă. Dar ar fi trebuit să bănuiască faptul că abilitatea în 
Forta a pustiului îl va face să fie un pilot avansat. 

Maggis ceru clasei să fie atentă, distragându-i atenţia lui Kestrel. Trever se 
îndreptă spre Lune. Băiatul nu-l văzuse încă şi nu voia ca Lune să-l trădeze arătându- 
se surprins sau strigând. În schimb, Lune îl surprinse pe el. Bineînţeles că da. 

Era aproape înfricoşător felul în care îşi dădea seama când cineva aştepta în 
spatele lui. Maestrul Jedi Garen Muln lucrase cu el la tacticile de conştientizare pe 
vremea când se aflau cu toții pe asteroid. Garen era practic o fantomă acum, cu 
puterile diminuate, dar încă era un profesor bun. Trever voia să creadă că tacticile erau 
doar o aiureală, dar păreau să funcționeze. 

— Spune-i mamei că sunt bine, spuse Lune fără să se întoarcă, de îndată ce 
Trever ajunse lângă el. 

— Spune-i chiar tu. Am să te scot de aici, răspunse Trever. 

Lune ridică uşor un umăr, dar Trever înțelese că voia să spună: Mult noroc. 

— Azi, leneşilor fără valoare, vom trece la simularea zborului, anunță Maggis. 
Retineti cuvântul cheie, simulare. Nu aş avea încredere în voi sa pilotati printr-un parc 
spatial. Acum alegeți un partener şi decideti cine va fi pilot şi cine copilot — fără să vă 
împuşcaţi între voi — şi vom începe. 

Fu un noroc că Trever şi Lune rămăseseră împreună. Fiind recruți noi, era firesc 
să facă pereche. Se îndreptară spre unul dintre simulatoarele de zbor şi intrară în 


cabina de pilotaj. 

— Am însoțitori speciali, spuse Lune odată ce intrară înăuntru. Spioni care ma 
supraveghează. Cred că îi raportează lui Maggis. Kestrel e unul dintre ei. El şi prietenul 
său Flinn. Nu sunt niciodată singur. 

— Nicio problemă, spuse Trever. Am ieşit din locuri mai rele. 

Nu era sigur că era adevărat, dar suna bine. 

Lune ocupă scaunul pilotului, iar Trever îl luă pe cel al copilotului. Fereastra 
cabinei de pilotaj era un ecran holografic alb. Dintr-o dată, prinse viata cu nave. 

— Sunteţi în mijlocul unei lupte, răsună vocea lui Maggis în difuzorul sistemului. 
Roşu contra albastru. Piloții zboară. Copilotii deschid focul asupra inamicului. 

Trever luă comenzile tunurilor laser ale ARC-ului 170. 

— Doar cu tintire vizuală, spuse Maggis, vocea lui rasunand prin staţia de 
comunicații din carlingă. Fără computere de tintire in acest exercițiu. 

— Ar trebui să fie distractiv, spuse Trever. 

Îndreptă tunul spre o navă din apropiere, luând-o în vizor. 

— Trever, suntem albaştri! strigă Lune. Trage în cei roşii! 

— Oops! 

Trever învârti tunul şi tinti spre o navă roşie de pe monitor, apăsând pe trăgaci. 
Nava explodă pe ecran. 

— Sunt un tintas uimitor! se lăudă Trever. 

— Ai grijă, Capitane Uimitor, se apropie unul din stânga noastră, spuse Lune, 
scufundând nava. 

Programul de luptă era complicat şi rapid. Pe lângă competiţia cu ceilalți elevi, 
trebuiau să se confrunte şi cu alte obstacole. Era o bătălie pe scară largă, iar 
Distrugătoarele şi droizii Tri-Fighter? intrau brusc în spațiul vizual. Droizii Buzz? 
apăreau brusc. Asteroizii se îndreptau spre ei. Trever se simțea bine când distrugea 
celelalte nave de luptă, dar ştia că nu ar fi rezistat nici măcar un minut fără Lune la 
cârmă. Băiatul părea să ştie când îi urmărea un ARC-170 înainte să se înregistreze pe 
ecran. Una câte una, celelalte echipe din simulatorul de zbor fură spulberate. În 
curând rămăseseră doar Trever şi Lune, cu Kestrel şi partenerul său, Flinn. 

— Cred că ar trebui să-i lăsăm să câştige, murmură Lune în timp ce punea nava 
într-o urcare abruptă. Nu vrem să atragem prea multă atenție. 

Trever îşi luă un moment pentru a arunca o privire la Lune. 

— Sau am putea să câştigăm şi să-l innebunim pe Kestrel. 

Lune zâmbi. 

Kestrel era un pilot bun, dar Lune era mai bun. Lune rămase înaintea lor, 
zburând repede, atât de repede cât îi permitea simulatorul, şi nu pierdu niciodată 
controlul. Îi lăsă să îl urmărească. Programul lansă un câmp de asteroizi în cadru. 
Lune se feri de ei cu uşurinţă, dar unul dintre ei îi tăie o aripă lui Kestrel. 

— Asta e. Va avea probleme de control. Intru, murmură Lune. Pregăteşte-te. 

Trever se aplecă asupra comenzilor. 

— Dă-i drumul. 


2 Droid Tri-Fighter - model de navă de luptă droidă utilizată de Confederaţia Sistemelor Independente 
în timpul Războiului Clonelor. Fusese conceput special pentru a se angaja şi a excela în luptele de 
aproape. În ciuda faptului că era cea mai mică navă, droidul tri-fighter era puternic înarmat şi avea un 
creier droid avansat, ceea ce îi dădea un avantaj atunci când avea de-a face cu piloţii organici. 

3 Droizi Buzz - droizi sabotori — droizi care năpădeau navele şi începeau să-i taie fuzelajul şi circuitele 
şi să apoi să le dezmembreze până la distrugere. 


Lune ramase calm in timp ce ducea nava intr-un arc de cerc. Apoi, brusc, se 
inclina spre dreapta si plonja. 

— Iti voi spune când să tragi. 

Trever s-ar fi supărat, dar ştia că Lune era mai îndemânatic decât el. 

— Acum. Cu tunurile din dreapta. 

Trever trase cu tunurile laser şi Lune făcu un viraj brusc în aceeaşi parte. Păru 
o mişcare simultană, ceea ce ar fi făcut să rateze ținta, dar se întâmplă cu o fracțiune 
de secundă înainte, iar ținta fu corectă. Kestrel trăgea deja asupra lor, dar focul 
străbătu spaţiul liber. Însă lovitura lui Trever îl atinse, iar nava lui Kestrel explodă. 

Trever scoase un strigăt de bucurie pură. Clasa aplaudă şi huidui, în funcţie de 
loialitatea lor. Kestrel îşi avea susținătorii săi, dar majoritatea recrutilor mai tineri îi 
susțineau pe Lune şi Trever. 

Iesira din simulator. Gâtul lui Kestrel era roşu aprins când ieşi în acelaşi timp. 

Oops, gândi Trever. Îl umiliseră. Erau proaspeţi recruți şi îl învinseseră. Pis-pis! 
Trever tocmai voia să momească felina kete cu gât rubiniu, dar îşi înghiți insulta. 

Maggis le ceru să fie atenți. 

— A fost cea mai patetică demonstraţie pe care am văzut-o vreodată, spuse el 
dezgustat. Am văzut copii mici de grădiniță lovind cu mai multă precizie. Ar trebui să 
fiți exmatriculati cu toții chiar astăzi. Divinian, tu ai fost singurul care a arătat ceva 
îndemânare. Fortin, tu primeşti o notă proastă. 

— Dar l-am distrus pe Kestrel! protestă Trever. 

— Ti-am auzit strigătul. Ai arătat emoție. Asta este împotriva regulilor Imperiale. 
Fă-o din nou într-o cabină de pilotaj şi următorul lucru pe care îl ştii va fi să mănânci 
lături pe tavă în Corpul Minier. 

Kestrel îi zâmbi. 

— Mâine aruncăm o privire la nişte nave reale în hangar, aşa că vreau să va 
puneţi la punct cu manevrele. Adunati-va creierele. Puteţi pleca. Cu alte cuvinte, 
dispareti din fata mea. 

Clasa incepu sa iasa, in timp ce sirenele stridente si luminile intermitente ii 
indemnau sa se grabeasca. Kestrel ramase in urma. 

— O iei la vale, Fortin, spuse el. 

— Crezi? Se pare ca tu esti cel care tocmai a luat foc, raspunse Lune. 

— În locul tau, Divinian, nu m-aş imprieteni cu Fortin, spuse Flinn, apropiindu- 
se de Lune si aplecându-se spre el. Nu va rezista mult timp. În curând va fi o drona 
muncitoare de pe o planetă minieră. 

— Poate, spuse Trever. Dar un lucru ştiu cu siguranță — tocmai v-am depăşit la 
zbor, v-am depăşit la folosirea armelor şi v-am surclasat. 

Kestrel deschise gura supărat, dar tocmai atunci trecură pe lângă Maggis, care 
stătea în pragul uşii, cu brațele încrucişate. Acesta îi privi pe sub sprâncenele sale 
negre şi grele. 

— Probabil că nu a fost cea mai bună mişcare, murmură Trever în timp ce intrau 
în vartejul de recruți de pe hol. A fost cel mai prostesc lucru pe care l-am fi putut face. 

— Da, spuse Lune vesel, dar cu siguranță ne-am simţit bine. 

Trever se uită peste umăr. Maggis încă îi privea. 

— Mai bine aş pleca. Nu cred că ar trebui să fim văzuți împreună. Imediat ce-mi 
vine un plan, te voi găsi. 

— Am deja un plan, spuse Lune. Ne întâlnim în sala comună la o oră după ce se 
stinge lumina. 

Ferus era disperat dupa vesti, dar calatorea cu un grup de ofiteri Imperiali si nu 
putea sa-si arate agitatia nici prin cea mai mica privire sau gest. Stia ca operatiunea 
din Ussa ar fi trebuit să se încheie deja. Arnie ar fi trebuit sa fie in siguranţă cu Cei 
Unsprezece. Dar semnalul codificat nu fusese trimis. Ceva trebuie sa fi mers prost. 

Nava Imperiala patrunse in atmosfera interioara a Coruscantului, indreptandu- 
se spre debarcaderul Imperial, foarte aglomerat. Ferus nu era obişnuit să sosească pe 
Coruscant atât de oficial. Fusese nevoit să se strecoare de mai multe ori de pe planetă 
şi nu fusese uşor. Acum, autorizatiile se completau în câteva minute şi, în curând, fu 
urcat într-un speeder luxos şi dus direct la una dintre micile platforme de aterizare 
private din complexul Senatului. Acolo, o escortă militară îl întâmpină şi îl conduse la 
biroul Inchizitorilor, câteva nivele mai jos de biroul lui Palpatine din Turnul Senatului. 

Sergentul îl lăsă la uşa biroului lui Hydra, făcând un semn cu mâna peste senzor 
înainte să se întoarcă şi să plece în marş. 

Un umanoid scund şi subțire se ridică in timp ce Ferus intra. Nu-şi putu da 
seama dacă Hydra era bărbat sau femeie, dar presupuse că era femeie. Nu putu ghici 
nici care era lumea ei de origine. O glugă îi acoperea capul şi purta roba maro închis 
a echipei Inchizitorilor, culoare care îi amintea lui Ferus de sângele întunecat. Ochii ei 
erau de o culoare argintie palidă. Dădu pe spate gluga şi craniul ei strălucitor apăru 
printr-o mică podoabă capilară. Vocea ei era răguşită. 

— Împăratul Palpatine mi-a ordonat să fiu la dispoziția ta. Ferus îşi înclină 
capul. Vei fi responsabil de căutarea adepților Forței. Am făcut progrese. Am o listă de 
posibili candidați. Poti folosi dataportul meu. Hydra ridică un brat rigid şi arătă spre o 
consolă. Mi-am introdus deja parola. 

Ferus aprobă din cap. 

— Aş vrea să începem cât mai repede posibil. 

— Atunci începe. 

Ferus se aşeză la consolă. Baza de date fusese deja încărcată, iar el o răsfoi. 

— Vei vedea că a fost clasificată în funcție de importanţă. 

Numărul unu era un bărbat uman înalt, cu păr argintiu, constituție mare, lume 
natală necunoscută, care se strecurase printr-o capcană a trupelor de şoc cu doar o 
săptămână în urmă. 

Ry-Gaul. Ferus se simți brusc mai bine. Chiar dăduseră de urma unui Jedi. 
Poate că lista se va dovedi valoroasă. Îl putea ajuta pe Ry-Gaul, putea pune Imperiul 
pe o pistă falsă care i-ar da lui Ry-Gaul şansa de a dispărea complet. 

Ferus parcurse toată lista. Unele dintre rapoarte păreau promițătoare. Un pilot 
din Inelul Mijlociu care efectua curse de transport de marfă către Nucleu şi reuşise să 
scape de mai multe ori de urmărirea Imperială. Un profesor care salvase de unul singur 
o şcoală plină de copii de la un cutremur brusc, cu atâta îndemânare şi rapiditate încât 
atrăsese atenția. Un vânător de recompense. O relatare despre un copil mic de pe 
Alderaan care păruse să simtă pericolul înainte ca acesta să se întâmple, salvându-şi 
îngrijitorul. Lui Ferus i se păru doar o coincidență. O clasă pe ultimul loc. 

Pilotul, profesorul şi vânătorul de recompense păreau promitatori. 

Gândul că oricare dintre ei ar putea fi Jedi era prima rază de lumină în zilele 


intunecate de la moartea lui Roan. 

— O să studiez totul şi o să revin cu prioritățile, spuse Ferus. Vom avea nevoie 
de o navă cu hiperpropulsie. 

— A fost deja rechizitionata. Vă voi însoți. 

Norocul meu, gândi Ferus. Hydra îl făcea pe fostul Inchizitor-şef Malorum să pară 
sufletul petrecerii. 


Hydra voia să plece imediat, dar Ferus reuşi să amâne călătoria până a doua zi, 
pretinzând că trebuia să facă cercetări suplimentare. În sfârşit, era liber prin Imperiu. 
Cu acreditările sale, se deplasa cu uşurinţă prin punctele de control din 
complexul Senatului. Trecu de intrarea in EmPal şi o găsi pe Malory Lands asteptandu- 
lin zona de recepţie. Era îmbrăcată în halatul alb pe care îl purta personalul medical. 

— Se pare că ai primit slujba, spuse Ferus. 

— Nu a fost greu, răspunse ea. Urmează-mă. 

Îl conduse printr-un labirint de holuri, trecând de uşile închise, una după alta. 
În cele din urmă ajunseră la una pe care scria UNITATEA DE RADIAȚII, unde îi inmana 
lui Ferus nişte haine de protecție, iar el le îmbrăcă. 

Înăuntru, camera zumzăia de maşini. În centru se afla o cameră mare din oţel 
transparent, înconjurată de porturi de date şi ecrane. 

— Terapie avansată pentru cazuri post-chirurgicale, îi explică Malory. Aparatele 
sunt foarte bine calibrate. Orice echipament de supraveghere ar provoca circuite 
fuzionate şi defecţiuni grave. E singurul loc pe care îl ştiu unde este sigur să vorbesc. 

— Întregul loc este supravegheat? 

— Nu cred, dar zonele principale sunt monitorizate, spuse ea. Asta este doar o 
măsură de precauție. Există droizi de supraveghere care patrulează, dar se presupune 
că sunt de securitate. Există un zvon printre angajați. Ei spun că nu există conversații 
private. Cred că este mai probabil să existe spioni printre ei care primesc recompense 
pentru că raportează managerilor. Greu de spus, deocamdată. Apoi ridică din umeri. 
Majoritatea centrelor medicale sunt fabrici de zvonuri. Aici nu fac excepție. Există chiar 
şi un zvon despre o fantomă. Înţeleg de ce — locul ăsta e înfiorător. 

Zâmbi şi, pentru o clipă, Ferus o văzu pe tânăra femeie în profesionista crispată. 

— Poţi să-mi dai acces la înregistrări? 

— Avem noroc. Toate birourile de evidenţă sunt dotate cu personal complet în 
timpul zilei, aşa că nu prea există niciodată şansa de a fi singur acolo. Dar... există un 
tehnician în tura de noapte pe nume Jako. Va fi concediat în curând, dar nu ştie asta. 
Tot primeşte parteneri, care cer mereu transferuri sau demisionează. Sunt prietenă cu 
directorul de ocupare a forței de munca — i-am spus că vărul meu are nevoie de un loc 
de muncă. Aşa că ai intrat. Poţi să blufezi cu Jako. Nu e prea inteligent. 

— Putem s-o facem în seara asta? 

— Sigur. Fă-mi doar o favoare. Să nu te laşi prins. Există zvonuri despre medici 
care au dispărut. Nu mă deranjează să te ajut, Ferus, dar aş vrea să rămân întreagă. 

Ferus îi văzu privirea atât de asemănătoare cu cea a lui Roan şi spuse adevărul. 

— Nu voi lăsa să ti se întâmple nimic. Eu aş muri mai întâi. 

Ea zâmbi, iar imaginea lui Roan îl lovi din nou. 

— Doar să nu fiu eu a doua. 


Capitolul 10 


Ussanii isi incepeau intotdeauna ziua de lucru devreme, pe intuneric, pentru a 
se putea opri la sfârşitul după-amiezii, ca să profite de lumina lungă a amurgului. In 
Ussa, amurgul era numit ora nesfârşită. Era momentul în care familiile se inghesuiau 
în cafenele şi copiii se jucau în parcuri. Asta în vremurile de care fiecare Ussan îşi mai 
putea aminti, înainte de venirea Imperiului. 

Înainte de răsăritul soarelui, se înghesuiră pe străzi şi pe culoarele spaţiale cu 
speederele, umplând autobuzele şi grăbindu-se pe aleile largi. Această aglomeratie era 
un element crucial în planul de salvare a lui Arnie. Toţi membrii Celor Unsprezece 
răspândiseră vestea. Chiar şi celor care nu aveau un loc de muncă. Şi şoferilor de 
autobuze şi taxiuri aeriene, şi pietonilor. Inundati străzile şi culoarele spatiale, 
spuseseră ei. Ca să creeze trafic, poate vreun accident sau două. Sau trei. Dar trebuiau 
să fie atenți. Trebuia să pară natural. Nu puteau să-şi rişte din nou copiii. 

Multi erau reticenti, mai ales cei ai căror copii fuseseră luați cu doar o 
săptămână înainte. Dar puterea Celor Unsprezece şi un apel personal din partea lui 
Wil îi convinse să adere la cauză. 

Clive auzise de cooperarea, devenită legendară, a poporului Bellassan. Ştia că 
aproape fiecare cetățean îi susținea pe Cei Unsprezece. Acesta era unul dintre motivele 
pentru care Ferus reuşise să opereze atât de mult timp. Nimeni nu-l trădase. Niciun 
spion nu putuse fi recrutat de către Imperiu. Dar trebuia să recunoască faptul că 
aruncase de la distanță un ochi cinic asupra rezistenței Bellassane. Din experienţa lui, 
ființele puteau fi nobile, dar numai până la un punct. Interesul personal avea 
întotdeauna câştig de cauză. 

Aşa că fu uimit când cetățenii din Ussa riscară totul şi ieşiră în stradă. 

Aglomeratia din trafic era acoperirea perfectă. Punctele de control erau coplesite. 
Speederele mergeau la ralanti, autobuzele se defectau. Pietonii se înghesuiau în 
mulțimi mici, împrăştiindu-se pe benzile destinate traficului pe roti. Şi în toată acea 
confuzie, Arnie fu trecută dintr-un vehicul în altul. 

La punctele de control, trupele de şoc nu puteau face față maselor, aşa că săniile 
antigrav şi speederele reuşiră să pătrundă şi să dispară în haosul de pe cealaltă parte 
sau pe aleile care treceau prin spatele străzilor întortocheate. În curând, garnizoanele 
trimiseră mai mulți soldați, dar avea să treacă ceva timp până când oraşul să poată fi 
gestionat. 

Treaba lui Clive era pur şi simplu să o tina pe Arnie ascunsă şi să încerce să 
adauge ceva haos. Îşi făcu partea sa, pilotând un speeder şi apoi abandonandu-l 
pentru a bloca un culoar, sărind la bordul unei sănii şi luând-o pe stradutele 
lăturalnice pentru a o tine ascunsă pe Arnie, care se afla acum la bordul unui alt 
speeder. Ultima parte fu din nou cu Dona, de data asta într-un skiff utilitar pe care 
Cei Unsprezece îl protejaseră împotriva exploziilor şi îl modificaseră în secret pentru a- 
i conferi viteză şi agilitate avansate. 

În tot acest timp, apărură tot mai multe patrule. Culoarele de zbor erau acum 
intesate de droizi căutători care încercau să localizeze poziția lui Arnie. Dar chiar şi 
temutii căutători aveau dificultăți in a face distincția între vehiculele şi pietonii care 
împânziseră străzile. 


Aproape ca ajunsesera la ultimul punct de control. Asta ar fi fost partea cea mai 
dificila. Fara indoiala. Clive stia ca Jedii trebuiau sa fie pe undeva prin preajma, dar 
erau stralucitor de buni la a se ascunde atunci cand era nevoie. 

Pe jos acum, incetini pana la un mers normal. O putea vedea pe Dona in fata, la 
punctul de control, la rand dupa mai multe vehicule. Lui Wil i se incredintase sarcina 
de a crea o diversiune. Dintr-o data, un vehicul pentru gunoi se rasturna, aruncand 
pe stradă mizeria urât mirositoare. Speederele se ciocniră, un autobuz îşi lăsă toți 
pasagerii să coboare, iar pietonii se feriră de gunoaie direct spre punctul de control. În 
acelaşi timp, Dona dădu înapoi cu skifful ei, făcu manevre în jurul punctului de 
control, apoi acceleră înainte. Ar fi putut reuşi. Din câte îşi dădea seama Clive, totul 
decursese conform planului. Dar nu puteau să planifice chiar totul. Nu puteau să 
planifice speederul plin cu trupe de şoc care fusese trimis pentru întăriri. 

Speederul decolă după Dona. 

Clive era pe jos. Nimeni din rând nu reactionase la urmărire. Linia de la punctul 
de de control încă se mişca. Îşi afişă documentele de identitate şi trecu. Apoi acceleră 
ritmul şi se alătură rapid pasarelei pietonale. De îndată ce dispăru din raza vizuală a 
soldaților, începu să alerge. Dona cobori vehiculul pe sol. Ştia că ar fi fost distrusă 
dacă nu o făcea. Era cu mult înaintea lui, iar el se ferea de pietoni, încercând să o tina 
la vedere fără să fie prea evident că o face. O văzu inmanand documentele de identitate. 
Un soldat din trupele de şoc îi ordonă să coboare. Un altul începu să verifice 
informațiile, în timp ce alți doi se duseră în partea din spate a skiffului. Stomacul lui 
Clive se răsuci când dădură la o parte prelata, dar Arnie fusese ascunsă mult mai 
iscusit. Rămaseră acolo examinând diversele obiecte din skiff. 

Clive tocmai se hotăra asupra următoarei mişcări, când o dâră de focuri de 
blaster străpunse brusc partea din fata a speederului Imperial. Un soldat care stătea 
pe scaunul pilotului fu lovit. Explozia nu îl ucise, dar îl ameti. Fu trantit pe spate, 
casca lui lovindu-se de scaun. 

Flame ieşi din mulțime. Dintr-un salt în zbor, îl dădu jos pe soldat de pe scaun 
şi se aruncă înăuntru. Speederul porni înainte, doborându-i pe cei doi soldați care 
inspectau partea din spate a skiffului. În timp ce primul soldat se întindea spre 
blasterul său, Flame sări peste bancheta din spate a skiffului şi se urcă pe scaunul 
pilotului. Dona sări înapoi la bord şi vehiculul decolă. Focurile de armă străbătură 
aerul. Pietonii se culcară pe carosabil. Clive îi putu vedea pe Ry-Gaul şi Solace, ascunşi 
de grămada de speedere, care interceptau focul cu săbiile lor atunci când puteau. 

Soldaţii alergau spre speederul lor. Îşi ignorară camaradul rănit şi săriră în el. 

Clive ştia că următoarea mişcare a Jedilor ar fi fost să-i atace direct pe soldați, 
probabil printr-unul dintre acele salturi gigantice asistate de Forta care, fără îndoială, 
i-ar fi expus tuturor şi i-ar fi vizat pentru o vânătoare la scară largă. 

Băgă mâna în centura utilitară şi scoase două obiecte mici. Le aruncă cât de tare 
putu şi privi cu satisfacție cum loviră cele două țevi de eşapament ale speederului. 
Motorul repulsor porni, apoi se opri. Soldatul bătu în panoul de control. Motorul porni 
şi muri din nou. 

Flame şi Dona erau deja departe. Clive inversă direcția şi porni pe un bulevard 
care se intersecta cu cel pe care îl părăsea, uimit de ce puteau face două felii de fruct 
uscat şi putin adeziv sintetic. Să ricoşeze direct într-o țeavă de eşapament şi să o 
înfunde suficient cât să oprească un speeder să accelereze. 

Cine are nevoie de un blaster când are unelte mai bune? 


— E rănită, spuse Dona. 
Dona o susținea pe Flame în timp ce intra clătinându-se în casa conspirativă. 


Arnie se grăbi în urma lor. Ceilalți se inghesuira să pună întrebări, dar Arnie ridică o 
mână. 


ochii. 


— Stati în spate. Eu sunt bine. Cineva să-mi aducă trusa medicală. 

Cu toţii priviră cum Flame fu culcata pe podea. Îşi lăsă capul pe spate şi închise 
Încă o dată, Clive fu zdruncinat de un sentiment familiar. O mai văzuse înainte. 
Arnie îi administră bacta şi un analgezic. 

— Nu e rău, îi spuse ea lui Flame. Te vei simți mai bine într-un minut sau două. 
Flame aprobă din cap, muşcându-şi buza. 

Abia acum Arnie îi permise lui Wil să se apropie de ea. El întinse brațele şi ea se 


cuibări în ele. 


— Flame, iti suntem datori, spuse Wil. 

Fără să deschidă ochii, Flame spuse: 

— Acum aveți încredere in mine? 

— Avem încredere în tine, spuse Arnie. 

Dar Clive încă nu era sigur. Îl deranja ceva. Şi când se întâmpla asta, verifica. 


Ştia că nu va scăpa de acest sentiment sâcâitor până nu va face nişte cercetări. 


Toma fusese cel care le atrăsese atenția asupra lui Flame. O cunoscuse de pe 


planeta lor comună, Acherin. 


Clive suspină. Ultimul lucru pe care voia să-l facă era o excursie pe o planetă 


despre care auzise că se afla în plin război civil. Dar se părea că trebuia să se ducă. 


Capitolul 11 


Ferus intra in rand cu restul muncitorilor din schimbul de noapte. Purta tunica 
medicala alba cu placutele de identificare in jurul gatului. Nimeni nu ii arunca priviri 
indiscrete. Urmând descrierea lui Malory, isi croi drum pe holuri pana la uşa marcată 
CENTRUL DE INFORMAȚII. Îşi trecu cardul prin senzor şi auzi cu uşurare clicul. 
Malory îi promisese că va putea să intre şi reuşise. 

Primise, în sfârşit, semnal de la Wil de pe Bellassa. Arnie era în siguranță. Spera 
doar că nu va exista nicio ripostă masivă din partea Guvernatorului Imperial. 

Aici, în tura de noapte, nu erau prea multe de făcut pentru lucrătorii de la info- 
tehnologie, aşa că era puţin personal. Un medic sau un stagiar în medicină putea apela 
la ei pentru a introduce un pacient, dar EmPal nu mai avea o unitate de urgență care 
să preia cetăţenii Coruscantului care aveau nevoie de îngrijire. În schimb, pacienţii 
erau admişi chiar de medici. Costurile ridicate limitau acele internări la Senatori şi la 
corporatiştii bogați care umpleau acum Oraşul Imperial. 

Un tânăr plinut stătea la consolă, rontaind o masa de chipsuri de radacinoase 
şi un slider cu proteine presate. 

— Hei, un tip nou, spuse el când intra Ferus. 

Ferus se aşeză pe celălalt scaun. 

— Ty Ambler, spuse el, dând numele de pe placuta de identificare. 

— Jakohaul Lessor, răspunse el. Spune-mi Jako. Tocmai ai nimerit cea mai 
frumoasă slujbă de la EmPal, amice. Nu prea ai ce face aici. 

— Mi se potriveşte foarte bine, spuse Ferus. Sunt alergic la munca grea. 

Jako chicoti. 

— Sunt de acord. Împinse farfuria spre Ferus. Vrei un chips de rădăcinoase? 

— Nu, mulțumesc. Trebuie să mă familiarizez mai întâi cu sistemul. 

— Dar să nu o iei razna. Ne place să o luăm uşor în acest departament. 

Ferus începu să apeleze baza de date şi o răsfoi într-un mod aparent dezinvolt. 
Se opri asupra înregistrărilor de la sfârşitul Războiului Clonelor, aproape de momentul 
în care apăruse Darth Vader pentru prima dată. 

În timp ce Jako se tolănise lângă el şi rula o cursă de ataşe pe ecranul său video, 
Ferus căuta prin material. Nimic nu ieşi în evidență. EmPal se schimbase din vechiul 
său rol de centru medical deschis tuturor într-un centru medical exclusivist şi de 
reconstrucție biomecanică. Nu putu găsi nicio înregistrare de proceduri extraordinare 
sau dovezi ale vreunei muşamalizări. Dar nu se aşteptase ca acest lucru să fie uşor. 

Jako îşi termină masa şi îşi împinse înapoi scaunul rulant pentru a-şi odihni 
picioarele pe consolă, încrucişându-şi braţele la piept. Ferus speră că va adormi. 

Următorul pas era să pătrundă mai adânc în sistem, căutând coduri de 
securitate pe care să le spargă. Dar sistemul putea trimite alarme pe care Jako le-ar fi 
putut vedea din poziția sa. 

— Ascultă, începătorule, eu o să trag un pui de somn, spuse Jako. Nu mă trezi 
dacă mă cheamă serviciul. Şi să nu te sperii de fantomă! chicoti el. 

Ferus fu uşurat cand Jako îşi închise ochii. Fantoma. Malory o mentionase şi ea. 

— Ce fantomă? întrebă el. 

Ochii lui Jako se deschiseră brusc, dar nu părea supărat că fusese deranjat. 


— S-a întâmplat acum un an, spuse el, coborându-şi vocea până la o soapta 
răguşită. Aproape de sfârşitul Războiului Clonelor. S-a auzit un țipăt. Un țipăt atât de 
teribil şi de puternic încât a răsunat în toată clădirea şi a făcut ca senzorii să o ia 
razna. S-a spus că un lucrător medical şi-a pierdut auzul. Pentru totdeauna. Lucrătorii 
medicali au căutat şi au tot căutat sursa sunetului, dar nu au găsit nimic. Erau doar 
câțiva pacienți în acel moment. Părea să vină de pretutindeni şi de nicăieri, dar niciun 
pacient nu făcuse asta. Vocea lui Jako scăzu până la o şoaptă. A fost ca şi cum toți 
morții din Războiul Clonelor şi-ar fi unit strigătele de moarte în acelaşi timp, apoi ar fi 
redevenit morți. 

Ferus ştia că, în felul său uşor incoerent, Jako încerca să-l sperie, şi functionase. 
Doar că nu în felul în care crezuse el. 

Jako îi făcu cu ochiul. 

— Bucură-te de tura de noapte. 

Închise din nou ochii şi, zâmbind, adormi în câteva secunde. 

Ferus se mai gândi o dată la protezele lui Vader. Erau extinse, de la masca 
respiratorie, la îmbunătăţirea vederii şi până la posibile membre artificiale. Era destul 
de sigur că Vader avea cel putin o mână artificială. Si era reglat de ceea ce părea a fi 
un bio-sistem complex în interiorul acelui costum. 

Pentru prima dată, Ferus se întrebă ce răni îngrozitoare trebuie să fi suferit. Ce 
se întâmplase cu el? Urmărise o idee greşită. Vader, oricine ar fi fost, trebuie să fi avut 
dureri îngrozitoare. 

Ferus se întoarse la consola sa. Închise fişele medicale pe care le căutase. Nu ar 
fi existat nicio mențiune acolo, nici măcar în spatele scuturilor de securitate. Fu brusc 
sigur de asta. În schimb, accesă planurile clădirii. 

De pretutindeni şi de nicăieri. 

Instinctul îi intrase în acțiune şi ştia că avea dreptate. Darth Vader se născuse 
undeva, în această clădire. 


Capitolul 12 


Cariera lui Sano Sauro putea fi ruinată, dar nu se terminase. Încă mai avea 
favoruri de solicitat, iar dacă Senatorii şi funcționarii credeau că va dispărea pur şi 
simplu, mai aveau de aşteptat. Fusese aproape de putere şi avea să fie din nou. 

Biroul său din Senat — acea cameră măreaţă care ii trambitase puterea în fata 
tuturor — dispăruse, fiind dată Senatorului unui mare sistem din Nucleu care se 
dăduse peste cap pentru Împărat şi căruia trebuia să i se mulțumească. Sauro era 
blocat într-un birou micut din noua clădire a Marinei Imperiale. Treaba lui era să 
supravegheze noua Academie Navală. O singură şcoală, în comparație cu sisteme 
întregi! Şi, ca lucrurile să fie şi mai rele, cei care îl serviseră, proştii care făcuseră exact 
ce voia el, dar care nu fuseseră niciodată capabili să vină cu un plan original pe cont 
propriu - proşti precum Bog Divinian - erau acum Guvernatori Imperiali. Manuiau 
puterea fără să ştie ce să facă cu ea. 

Sauro tusi în batista lui. Bila îi dădea bătăi de cap. Nopțile îi erau nelinistite, iar 
zilele îi erau pline de amărăciune. Trebuia să plece de aici. Trebuia să se înalțe din nou 
şi să se răzbune pe cei care îl încurcaseră sau, mai rău, îl priviseră de sus. 

Asistentul său, un idiot trimis de biroul administrativ, intră, părând nervos. 

— O comunicare pentru dumneavoastră, Lord Sauro. 

— Eu nu sunt Lord. Spune-mi domnule Senator Sauro. 

— Dar nu mai sunteți Senator.... 

— Nu contează! răbufni Sauro. Încă mai am titlul! 

— Domnule Senator Sauro, aveți o comunicare. 

— Cine este? Sunt ocupat. 

— Lordul Vader. El este un Lord, nu-i aşa? 

Sauro făcu ochii mari. 

— L-ai lăsat pe Lordul Vader să aştepte? Fă-mi imediat legătura pe linia mea 
privată, idiotule! 

Era înconjurat de proşti. 

Se roti când mica holoimagine apăru pe biroul său. 

— Salutări, domnule Senator Sauro. 

— Este o onoare să... 

— Conduc un proiect strict secret. Caut un recrut de la Academia Navală care 
să se ofere voluntar. 

— Bineînţeles, voi aranja asta imediat. Aveţi vreo cerință? Cei mai buni din clasa 
lor? Fiii şi fiicele celor favorizați? 

— Nu, evitati-i pe aceia. Şi pe copiii Senatorilor, pe oricine ar putea pune 
întrebări. Discretia este cheia. Vreun recrut înfometat, cineva disperat să se ridice. 
Vom începe cu un singur recrut şi vom merge mai departe dacă este nevoie. 

— Pot să întreb... 

— Nu, nu poţi. Doar trimite-mi un elev. 

— Imediat, Lord Vader. 

Fără vreun alt cuvânt, holograma dispăru. 

Cum ar fi trebuit să o facă? El nu avea de-a face cu pustii recrutați. Nu putea 
numi nici măcar unul. Trebuia să se bazeze pe Maggis, secundul său, pentru a alege. 


Sauro zâmbi. Asta era totuşi o veste bună. În sfârşit, o favoare. Întoarcerea 
carierei sale era pe cale să înceapă. Bătu cu degetele pe birou. Ceea ce ar fi făcut ca 
acest lucru să fie şi mai dulce ar fi fost dacă ar fi putut să se răzbune în acelaşi timp. 

Nu cumva fiul lui Bog Divinian era înscris la şcoală? Lui Sauro îi era clar că, 
oricare ar fi fost acel proiect, nu era ceva în care să vrei să-ți implici copilul. Asta ar fi 
fost o răzbunare savuroasă. Vader îi spusese că recrutul trebuia să aibă un profil 
scăzut. Nu putea ignora ordinul direct. 

Dar dacă Bog îşi oferea voluntar fiul... asta ar fi fost altceva. Doar că nu trebuia 
să ştie că era îndrumat să o facă. Având în vedere nivelul de inteligenţă al lui Bog, asta 
nu ar fi fost o problemă. Cheia pentru a-l face pe Bog să vrea ceva, era să-l facă să 
creadă că este exclus. 

Se întoarse spre comunicatorul său. Era timpul ca Maggis să-l cheme pe Bog 
pentru o şedinţă părinte-consilier. 


La scurt timp după aceea, Bog Divinian se aşeza pe scaunul din fata lui Maggis, 
la biroul său. 

— Deci, ce mai face băiatul meu? 

— Destul de bine, spuse Maggis. Întotdeauna există o perioadă de adaptare. Şi 
din moment ce mi-ati spus că mama lui nu era de acord cu antrenamentul său, 
presupun că îi va lua ceva timp să se acomodeze. 

— Eu n-aş presupune asta, spuse Bog, iritat de sugestie. Este un băiat bun. Un 
băiat deştept. Primeşte indicaţii fără să creeze probleme — cel putin atunci când mama 
lui nu este prin preajmă. Vorbim despre o influență negativă! 

Râse, dar Maggis nu i se alătură. 

Bog nu ştia cum reuşise Maggis să obţină acea slujbă. Doar Sauro era mai 
presus de el. Maggis părea leneş şi ieşit din formă, două trăsături despre care Bog nu- 
şi imagina că ar fi fost tolerate de codul Imperial. Poate că lui Sauro îi plăcea să pună 
incompetenti în poziții sub el pentru a se face pe sine să pară mai bun. 

Era doar începutul Imperiului. Se desfăşurau multe lupte pentru putere. Crema 
se va ridica în vârf. Aşa cum făcuse şi el. 

O lumină se aprinse pe consola lui Maggis. 

— Scuzati-ma, trebuie să răspund, spuse Maggis. 

Supărat, Bog nu se mişcă. Ce tupeu avea tipul ăsta, să ia o comunicație când el 
era acolo! Probabil că era un părinte plângăcios care-şi supraveghea fiul sau fiica. 

— E de la Senatorul Sauro, preciză Maggis. 

— Hei, Sano e un amic de-al meu. Sunt sigur că nu s-ar supăra dacă aş asculta. 

Înainte ca Maggis să se poată mişca, Bog se întinse şi trecu comunicatorul pe 
modul holo. Maggis nu putu face nimic — Bog era Guvernator Imperial. 

Sano apăru în hologramă. Bog stătea în fața monitorului. 

— Hei, surpriză, vechi prieten, sunt eu. Mă bucur să te văd. Am vrut să te 
contactez — abia am ajuns azi în Oraşul Imperial. 

Nu chiar — era acolo de o săptămână. 

— Unde e Maggis? întrebă Sauro. 

Maggis se mişcă în fata. 

— Aici, domnule. 

Sauro ezită. Bog ştia că Sauro nu voia ca el să rămână, dar nu-i putea cere să 


plece. Bog era acum cu cateva trepte peste el in grad, iar autorizatia sa de securitate 
era mai mare. Bog zâmbi, bucurându-se de disconfortul fostului său mentor. 

— Da-i drumul, Sano-mano, spuse Bog. Poate ca te pot ajuta. 

— Maggis, am nevoie de un recrut voluntar pentru un proiect special, spuse 
Sauro. El sau ea ar trebui sa aiba atat inteligenta, cat si o loialitate neindoielnica fata 
de Imperiu. Prin urmare, fara recruti noi. Aceasta cerere vine direct de la biroul 
Lordului Vader, aşa că acordă-i prioritate maxima. 

— Care este natura proiectului, domnule? 

— Este strict secret, răbufni Sauro. Vreau un nume până diseară. 

— Dar ar trebui să obțin permisiunea părinților... 

— Nu mai este timp. Urmează-mi instrucțiunile. 

Holograma dispăru. 

— Se pare că o să ai ceva bătaie de cap, tinere, spuse Bog. 

Maggis ignoră comentariul, aşezându-se greoi în scaun. 

Spre deosebire de Maggis, Bog se simțea entuziasmat. Vader! Ce noroc! Bog nici 
nu-şi putea imagina câte puncte politice va obține dacă îl va băga pe Lune în program. 

— Am să te ajut cu asta, Maggis, spuse el. O să-mi ofer băiatul voluntar. Nu poți 
să ceri un copil mai bun. Este inteligent. Urmează ordinele. Loial. 

— E foarte tânăr. Şi abia a sosit. Senatorul Sauro a specificat recruți mai vechi. 

— Nu chiar. Trebuie să înveţi să asculti cu atenţie. A spus loialitate neclintita 
fata de Imperiu. Ăsta e un lucru diferit. Asta are băiatul meu. 

Maggis se holbă la el. 

— Nu ştiu dacă l-aş... caracteriza pe fiul dumneavoastră în felul acesta. 

— Eu aş face-o. E un băiat special. Bog se lăsă în spate. Cred că vrei să reusesti. 
Să-l multumesti pe Lordul Vader... Nu ar trebui să iei asta în derâdere. Voi vorbi şi eu 
cu Sauro. Îi voi spune cât de mult i-ai fost de ajutor. Sunt sigur că vrei să reuşeşti în 
munca ta. Cu toţii vrem să te vedem reuşind. Ai un viitor atât de strălucit in fata. 

Maggis mută un datacard dintr-un colt al biroului în altul. Bog nu era preocupat 
de reticenta lui. Avea să cedeze. Loialitate. Despre asta era vorba în Imperiu. Cei care 
o practicau îşi primeau răsplata. Iar instructorul ştia asta. 

Maggis îşi drese glasul. 

— Domnule Guvernator Divinian, îl voi recomanda pe fiul dumneavoastră pentru 
acest proiect. Bineînţeles. 


Capitolul 13 


În timp ce zbura la joasă înălțime pe deasupra câmpiilor şi oraşelor de pe 
Acherin, Clive fu şocat de devastare. Planeta fusese aruncată înapoi în timpurile pre- 
tehnologice. Infrastructura fusese distrusă. Cetăţenii trăiau în moloz. 

Când începuse Războiul Clonelor, Acherin scăpase de orice conflict. Trecuseră 
de partea Separatiştilor şi fuseseră protejaţi de pe orbită de o echipă de nave de luptă 
ale Federaţiei Comerțului. Industriile lor erau prea prețioase pentru a fi pierdute. Dar 
o mişcare în creştere pe Acherin începuse să se alăture Republicii, iar după încheierea 
războiului, opoziția față de Imperiu fusese acerbă şi vocală. Apoi sosiseră trupele 
Imperiale, stabilind garnizoane şi preluând industriile importante. Chiar şi susținătorii 
Separatiştilor se alăturaseră atunci revoltei. 

Acherinii luptaseră cu înverşunare, dar fuseseră înfrânți. In timp ce se aflau sub 
control Imperial, izbucni un război civil de lungă durată între facțiunile rivale. Acestea 
erau concentrate în două oraşe, vechiul oraş Eluthan şi centrul de afaceri mai mare şi 
mai cosmopolit Sood. Imperialii închiseseră garnizoanele şi mutaseră toate fabricile în 
afara planetei. Acherin nu le mai era de niciun folos. Lăsară planeta fără lege, fără 
guvern şi fără rețea de energie. lar acum, devastarea pe care o lăsaseră în urmă era 
continuată de facțiunile rivale de pe Acherin. 

Când Clive fusese la baza de pe asteroid, petrecuse ceva timp vorbind cu paznicii 
ei, Toma şi Raina, nativi de pe Acherin. Ştia despre vieţile lor înainte să-i invadeze 
Imperiul. Ştia ce fusese Acherin. Acum vedea cum ființele puteau fi cu adevărat învinse 
şi cu spiritul frânt. Trebuiau să-şi reconstruiască civilizația de la zero, fără a avea 
resursele necesare. Dar chiar şi aşa, cele două facțiuni încă se luptau între ele pentru 
control şi, ca urmare, nu se putea face niciun progres. 

În timpul zborului său reuşise să-l apeleze pe Toma. Comunicarea cu asteroidul 
era dificilă şi fusese nevoit să încerce iar şi iar. Când îl prinsese, îşi limitaseră 
conversaţia, nedorind ca semnalul să fie recepționat. Dar Toma reuşise să-i dea 
indicaţiile de care avea nevoie. Toma o cunoscuse pe Flame prin interpuşi, aşa că îi 
ştia doar numele de cod. leşise la suprafață după sosirea Imperiului. Toma fusese 
comandantul ramurii militare a rezistenței, aşa că nu avusese contacte directe cu 
Flame. Dar un prieten de încredere îl contactase pe un cont secret de comunicații pe 
care îl înființase şi îi spusese că un fost camarad avea nevoie de ajutorul lui. 

Blocada planetei se încheiase, iar lui Clive îi fu uşor să aterizeze la periferia 
oraşului antic Eluthan. Nu exista niciun punct de control, nicio verificare. Pur şi 
simplu îşi ascunsese mijlocul de transport în canioane şi se îndreptase spre oraşul 
înconjurat de ziduri. Urmă străzile întortocheate, consultandu-si ocazional datapadul 
pentru indicaţii. Fără repere, era uşor să te rătăceşti. Oraşul semăna foarte putin cu 
locul glorios despre care auzise. Locuinţele fuseseră construite dintr-o piatră care 
trebuie să fi fost frumoasă cândva, o culoare aurie moale care se transforma în foc 
lichid în soarele de la apus. Dar casele şi clădirile publice fuseseră distruse până la 
structură şi reparate cu piese din plastoid. Existau piețe mari şi deschise, care 
odinioară erau cu iarbă, dar acum aveau doar pământ tare. Putea vedea focuri 
deschise şi locuinţe improvizate, precum şi umbrele Acherinilor care pregăteau masa 
de seară. Un sentiment de înfrângere se ridica dintre pietre şi din pământ. 


Clive ştia că imaginea asta le va frânge inimile lui Toma si Raina. 

Găsi strada pe care o căuta şi verifică coordonatele. Orice marcaj se pierduse de 
mult. Văzu o siluetă zveltă aşezată pe o scară pe jumătate distrusă şi se opri. Era o 
femeie Acherin, cu părul scurt şi plin de praf. Murdăria îi brăzda tunica, iar o cizmă 
avea o tăietură lungă pe o parte. Era ţinută împreună cu o sfoară. 

— Bună seara, spuse Clive. 

— Ah, un optimist. 

Încercă din nou. 

— O caut pe Vira. 

Clive ştia că tradiția pe Acherin era de a folosi prenumele. Era considerată o 
insultă să foloseşti numele complet al cuiva, chiar şi pentru un străin. Spera că 
tradițiile de ospitalitate de pe Acherin încă se mai păstrau. 

— Şi cine întreabă? 

— Clive, spuse el. Toma m-a trimis. 

Asta îi atrase atenția femeii. 

— Toma, sopti ea. Deci este în viata. 

— Trăieşte şi e bine şi îi trimite salutări Virei. 

— Îmi pare rău, spuse femeia. Nu am cum să spun asta altfel. Vira a fost ucisă 
în lupte. A trăit cu noi. Eu eram cumnata ei. 

Aşadar, ajunsese într-un punct mort. 

Ea văzu dezamăgirea de pe fata lui. 

— Dar poate că soțul meu, Alder, te poate ajuta. Şi el a fost prieten bun cu Toma. 

Se ridică în picioare, iar el văzu cât de înaltă era. 

— Eu sunt soția lui, Halle. Vino înăuntru. Te rog. 

Împinse o uşă improvizată din plastoid. Dincolo era o clădire bombardată care 
fusese cândva o casă. O prelată servea drept acoperiş. Molozul fusese curățat şi pe jos 
fuseseră aşezate scânduri pentru podea. Clive observă că fuseseră măturate. 

— Nu avem prea mult, dar vom împărți cu plăcere, spuse Halle. 

— De ce nu plecați? întrebă Clive. Nu există nicio restricție privind emigrarea, 
nu-i aşa? 

— Nu, răspunse ea în linişte. Dar asta este casa mea. Dacă nu am reconstrui 
noi, cine ar face-o? Imperiul? Ce fel de lume natală am avea atunci? 

O pânză zdrentuita dintre două coloane se despărți şi intră un bărbat la fel de 
înalt şi impunător. 

— Alder, el este Clive, spuse Halle. Toma l-a trimis la Vira. 

Alder înaintă, cu o umbră în ochii lui intunecati la menționarea surorii sale. 

— Toma? Unde este? 

— Nu pot să-ți spun asta, răspunse Clive. Dar pot să-ţi spun că este bine. 

— Mulţumesc lunilor şi stelelor. Pierderile fac parte din viata noastră aici acum 
— fie ca Vira să se odihnească alături de cei vechi — aşa că e bine să aud că Toma e în 
regulă. Poftim, ia loc, spuse Alder. E aproape timpul pentru masa de seară. 

După cum arătau lucrurile, nu aveau prea multă mâncare. Din fericire, Clive 
adusese provizii. Îşi puse rucsacul utilitar pe masă. 

— Lasă vizitatorul să aprovizioneze masa. Este un obicei din lumea mea. 

Nu era chiar adevărat, dar avea sentimentul că nu ar fi acceptat altfel. 

— Ne onorezi cu darul tău, spuse Halle. 

Clive scoase pâine şi un baton proteic, un cilindru cu ceai preparat şi fructe. 
Adăugă o pungă de dulciuri şi câteva brioşe uscate care fuseseră aduse la starea 


inițială prin adăugarea apei. Ochii lui Alder se măriră. 

— Este un ospăț! 

— Mai întâi mâncaţi. Apoi putem vorbi. 

Clive făcu semn cu mâna spre mâncare. El luă doar câteva îmbucături, dar în 
rest îi privi cum mâncau cu înfometare — îl uimea cat de conectate erau ființele de 
lumea lor de origine. El îşi părăsise de mult timp lumea natală Belazura şi se întorsese 
rar. Belazura era renumită pentru frumusețea ei, dar Clive nu avea nicio particulă de 
sentiment în oase. Se simțea mai bine mutându-se de pe o planetă pe alta. Rareori 
stătea mult timp undeva. Dacă ar fi fost nevoit să trăiască aşa cum trăiau ei, ar fi 
plecat de mult timp. 

Când fu sigur că mâncaseră pe săturate, Clive le turnă fiecăruia câte o ceaşcă 
de ceai şi se lăsă pe spate. 

— Toma mi-a spus că Vira ar putea să-mi vorbească despre Flame. Flame a 
contactat-o şi i-a cerut o modalitate de a-l găsi pe Toma. 

— Vira nu ne-a spus, zise Alder. Probabil că a păstrat bine secretul lui Flame. 

— Noi o cunoşteam pe Flame, zise Halle. Bine, nu înainte să se alăture rezistenței 
— nu locuia în oraşul vechi. Era din capitală, din Sood. Spunea că provine dintr-o 
familie bogată, dar nu schimbam prea multe detalii despre viețile noastre personale. 

— Aveţi vreo idee care este identitatea ei reală? întrebă Clive. 

Halle şi Alder clătinară amândoi din cap. 

— Se putea spune că provenea dintr-o familie bogată, spuse Alder. Dar nu şi-a 
dat niciodată aere, nu a cerut niciodată favoruri. Nu era un jucător principal, dar făcea 
supraveghere, înființa case conspirative, lucruri de genul ăsta. Şi-a asumat aceleaşi 
riscuri pe care ni le-am asumat cu toţii. 

— Era foarte deşteaptă şi foarte bună, spuse Halle. Se zvonea că şi-a strecurat 
o mare parte din bogăţie în afara planetei. La început a fost urâtă pentru asta. Elutanii 
au crezut că asta arăta o lipsă de loialitate față de lumea natală, dar Flame a râs de 
asta. Simtea că va fi capabilă să lupte doar dacă va avea bogăția necesară pentru a o 
face. 

— A fost prinsă de Imperiu şi intemnitata în garnizoană, spuse Alder. A reuşit 
să evadeze. În acea evadare, a salvat şi cinci membri ai rezistenţei. Unul dintre ei a 
fost ucis, dar i-a salvat pe ceilalți. 

— Unul dintre ei era Vira, adăugă Alder. 

Clive se simţi putin ruşinat. Flame era cu adevărat o eroină. Îşi pierduse timpul. 
Timp pe care ar fi trebuit să-l petreacă pe Coruscant, ajutând-o pe Astri să îl salveze 
pe Lune. Totul era real. 

Atunci de ce nu se simțea mai bine? 

— Flame i-a spus lui Toma că familia ei deținuse unele dintre cele mai mari 
fabrici de pe Acherin, spuse Clive. Şi fondurile ei par într-adevăr enorme. Nu se poate 
să fi existat atât de multe industrii deținute de familii. Există vreo bază de date pe care 
să o pot verifica? 

Alder clătină din cap. 

— Toate înregistrările noastre au fost distruse. 

— Întotdeauna am crezut... Vocea Hallei se întrerupse. Nu, nu contează. 

— Ce anume? o îndemnă Clive. 

— Ei bine, Flame era un pilot bun. Dacă aveam o treabă care necesita un zbor, 
i-o dădeam ei. 

Clive aprobă din cap. Si el ştia asta despre Flame. 


— Şi odată mi-a spus că tatăl ei murise chiar înainte să vină ea la noi. Durerea 
îi era proaspătă. Halle ezită din nou. Yarrow Industries era un mare producător de 
speedere şi crucişătoare de lux. Evin Yarrow a murit din cauze naturale la scurt timp 
după ce Imperiul i-a preluat afacerea. Ştiu că avea o fiică adultă, Eve. Îmi imaginez că 
o fiică crescută într-o asemenea industrie ar fi un pilot excepţional. 

— Yarrow Industries, spuse Clive. 

Încă o dată simţi un clopoțel îndepărtat în interiorul său. Orice amintire pe care 
o urmărea era evazivă. De ce nu-şi putea aminti? 

— Îmi sună cunoscut. 

— Majoritatea vânzărilor lor se limitau la acest sistem, dar încercau să pătrundă 
în vânzările galactice, spuse Halle. Ca majoritatea corporațiilor, au trecut de partea 
Separatiştilor. Îşi doreau sprijinul Federaţiei Comerţului şi al clanurilor comerciale şi 
bancare. Îmi amintesc că Evin Yarrow avea un apartament pe Coruscant pentru a 
putea face lobby în Senat. 

— A fost căsătorit? 

Ea clătină din cap. 

— Soţia lui a murit când fata era mica. Am citit un articol despre el într-un holo- 
magazin cu ani în urmă... Îmi amintesc că am fost impresionată de modul în care 
spunea că şi-a crescut singur fiica, că a luat-o cu el peste tot — în fabrici, la târguri, în 
Senat... Era tânără pe atunci. Cred că era o holo-imagine cu ea, dar nu mi-o amintesc. 

— Nu ar fi recunoscut-o cineva pe Eve Yarrow? întrebă Clive. 

— Nu chiar, spuse Alder. Elutanii nu călătoreau prea mult spre Sood. 

— Eu nu ştiu nimic altceva despre Eve. Industria noastră de holo-stiri şi toată 
infrastructura informaţională s-au prăbuşit cam în momentul în care ni s-a alăturat 
Flame, spuse Halle. Nu am pus prea multe întrebări nimănui în acea perioadă. Ştiu 
că, în cele din urmă, Imperiul a mutat Yarrow Industries în afara planetei. Apoi ridică 
din umeri. Probabil că mă insel în privinţa lui Eve. 

— Există vreun motiv pentru care pui aceste întrebări? întrebă Alder. 

— Trebuie să aflu dacă Flame este de încredere, spuse Clive. Multe vieți depind 
de asta. 

— Eu i-aş încredința viețile noastre, spuse Alder. Am avut încredere în ea cu 
viețile noastre. 

Clive aprobă din cap. Avea sens. Dar sentimentul sâcâitor încă era acolo. 

Cum rămâne cu hotărârea tăcută a Hallei de a rămâne şi de a reconstrui planeta 
natală? Cum rămâne cu ceilalți cetățeni, care rezistau, încercând să reconstruiască cu 
bucăţi de plastoid şi prelate? De ce plecase Flame? De ce decisese această femeie că ar 
putea, de una singură, să creeze o mişcare de rezistență la nivelul întregii galaxii? Să 
fie ea Eve Yarrow? Dacă ar fi fost adevărat, ar fi călătorit prin galaxie cu tatăl ei. 
Avusese un apartament pe Coruscant. Ce spusese ea atunci? Că nu a fost niciodată 
acolo. Nu-i plăceau planetele aglomerate. Asta spusese. 

Desigur, el ştia mai bine decât oricine că luptătorii din rezistență nu spun 
niciodată adevărul despre unde au fost şi ce au făcut. Totuşi, ea îi spusese Oraşul 
Imperial. Asta îl deranjase. Bineînţeles că Palpatine îl redenumise. Dar fiecare membru 
al rezistenţei încă îl numea după ceea ce ei considerau a fi numele său de drept, Oraşul 
Galactic. Cel puţin atunci când vorbeau între ei. 

Ei bine, asta nu era prea mult pentru a continua. 

— Oamenii pe care i-a salvat din garnizoană, spuse el. Pot să vorbesc cu ei? 

— A mai rămas doar unul, spuse Alder. Restul au fost ucişi de atunci, sau 


arestaţi. Numele lui este Warlin. Îl pot contacta pentru tine. Sunt sigur că va fi de 
acord cu o întâlnire. Dacă este aici. 

— Se duce la Sood, sub acoperire, destul de des, explică Halle. Fiica lui este 
căsătorită cu cineva din Sood, aşa că el călătoreşte pentru a o vedea. Este foarte 
periculos, dar... ea este singura lui familie. 

Alder îşi scoase comunicatorul şi introduse datele. Apoi vorbi în el, explicând 
rapid cine era Clive şi întrebându-l pe Warlin dacă voia să vorbească cu el. 

Clive luă comunicatorul. Nu era nicio imagine, dar vocea lui Warlin se auzi clar: 

— Vino mâine în zori, spuse el. 

— Eu aş vrea să vin în seara asta. 

— Nu se poate, sunt plecat. Ne întâlnim la mine acasă — Alder te poate conduce 
acolo. Urmă o explozie de paraziți, iar Clive rată următoarele cuvinte. 

— Nu te-am auzit — ce ai spus? 

— Am aşteptat asta. Ceva legat de... ziua acea... m-a deranjat întotdeauna. 

Comunicarea se încheie. Frustrat, Clive îi înmână comunicatorul lui Alder. 

Va trebui să aştepte până mâine. 


Ştiuse că abia dacă va dormi în noaptea aceea şi aşa se întâmplă. Afară era încă 
întuneric atunci când se ridică şi îşi trase în linişte cizmele. Alder veni o clipă mai 
târziu, doar o umbră în întuneric. 

Fără vreun cuvânt, Clive se ridică şi îl urmă pe străzile pustii. Lunile atârnau pe 
cer şi doar o foarte slabă pata de gri semnala începutul zilei. Chiar şi cu putinul de 
lumină, era încă greu să mergi pe aleea de piatră plină de gropi. Din când în când 
păşeau pe drum şi se strecurau prin noroiul creat de ploaia din noaptea aceea. 
Picăturile şerpuiseră raulete prin plastoiul învăluit de praf. Curând, Clive se pierdu 
complet în lumea de noroi şi ploaie. 

— E chiar în fata, spuse Alder. Şi soarele se apropie. 

O urmă palidă de foc lumina marginea clădirii. Scăpase mai bine decât 
majoritatea clădirilor din jur, cu un întreg zid de piatră intact. Alder înaintă şi bătu în 
uşa de lemn. Clive auzi ecoul dinăuntru. 

Când nu se apropie nimeni de uşă, Alder se întoarse spre el. 

— Poate că a întârziat. 

— Poate. 

Clive făcu un pas înainte şi împinse uşa. Ceva se sprijinea de ea de cealaltă 
parte. Ceva moale. Cu groaza în gât acum, împinse mai tare. Picioare. Brate. Şi apoi, 
prin uşa întredeschisă, îl văzu pe bărbat, ghemuit, cu un brat întins, cu ochii deschişi. 

— Warlin? întrebă Clive. 

Alder aproba din cap. Ingenunche si inchise ochii lui Warlin. 

— Odihneste-te alaturi de cei vechi, bunul meu prieten, spuse el incet. 

Îşi ridică privirea spre Clive, cu îngrijorare pe fata. 

— Asta este ceea ce ni se întâmplă, spuse el. Acherini care ucid Acherini. Unii 
din Eluthan au crezut că era spion. Şi-a asumat prea multe riscuri. Doar ca să-şi poată 
vedea fiica. L-au ucis pentru asta. 

Dar de asta a fost ucis? se întrebă Clive. 

Îi venea să-şi urle frustrarea. Nu avea să afle niciodată. 


Capitolul 14 


Trever astepta pana dupa ce se stinse lumina. Toti recrutii din primul an aveau 
camerele una langa alta. Camerele erau stranse intr-o retea in centrul complexului, 
iar fiecare zece camere împărțeau o altă camera, comună, cu bănci de console pentru 
cercetare. Din camera sa putea vedea uşa camerei comune. 

Curând îl văzu pe Lune miscandu-se ca o umbră pe hol. Se strecură în camera 
comună şi uşa alunecă şi se închise. Din punct de vedere tehnic, recrutii trebuiau să 
se retragă atunci când se stingeau luminile, dar această regulă, după cum văzuse 
Trever, era una dintre puţinele care nu era pusă în aplicare. Volumul de muncă era 
atât de zdrobitor, încât patrulele se uitau în alta parte dacă studenții se mai aflau la 
dataporturi până târziu în noapte. 

Trever aşteptă câteva minute, apoi traversă în fugă holul şi accesă uşa camerei 
comune. Lune stătea la o consolă, iar Trever se aşeză lângă el. 

— Ar trebui să explorăm punctele de livrare a hranei şi a materialelor... poate că 
există o cale de ieşire pe acolo. 

— Toate punctele de preluare sunt scanate, spuse Lune. În prima săptămână, 
cineva a încercat să iasă şi a fost băgat la izolare pentru două săptămâni. Apoi a trebuit 
să aibă o umbră, ca si mine. 

— Bine, atunci, ai vreo idee? 

— Hangarul, spuse Lune. Mâine avem un curs special de pilotaj acolo, nu? 

— Si? 

Lune ridica din umeri. 

— Furam o nava. 

— Furăm o navă? Hei, asta e o idee bună. Nicio problema. In timp ce Maggis ne 
preda, ne urcam in cabina de pilotaj si... 

— Nu, nu în timp ce predă, spuse Lune. 

Se întoarse şi se uită la el. Trever simți o tresărire. Lune era mai tânăr decât el, 
doar un puşti slabut, dar intensitatea lui era înfricoşătoare. Avea sentimentul ca Lune 
putea să-şi dea seama cum să intre şi să fure o navă. 

— Întotdeauna te lauzi cu spargerea sistemelor de securitate, spuse Lune. 

— Păi, sigur, spuse Trever. Pot să fur un transportor. Fără nicio problemă. Pot 
să sparg un depozit. Dar aici este vorba de securitatea Imperială. 

— Fiecare sistem are un defect. Trebuie doar să îl găseşti. Am auzit asta undeva, 
spuse Lune. 

Trever zambi. Lune o auzise de la el, iar el o auzise de la Ferus. 

— Ei bine, se întâmplă să am câteva încărcături semi-alfa. Nu suficient pentru 
a dărâma o uşă de hangar, dar am putea încerca. 

Lune clătină din cap. 

— Asta e ultima soluție. Dacă nu poți să porneşti nava, trebuie să putem să ne 
întoarcem în camerele noastre. Atunci aşteptăm o altă şansă. 

— Deci, cum ajungem în hangar? 

— Codurile de securitate pentru sălile de clasă şi hangar sunt schimbate la 
fiecare douăsprezece ore. Maggis va avea codul pentru hangar pe cardul său de 
securitate, deoarece va preda acolo la prima oră a dimineții. 


— Cardul de securitate este agăţat de tunica lui, spuse Trever. Asta este prima 
problemă. A doua este că şi-ar da seama că a dispărut în aproximativ două secunde. 
Are nevoie de acel card pentru a merge... oriunde. 

Lune ridică cardul. 

— Nu are nevoie de el cât timp este la dusuri. 

— Cred ca glumesti. Ai furat cardul de securitate al lui Maggis? 

— În fiecare seară, Maggis face un duş şi apoi o saună îndelungată. Stă acolo cel 
putin patruzeci şi cinci de minute. O grămadă de timp. 

Trever clatina din cap în fata indraznelii lui Lune. 

— Ce mai aşteptăm? 

Holurile erau întunecate, dar se puteau mişca repede. Droizii de luptă 
reprogramati făceau verificări la întâmplare, dar îşi anunțau sosirea iminentă cu 
pocnetul circuitelor şi erau uşor de evitat, datorită capacităţii lui Lune in Forta de a 
auzi lucruri de la coridoarele îndepărtate. Ajunsera la hangar fără să fie reperati. Lune 
folosi rapid cardul, iar uşa alunecă şi se deschise. 

— Super, şopti Trever. A funcționat. 

Se grăbiră înăuntru. Navele păreau fantomatice în lumina slabă, ca nişte 
creaturi uriaşe gata să se năpustească. Trever se îndreptă rapid spre prima navă, una 
mică, ce fusese construită pentru traficul în atmosfera interioară. Rampa era lăsată 
jos, iar el o urcă în fugă şi intră în cabina de pilotaj. Nu îndrăzni să pornească încă 
motoarele, dar trecu rapid printr-o verificare a sistemelor. 

— Va trebui să anulez codul de securitate, îi şopti lui Lune. S-ar putea să dureze 
câteva minute. 

— Grăbeşte-te. 

Trever parcurse codul, încercând să îl spargă. Era mai complicat decât un cod 
de securitate standard. Încercă toate trucurile sale, dar nimic nu funcţionă. Se întoarse 
şi studie cu atenție consola. Trebuia să se gândească mai bine. 

— Trev, apleaca-te! 

Ezita doar o clipă si se lăsă in jos chiar în momentul în care uşa se deschise şi 
luminile se aprinseră la putere maximă. Începură să se audă paşi pe podeaua de 
duracretă. Sub consolă, Trever şi Lune se holbau unul la altul, cu ochii mari. Singura 
lor speranţă era să rămână tacuti. Trebuiau să spere că oricine ar fi fost, nu îi căuta. 

Paşii se apropiară tot mai mult. Din ce in ce mai aproape. Trever simţi nava 
tremurând în timp ce paşii urcau pe rampă. Apoi apărură cizmele, intrând în cabina 
de pilotaj. O pereche de ochi intunecati, somnorosi, pe o figură grasuta, apărură sub 
consolă. 

— Imaginati-va surpriza mea când am ieşit din sauna mea relaxantă şi am 
constatat că nu mai aveam cardul de securitate. Imaginati-va cum a fost când m-am 
conectat la securitate şi am constatat că mă aflam de fapt în hangar. 

— Noi doar... 

— Scuteşte-mă de noi doar. Crede-mă, am auzit aproape toate noi doar inventate 
vreodată. Acum, ieşiţi afară, viermilor. 

Maggis se dădu înapoi pentru ca Trever şi Lune să se poată strecura afară. 

— Divinian, tu rămâi cu mine. Fortin, du-te înapoi în camera ta. Şi încearcă să 
nu mai încalci încă o regulă. Sau să dai peste Kestrel. 

— A fost ideea mea, rabufni Trever. Divinian nu ar trebui să fie pedepsit, el... 

— Nu vreau să aud, spuse Maggis. Încă o degradare şi vei fi trimis în camera de 
izolare. 


Trever tacu din gură. Nu-l putea ajuta pe Lune din izolator. 

Trupele de soc mărşăluiră înăuntru: 

— Escortati-l pe recrutul Fortin in camera lui şi incuiati-l, spuse Maggis. Dacă 
mişcă, neutralizati-l. 

Soldaţii îl inconjurara pe Trever. Nu avea de ales. Simtindu-se neajutorat, îi 
aruncă lui Lune o ultimă privire şi ieşi. 


Capitolul 15 


— Haide, ii spuse Maggis lui Lune. Pe aici. 

Lune simti fiori de nervozitate trecand prin Maggis. N-ar trebui sa fie el cel care 
sa fie nervos? 

Nu stia daca era o legatura cu Forta Vie sau nu, dar intotdeauna fusese constient 
de emotii. Era unul dintre motivele pentru care se temuse intotdeauna de tatal sau. 
Intotdeauna stiuse cat de mult se prefacuse Bog. Se prefacuse ca era sot. Se pretinsese 
a fi tată. Adevăratul eu al lui Bog apăruse, indiferent cat de mult încerca să se prefacă. 

E atât de greşit, se întrebă Lune pentru a mia oară, să nu-ţi iubeşti propriul tată? 
Era o întrebare pe care nu i-o putea pune mamei sale. Ştia că ea i-ar fi dat un răspuns 
atent. Era prea tânăr ca să i se spună adevărul. În schimb, mama îl numea pe Bog 
confuz sau prea ambițios. Nu, mamă. Tata este un tip rău. 

De ce era Maggis nervos? De ce se tot uita înapoi la Lune? 

Face ceva ce ştie că nu e bine. 

— Unde mă duc? întrebă Lune. 

Pentru prima dată, îi era frică. 

— Taci din gură. 

Maggis nu o spuse pe un ton răutăcios. Era mai degrabă ca şi cum Lune îi 
amintea de propria lui nelinişte. 

Acoperişul retractabil se deschise şi intră înăuntru un speeder negru elegant, cu 
ornamente cromate roşii. Cupola închisă se dădu înapoi şi cobori un bărbat. 

Era tatăl său. Lune se opri din mers. 

— Nu, spuse el. 

— Tatăl tău are nevoie de tine, Divinian, spuse Maggis. Si, adăugă el, am nevoie 
ca tu să urmezi ordinele. Tine minte, îl am pe prietenul tau aici. Nu ai vrea să i se 
întâmple ceva lui Fortin, nu-i aşa? 

Gura lui Lune se închise. Trever îşi putea purta singur de grijă. Probabil că da. 

— Şi dacă nu te duci, ştii pe cine va fi tatăl tău cel mai supărat? 

— Pe tine. 

— Încearcă din nou. Pe mama ta. Dă vina pe ea pentru tot, nu-i aşa? Am înţeles 
asta după doar zece minute petrecute cu el. Va da vina pe ea pentru asta. 

Lune se uită la Maggis. Simtea adevărul în ceea ce spunea. Asta îl făcea să se 
simtă prins în capcană. 

— Fiule. 

Nervos din cauza întârzierii, Bog merse înainte, zâmbind. Purta zâmbetul lui de 
tată care era atât de fals. Lune văzu în acel zâmbet doar o mare gaură goală. 

— Nu-ţi face griji, am veşti bune, continua Bog. Fă o plimbare cu mine şi o să-ţi 
povestesc. 

Groaza se instală în interiorul lui Lune. Ştia că era prins în capcană. Nu avea 
unde să se ducă. Merse înainte şi urcă în speederul lui Bog. 

— Anuntati-ma cum..., începu Maggis să-i spună lui Bog, dar acesta îl ignoră. 

Se aşeză în spatele comenzilor, iar cupola cabinei de pilotaj alunecă şi îl închise 
pe Lune înăuntru. 

— Tine-te bine, spuse Bog cu un aer satisfăcut. Am cumpărat acest speeder 


dupa ce am devenit Guvernator Imperial. Se misca bine. 

Vehiculul porni in noaptea neagra. Lune nu cunostea bine Coruscantul, asa ca 
nu era sigur incotro se indreptau. Vedea doar o ceata de orizonturi si milioane de 
lumini, fiecare dintre ele o viata care se desfăşura în linişte de jur împrejurul sau. Le 
putea simţi. Le invidia. Îşi trăiau viaţa, dar nu erau la mila altcuiva. Sau, cel puţin, 
asta spera el. 

În timpul antrenamentului său, Garen îi vorbise despre Forţa Vie, despre cum 
unii Jedi erau mai conectaţi cu ea decât alții. Îi vorbise despre marele Cavaler Jedi, 
Qui-Gon Jinn. Îi spusese că simtise ceva asemănător cu Lune, că se putuse conecta 
la Forța Vie. Dacă vremurile ar fi fost diferite, daca ar fi fost identificat mai devreme şi 
dacă nu ar fi început Războiul Clonelor... ar fi putut fi şi el la Templu. 

Templul se ridica acum în fața lui, o ruină a ceea ce fusese. Lune putea să simtă 
partea întunecată a Forţei în prezența sa, să simtă toate vieţile care fuseseră stinse. 

Bog chicotea in timp ce se plimba în jurul Templului. Complexul Senatului se 
afla acum sub ei, iar Bog ghidă nava spre un turn care se ridica într-o parte 
îndepărtată. Îl ducea tatăl său la Senat? Lune nu-şi putea da seama. 

Bog parcă vehiculul pe o platformă de aterizare lungă şi îngustă care se întindea 
ca o turlă orizontală. 

— Nu mai fi atât de nervos, spuse el. Acesta este momentul tău de glorie, Lunie. 

Lunie. Întotdeauna urâse porecla asta. Îi spusese asta tatălui său. De multe ori. 

Bog se aplecă mai aproape. Ochii lui erau intensi. 

— Intelegi asta? Asta este marea ta şansă. Eu am aranjat-o. De ce mă deranjez, 
te întrebi? Pentru că sunt tatăl tău. Simplu ca bună ziua. 

Bog ieşi din speeder şi aşteptă ca Lune să facă la fel. Băiatul îl urmă dincolo de 
un set de uşi duble, intrând într-un hol alb. Mirosea a medicamente şi a curățenie. 
Cunoştea acest miros. Se afla într-un spital. 

— Aici vin prietenii Împăratului pentru tratament. E o onoare să fii ales pentru 
asta, spuse Bog. Intelegi? 

Lune clătină din cap. Nu înțelegea nimic altceva în afară de faptul că avea mari 
probleme. 


Uimitor că puştiul lui Bog Divinian putea avea o conexiune cu Forţa. Trebuie să fi 
venit de la Astri Oddo, nu de la Bog. Omul părea să-şi poarte prostia ca pe o pălărie. 

Darth Vader privi cum Bog intra plin de importanţă într-una dintre sălile de 
conferințe din EmPal. Apoi îl lăsase pe Lune cu droizii medicali în sala de examinare 
alăturată. Ei se aflau în complexul principal şi urmau să se ocupe de paşii inițiali. 
Apoi, Lune urma să fie dus în camerele secrete din vârful turnului. lar Bog ar fi plecat. 

Sano Sauro îi spusese că Bog îşi oferise voluntar propriul copil pentru această 
misiune. Lui Vader nu-i păsa pe cine folosea Zan Arbor drept subiect, aşa că îi permise. 
Fără îndoială că Bog crezuse că va câştiga puncte pentru participarea lui Lune. În 
schimb, nu făcuse decât să sporească disprețul lui Vader. 

Bog se apropie cu nerăbdare. 

— Când i-am spus fiului meu că Imperiul are nevoie de el, a făcut un pas înainte, 
spuse el. Nu a ezitat nicio clipă. Dar acum, că suntem aici, aş vrea să ştiu pentru ce 
anume se oferă voluntar. 

Jenna Zan Arbor se uită la Vader. 


— A semnat consimțământul? 

— Nu încă. 

Ea păru exasperată. 

— Pot să continui fără el? Nu am timp pentru părinți dificili. 

— Hei, pe cine numesti dificil? Nu sunt. Bog zâmbi. Cred că trebuie să subliniez, 
pentru că probabil nu ştii, dar sunt Guvernator Imperial. Vreau doar să fie clar acest 
lucru. Am autorizație. Poate mai mare decât tine. 

Zan Arbor îl măsură din priviri. 

— Mă îndoiesc. 

— Deci, care este proiectul? Merit să fiu ținut la curent. 

Vader îşi controlă iritarea. Divinian făcea o cerere? Importanţa lui de sine trebuia 
repusă în parametri, dar nu aici. Nu încă. Avea nevoie de băiat. 

— Aceasta este doctorita Zan Arbor, spuse Vader. Face o serie de teste de 
memorie. 

— Asta e tot? Bog păru uşurat pentru o clipă. Apoi fruntea i se increti. Dar ce 
anume... Mai exact, ce vei face? 

— Voi localiza anumite zone ale creierului, răspunse Zan Arbor. Voi identifica 
receptorii de memorie şi îi voi tinti pentru eliminare. 

— Eliminare? Bog înghiți în sec. Ce înseamnă asta, mai exact? 

— Păi, evident, unele amintiri pe care le are copilul vor dispărea, spuse Zan 
Arbor. Ca şi cum nu ar fi existat niciodată. Făcu semn cu o mână. Doar cele lipsite de 
importanţă. Bineînţeles că voi lua amintiri aleatorii din diferite intervale de timp. El nu 
va şti niciodată ce-i lipseşte. 

— Aşteaptă o secundă, spuse Bog. Eu nu ştiam nimic despre asta. Nu ştiam că... 
va fi implicat creierul lui. Creierele sunt importante. 

Zan Arbor îşi dădu ochii peste cap, dar Vader o reduse la tăcere cu o privire. Bog 
era un idiot, dar putea face probleme. Vader se întoarse apoi spre Bog. 

— Cu toții avem amintiri pe care am putea dori să le ştergem. Chiar şi un copil. 
Mai ales un copil. Ai putea să-i dai indicaţii doctoritei Zan Arbor. 

Zan Arbor înțelese imediat ce voia să spună, dar lui Bog îi luă mai mult timp. 

E apărea acum alertă, entuziasmată. 

— Vrei să spui că trebuie să tintim ceva mare? Cu băiatul? Asta ar fi... de ajutor. 

— Băiatul meu nu este un experiment! bubui Bog, dar Vader nu avea de gând 
să se oprească. 

— Este pentru a-l ajuta, spuse el. Poate că băiatul tău are amintiri care ar putea 
fi... dureroase. Amintiri despre... mama lui, de exemplu? 

Privi cum Bog se dădea înapoi. Şi apoi văzu cum lăcomia puse stăpânire pe el. 

Lăcomia pentru control. Control asupra fiului său. Bog îşi linse buzele. 

— Ai putea... să localizezi acea zonă? 

— Dacă îmi dai un interval de timp, spuse Zan Arbor. 

Vorbind pe un ton scăzut, ea îl trase pe Bog într-o parte. 

Lui Vader nu-i păsa în mod deosebit dacă Bog îi dădea sau nu permisiunea, deşi 
ar fi fost mai uşor aşa. Dacă se gândea mai bine, Lune era subiectul perfect. Era 
sensibil la Forta. Vader nu era sigur dacă Forța va fi un obstacol în calea reuşitei 
experimentului. Se îndoia de asta. În primul rând, Lune nu controla Forţa. Dar dacă, 
de fapt, Forţa ar fi interferat cu procedura, el ar fi trebuit să ştie asta. 

Il privi pe Bog permițându-i lui Zan Arbor să îi ia amprenta retiniană pentru a 
autoriza procedura. Apoi, omul de ştiinţă îl părăsi pe Bog şi intră în sala de examinare, 


unde Lune astepta inconjurat de droizi medicali. 
— Poti pleca acum, spuse Vader. Te voi contacta cand va fi timpul să îl iei. 
Bog paru dezamagit ca nu putea astepta. Dar stia bine ca nu trebuia sa se certe. 
Vader se intoarse si se indrepta spre nucleul interior al turnului. Succesul ar fi 
însemnat sfârşitul chinului. Era nelinistitor să se afle în locul in care aflase despre 
Padme... şi după bătălia cu Obi-Wan. 
Cu toate astea, existau compensații, cristale şi artefacte Sith care l-ar fi ajutat. 
Şi acum exista speranță. Speranta că avea să o uite pe Padme, în sfârşit. 

Interesant, gandi Ferus. Cu siguranta daduse de ceva urme. Se uitase pe schite 
şi apoi, dupa ce Jako căzuse într-un sforăit adânc, părăsise camera pentru a face o 
observare vizuală a centrului medical EmPal, folosind terasa care înconjura clădirea şi 
apoi câteva salturi ajutate de Forta. Ştia cu siguranţă un lucru: galeria cu ferestre din 
vârful turnului era acolo doar pentru spectacol. Partea de sus a turnului nu era zona 
de depozitare pe care o pretindeau planurile. Doar părea a fi. 

Ferus folosi o tehnică de utilizare a Forței numită privirea atentă. Asta 
presupunea schimbarea concentrării de la imaginea de ansamblu la cea microscopică. 
Metoda îi ajuta deseori pe Jedi să poată vedea lucruri pe care nici măcar 
electrobinocularele nu le puteau vedea. Ferus văzu un foarte mic defect pe suprafața 
metalică a structurii de la nivelurile înalte ale turnului. Probabil că fusese lovită de 
nişte resturi rătăcite — doar o lovitură uşoară, dar suficientă pentru a ondula metalul. 

Şi atunci îşi dădu seama că nu era vorba doar de o suprafață de durotel, ci de 
un fel de aliaj folosit pentru protecţia împotriva exploziilor. Probabil duraniu. Nu era o 
peliculă, ci o armură. După ce văzu asta, îşi continuă inspecția până când găsi ceea 
ce căuta — câteva mici umflături, distantate regulat, care indicau liniile de alimentare 
cu energie electrică. Destule pentru a alimenta un turbolaser. Se întrebă de ce avea 
nevoie o zona de depozitare de protecție împotriva exploziilor, precum şi de arme 
ofensive. Trebuia să intre acolo. 

Clădirea era liniştită acum. Pacienţii dormeau, iar droizii medicali făceau doar 
verificări regulate. Malory îi dăduse programul. Ferus străbătu holurile şi intră într-un 
turbolift. Îşi flutură mâna peste senzorul pentru ultimul etaj. Ştia din schițe că acest 
turbolift nu ajungea până în vârful turnului. Niciunul dintre cele din apropiere nu o 
făcea. Fără îndoială că exista unul, dar i-ar fi luat o veşnicie să-l găsească. Avea doar 
mai putin de o oră până la sfârşitul turei; în zori, cardul său de securitate va deveni 
inactiv şi locul va începe să se anime. Exista un mic turbolift de serviciu, construit 
pentru droizii medicali. Acesta mergea de la pista de aterizare până la turn. Turboliftul 
în care se afla, mergea, de asemenea, până la pista de aterizare şi se oprea acolo. În 
acel punct, cele două puțuri aveau un punct comun de acces, fără îndoială pentru a 
permite accesul muncitorilor în caz de reparaţii sau defecţiuni. 

Se ridică şi pătrunse prin uşa de acces pe plafonul turboliftului. Se ridică apoi 
în picioare, în echilibru pe cabina care se deplasa cu viteză. Numerele erau neclare pe 
pereţi, pe măsură ce etajele erau numerotate, dar avea să poată vedea cand se termina 
putul. Singura problemă era că mergea foarte, foarte repede. 

Invocă Forța. Timpul trebuia să încetinească. Totul trebuia să fie absolut clar. 
Avea nevoie de o sincronizare perfectă. Şi de noroc. Norocul ar fi fost bun. 

Nu noroc, îşi spuse lui însuşi. Trebuia să iasă din vechile tipare de gândire. Jedii 
nu aveau nevoie de noroc. Aveau Forța. Trebuia să o creadă. Să creadă că poate sări 
în celălalt put complet orb, fără să ştie dacă va fi ceva, undeva, de care să se agate. 

Iată-l. Acolo era. Prin întunericul şi aerul involburat putea vedea tavanul acestui 
put. Şi acolo, în stânga lui, o mică schimbare în întuneric care indica trecerea spre 
putul paralel. Ferus înghiți în sec. Părea îngrozitor de... mică. Trebuia să aibă o 
acuratețe perfectă în sincronizare şi poziție, altfel s-ar fi izbit la viteză maximă de 


peretele de permacreta si s-ar fi transformat in... 

Ferus ii spuse mintii sale sa taca din gura si sa lase Forta sa lucreze. Nu era loc 
de indoiala. 

Apoi sări. Simti Forța mişcându-se în jurul lui. Putea sa vadă totul de aproape 
şi clar — textura peretelui putului, calitatea exactă a întunericului spre care sărea. 
Zbură în celălalt put ratând marginile cu doar câțiva centimetri. 

Văzu imediat turboliftul de serviciu aflat la câteva etaje mai sus. Nu ar fi putut 
să-l folosească pentru a se agăța de el. Era oprit. Asta nu îl surprinse; se îndoia că ar 
fi existat droizi medicali care să se deplaseze între etaje la această oră liniştită. Dar pe 
celălalt perete al putului văzu un cablu de alimentare cu energie electrică fixat în 
perete. Suruburile erau suficient de mari pentru a se putea tine în mâini. Simti cum îl 
ghida Forța si îi fu infinit de uşor să zboare prin spaţiu, să apuce şuruburile şi să se 
lipească de perete. Ferus lăsă să-i scape o gură de aer. Reusise. Oarecum. 

Îşi croi drum în sus prin put, folosindu-se de Forta şi de linia de cablu lichid pe 
care o avea. Calculă etajul de care avea nevoie şi găsi uşa. Trebuia să se strecoare, dar 
o putea face. Reuşi să activeze senzorul turboliftului din exterior pentru a deschide 
uşa. Asta fu un noroc. Nu voia să-şi folosească sabia dacă nu era nevoie. Nu voia să 
lase nicio dovadă a intrării prin efractie a unui Jedi. Trebuia să se poată întoarce la 
viața sa de agent dublu. 

Ferus intră într-o cameră întunecată. Simtea cum partea întunecată a Forţei se 
ridică brusc. Aterizase într-o stație de reîncărcare a droizilor medicali. Un şir de droizi 
medicali cu trei picioare erau aliniati în modul inactiv. Ferus trecu pe lângă ei spre o 
arcadă. Dincolo de ea era un coridor care ducea spre interiorul turnului rotund. 

Imediat, simţurile sale intrară în alertă. Era activitate aici. Se întâmpla ceva. 
Ferus lăsă zgomotele să dispară unul câte unul: zumzetul unităților de aer şi al 
maşinilor, zumzetul uşor al tuburilor de lumină de deasupra capului. Undeva auzi 
zgomotul unui droid care îşi făcea rondul, dar era la câteva coridoare distanţă. 

Forţa Vie era şi ea aici. 

Auzi voci. Se strecură înainte. O uşă din față avea o mică fereastră de 
supraveghere. Riscă să arunce o privire. O femeie umană blondă, îmbrăcată într-o 
mantie luxoasă, stătea în picioare, blocându-i privirea în cameră. Jenna Zan Arbor. 

Ce avea de gând să facă? Nu fu surprins să o vadă. Ştia că acum lucra pentru 
Imperiu. Îi văzuse numele pe documentele secrete pentru un sistem de lansare de arme 
la scară largă. În timpul Republicii, fusese una dintre cele mai căutate criminale. 
Introdusese viruşi teribili în rândul populațiilor şi apoi îşi oferise propriile vaccinuri 
pentru a le vindeca. Făcuse o avere. În timpul ultimei misiuni a lui Ferus, o văzuse 
încercând să ia legătura cu un Lord Sith pe Korriban, sediul puterii Sith. 

Nu, nu era surprins ca era implicată cu Imperiul. Acesta atrăgea ființe ca ea. 

Se apropie, încercând să vadă cu cine vorbea. Cineva stătea pe o masă de 
examinare în timp ce ea introducea date pe placa medicală. 

Dar el se afla aici pentru a-l investiga pe Darth Vader, nu pentru a da de urma 
următorului experiment malefic al lui Zan Arbor. Ar fi trebuit să continue. Cronometrul 
ticăia minutele. Nu avea de unde să ştie dacă acest loc va prinde sau nu viață 
dimineața. Şi până atunci, orice se putea întâmpla — Jako se putea trezi, putea veni o 
cerere de informații medicale, il putea prinde o patrulă. Trebuia să continue mai 
departe. Nu putea salva fiecare ființă. Trebuia să îşi aleagă bătăliile. 

Ferus se întoarse de la uşă, simțind doar prezența părții întunecate a Forţei. 


Capitolul 17 


Trever îşi lovea perna cu piciorul prin camera. Ştia că era copilăros şi că nu ajuta 
la nimic. Dar se simțea bine. Era închis înăuntru. Eşuase. Nu avea nicio îndoială ca 
de acum înainte va fi separat de Lune. Nu aveau să-i mai lase singuri împreună. Şi se 
vor asigura că securitatea va fi mai strictă decât înainte. Poate că vor fi trimişi la Corpul 
Minier. Sau, şi mai rău, ar fi stat aici atât de mult timp încât s-ar fi transformat în mici 
Imperiali şi ar fi mărşăluit de aici cu acele şepci minuscule pe cap, fără inimă şi fără 
creier. 

Lovi din nou perna cu piciorul. Asta era o noapte de pomină. Nu ştia cum îi va 
mai privi vreodată în ochi pe Astri şi pe ceilalți. 

În curând, Maggis avea să vină după el. Va termina cu Lune, apoi va fi rândul 
lui Trever. Nu putea sta degeaba să aştepte. Trebuia să plece de aici. În noaptea asta. 
Trebuia să îl găsească pe Lune. Dacă mai aştepta, nu vor scăpa niciodată. 

Avea ultima lui soluție ascunsă în centura utilitară. Câteva jumătăţi de 
încărcături alfa. Nu suficient pentru a deschide uşa unui hangar, dar ar fi fost de ajuns 
pentru usa de la camera sa. l-ar fi distrus atât acoperirea, cât şi usa, dar nu-şi putea 
face griji pentru asta acum. Puse cu grijă o încărcătură pe uşă. Îşi aşeză perna peste 
ea şi apoi una dintre pernele în plus pe care nu le dusese niciodată înapoi, ci le 
ascunsese sub canapeaua de dormit. Ar fi înăbuşit oarecum sunetul. 

Luă apoi pernele de pe canapeaua de dormit şi le folosi ca pe un zid pentru a-l 
proteja. În aceste încăperi mici, reculul putea fi dificil. Încărcătura se declanşă. Trever 
simţi explozia şi fu catapultat înapoi în perete. Aruncă o privire peste pernă. Uşa fusese 
smulsă din balamale. Tot ce trebuia să facă era să o împingă putin ca să iasă. 

Sărind peste țesătura înnegrită a pernelor şi peste multitudinea de pene, se izbi 
de uşă. Aceasta căzu cu un zgomot surd, iar el fugi. Avea să încerce mai întâi în hangar. 
Nu ştia unde altundeva să se ducă. Poate că Maggis ar fi fost încă acolo cu Lune. 

Îşi croi drum până acolo, alergând pe holurile întunecate, adăpostindu-se în 
încăperi goale când auzea zgomotul de cizme al patrulelor. Dacă nu vor fi în hangar, îl 
va căuta pe Lune peste tot. 

Spre surprinderea lui Trever, uşa hangarului era încă deschisă. 

Maggis stătea prăbuşit pe un scaun, cu ochii închişi, cu capul sprijinit de perete. 

Trever se opri în pragul uşii, neştiind ce să facă. Ce făcuse Maggis cu Lune? 

Instructorul deschise ochii, îl văzu, apoi îi închise din nou. 

— Ştii ce am fost înainte de asta? 

Surprins de întrebare, răspunsul lui Trever fu aproape ca un scâncet. 

— Nu. 

— Profesor de navigație şi tehnologie subluminică. La Şcoala Celestă de Inginerie 
a Zborului Spatial de pe Argus. Ai auzit vreodată de ea? Ei bine, acum a dispărut. Au 
închis-o. Şi mi-au oferit această slujbă. M-am gândit: Sigur. Cât de rău poate fi? 

Maggis deschise ochii şi se uită la Trever. Părea moale şi învins. 

— Cred că nu mă simt prea în largul meu în Imperiu. Îşi pune amprenta. 

— Oh? 

— Ştii ce-ţi fac dacă renunti? I s-a întâmplat cuiva de aici. Ti se spune ca nu vei 
mai preda niciodată. Eşti trecut pe lista neagră a tuturor academiilor din galaxie. Şi 


aşa mai departe. Asta e ceea ce fac ei atunci cand îi contrazici. Se pun in cârca ta pana 
când nu mai ai suflare în plămâni. Până când nu mai ai niciun os sau muşchi. Te 
transformi într-o frunză uscată. Şi apoi, vor doar să... Îşi umflă buzele şi suflă. Să 
dispari. Ai putea la fel de bine să fii mort. Maggis se uită prin hangar. Înainte mi-a 
plăcut să predau. Oh, asta e. 

— Îmi pare rău. 

Cuvintele lui Trever părură să-i smulgă atenţia lui Maggis înapoi la el. 

— Ce cauţi aici? Încerci să evadezi din nou? Locul ăsta e mai mult decât te-ai 
aşteptat? 

Trever era dezorientat. Nu ştia dacă Maggis se va întoarce brusc împotriva lui. 

— Unde este Lune? 

Maggis îi aruncă o privire vicleană. 

— Ce-ti pasă? Abia l-ai întâlnit astăzi. 

Trever ridică din umeri. 

— Eu l-am băgat în bucluc. 

— Dacă aşa spui tu... Ei bine, a venit tatăl lui după el. 

— Bog? 

Maggis ridica 0 spranceana sugubeata. 

— De unde stii cine este tatal lui? 

— El mi-a spus. 

— Daca asa spui tu.... Ei bine, tatal lui este Guvernator Imperial, asa ca poate 
face ce vrea. L-a pus pe Lune pe o listă specială de voluntari. Un mare proiect Imperial. 

— Ce fel de proiect? 

— Doamne, dar curioşi mai suntem? Mi-aş dori să văd o parte din această 
curiozitate şi în clasă. Maggis clătină din cap. Este strict secret, iar eu pur şi simplu 
nu sunt unul dintre cei care ştiu totul. Deşi aparențele spun contrariul. Scoase un 
râset care avea doar tristețe în el. Hei, dar hai să vorbim despre tine. Ce ai sperat cu 
adevărat să realizezi? Chiar credeai că poți fura o navă? 

Trever ezită. Acesta era un alt Maggis. Trever nu ştia nimic despre Forța Vie, dar 
îşi dădea seama că ceva se schimbase în instructor. Altfel, ar fi putut fi un truc. 

— Noi doar ne făceam de cap. 

— Ti-am spus deja, gata cu noi doar. Nu eşti un puşti cu stele Imperiale în ochi, 
nu-i aşa? Ştiam că ceva la tine nu se potrivea, spuse Maggis, dar o spuse absent, ca şi 
cum s-ar fi gândit de fapt la altceva. 

Se uită prin hangar. Apoi îşi puse mâinile pe genunchi şi trase aer în piept. 

— Bine, spuse el. Să mergem. 

— Unde? întrebă Trever. 

Era pregătit să fugă. Putea să fugă mai repede decât Maggis, doar dacă nu avea 
vreun blaster paralizant. Ceea ce probabil că avea. 

— Oriunde, dar nu aici, puştiule. Eu sunt biletul tău de ieşire, Fortin. Sau 
oricare ar fi numele tău. Maggis înclină un deget spre un mijloc de transport. Acela? 

Era un truc? 

— Grăbeşte-te până nu mă răzgândesc. M-ai prins într-o noapte bună. M-am 
săturat de Imperiu şi m-am săturat de şapca asta. 

Maggis îşi aruncă şapca de ofițer prin hangar. 

Trebuia să-şi asume riscul. Trever înaintă. Nu prea îi venea să creadă că se 
întâmpla aşa ceva. Începu să urce pe rampa către cabina de pilotaj. 

Vocea lui Kestrel răsună brusc în hangar. 


— Ce-i asta, un curs de dimineata devreme? Nu mi-a spus nimeni. 

— Recrut Kestrel, ce bine ca ni te-ai alaturat. 

Maggis sublinie cuvintele, iar Trever incremeni. Instructorul smuci apoi un umar 
spre Trever. 

— Recrutul Fortin a decis să facă o plimbare de plăcere pe un crucişător 
Imperial. Ceva neoficial. 

Kestrel făcu câţiva paşi vioi înainte. În ciuda faptului că era miezul nopţii, era 
complet îmbrăcat în uniformă. 

— Permiteti-mi să fac onorurile, domnule. Sunt umbra lui Fortin şi responsabil 
pentru comportamentul său. Trebuie să vă spun că uşa lui e spulberată din balamale. 
serios, Kestrel. Cine ar fi crezut că am pe mână nişte recruți atât de dedicați? 

Mâna lui Kestrel era pe toc. 

— Permiteti-mi să mă ocup eu de el, domnule. 

— Te rog. Pentru această infracțiune, aş spune că douăzeci şi cinci de degradări 
ar trebui să fie de ajuns. Asta ar trebui să garanteze că Fortin ajunge în Corpul Minier 
până la sfârşitul săptămânii, în ritmul în care merge. 

Trever se întări, gata să sară când Kestrel întinse mâna spre blasterul său. Dar 
înainte să-l scoată din centură, Maggis se mişcă cu o rapiditate surprinzătoare. Îşi 
scoase propriul blaster şi îl îndreptă spre Kestrel. 

— Cred că ar trebui să-ți spun că ăsta este unul adevărat, spuse el pe un ton 
prietenos. Intepatura lui este putin mai... neplăcută. 

Gâtul lui Kestrel se înroşi. 

— Nu vă cred. 

Un foc de blaster strabatu hangarul si distruse o consola de serviciu. 

Maggis merse înapoi pe rampă, ținând in continuare blasterul îndreptat spre 
Kestrel. 

— Treci înăuntru, îi spuse el lui Trever. Porneşte motoarele. 

— Ce faceți, domnule? 

Kestrel era neincrezator. 

— Se pare, recrut Kestrel, ca stralucita, dar scurta mea cariera Imperiala se afla 
la sfârşit. Distracţie plăcută. 

Dintr-o dată, Kestrel zbură spre panoul de securitate. Lovi senzorul, iar alarmele 
se declanşară. 

Maggis se putea mişca repede atunci când trebuia. Sări în cabina de pilotaj, 
trecu pe scaunul pilotului şi puse mâna pe comenzi. Activă cupola retractabilă a 
hangarului, dar acesta se blocă la jumătatea drumului, oprită de sistemul de 
securitate. Trecu rapid peste sistem cu un cod şi cupola începu să se închidă din nou. 

— Acum este momentul în care trebuie să demonstrez că pot zbura cu adevărat, 
îi spuse el lui Trever. 

Înclinând nava într-o parte, trecu la milimetri prin fanta cupolei în timp ce acesta 
se închidea, atingând nava şi trimitand-o într-o spirală pe care Maggis o corectă 
zburând cu capul în jos. Apoi iesira în luminile nopţii de pe Coruscant. 

Ferus trecu de camera dupa camera cu echipamente si aparate de diagnosticare, 
dar fără nicio consolă de înregistrare. Transpiratia îi perla linia părului. Simtea cum i 
se revarsă pe picioare şi pe braţe şi cum i se scurge pe spate. Era ceva în sistemul de 
filtrare a aerului care îl ametea? O lipsă de oxigen? Era ceva familiar la acea senzaţie. 

Korriban. 

Aşa se simtise pe Korriban. Când, împreună cu Padawanii si Maestrii lor, 
intraseră în marea vale a Sithului, chiar în mormintele lor. Acea energie radiantă îi 
făcuse să se simtă ametiti şi bolnavi. 

Făcu o pauză. Trebuie să se afle în apropierea unor artefacte Sith. Poate un 
Holocron. Asta ar fi putut explica totul. Ei bine, trecuse peste senzația aceea atunci, 
ca băiat de şaisprezece ani. O putea face din nou. Trebuia doar să continue... 

Atunci începu să audă vocile. 

Acum ştii unde se află calea ta. Este cu noi. 

Se produse o schimbare, ca şi cum un nou senzor s-ar fi activat în interiorul 
corpului său. Capul i se limpezi. Dintr-o dată, totul deveni clar şi luminos. Simti 
chemarea şi îl atrase, ca şi cum o sfoară ar fi fost legată de sternul lui şi ar fi tras 
cineva de ea. Ghidându-l spre sursă. Puterea se află acolo. De ce îi rezist? 

Asta încercase să-i spună Împăratul Palpatine. Că explorarea părții întunecate 
a Forței nu era periculoasă. Era ceva natural. 

Mergi la sursa puterii. Vei vedea atunci ce poți face. Mai mult decât ai crezut 
vreodată că e posibil. 

Înaintă. În fata lui era o uşă deschisă. Identică cu toate celelalte, din durotel, 
dar putea să simtă atracția. Se lipi de peretele de lângă deschidere şi aruncă o privire 
în interiorul camerei. Era înaltă de câteva etaje, iar aici era vârful, unde o pasarelă se 
învârtea în jurul spaţiului circular. De-a lungul pereților erau depozitate în lăzi arme 
antice. Ferus nu le recunostea, dar le simţea aura puternică de pierzanie. Făcu câțiva 
paşi înainte pe pasarelă şi privi în jos. 

Acolo, la zece etaje sub el, văzu partea superioară a căştii lui Darth Vader. Acesta 
stătea în centrul camerei deschise, cu spatele la Ferus, atent la ceea ce avea în palma 
deschisă. Un Holocron. Un Holocron Sith. Vader îl tinea în mâinile sale inmanusate, 
ca şi cum ar fi obținut putere din el. 

Ferus simți un impuls puternic. Cu Holocronul în încăpere, ar putea oare sa 
extragă putere din el şi să lupte cu inamicul său? Ura lui pentru Vader crescu şi se 
uni cu valurile părţii întunecate a Forţei. Simti cum îi pulsează prin corp. Îşi aminti 
cum distrusese camera de la garnizoană prin simpla alăturare a furiei sale cu Forța. 

Se putea lupta cu Vader. În acest moment se simțea suficient de puternic pentru 
a dobori întregul turn odată cu el. Putea să îl atace de sus. 

Se va răzbuna pentru Roan. Şi va fi o răzbunare dulce. 

O voce mică îi ordonă să facă un pas înapoi. Încercă să o ignore. Încă mai era o 
voce acolo, o voce de Jedi — a lui Siri, a lui Obi-Wan, propria lui voce mai tânără — care 
îi spunea că drumul întunecat era calea nebuniei şi fără întoarcere şi că trebuia să 
reziste. Voia să calce în picioare acea voce, să o strivească sub bocancul său. În 
schimb, vocea crescu. Nu mai auzea şi nu mai putea să respire. Făcu un pas înapoi şi 


se lipi de perete. 

Ultima amintire a lui Roan ii răsări in minte. Amintirea care îi provoca atâta 
durere. Se gândi la privirea din ochii lui Roan. Roan îi spusese la revedere, dar şi... nu 
lăsa ca asta să te corupă. 

Roan îl cunoscuse întotdeauna mai bine decât se cunoştea el însuşi. 

Se îndepărtă uşor. Încă se simţea tremurând. Trebuia să înțeleagă că partea 
întunecată a Forţei va găsi aroganta care zăcea in el şi o va inflama. Nu era pregătit 
să-l înfrunte pe Vader. Se apropia de o limită pe care nici măcar nu o putea vedea. 

Nu trebuia să fie deviat. Încă simţea instinctiv că pentru a-l învinge pe Vader 
trebuia să descopere adevărata sa identitate. Ferus se grăbi pe hol şi trecu de un colt. 
Trebuia să existe o consolă centrală pe care să o acceseze droizii. Acum era timpul să 
o găsească, înainte să mai facă vreo greşeală. Era un pericol aici, şi nu era din partea 
droizilor căutători şi a trupelor de şoc. 

Găsi consola, în cele din urmă, în fata intrării în sălile de operaţii. Era o stație 
de diagnosticare medicală. Ferus putea să folosească codul de acces EmPal pentru a o 
porni, apoi să vadă de ce fel de ziduri de securitate se lovea. 

Găsi rapid înregistrările. Erau codificate, desigur, dar nu era codul impenetrabil 
al lui Darth Vader. Era, fără îndoială, o criptare realizată de un programator Imperial, 
instalată atunci când sistemul fusese configurat şi folosit de un droid de înregistrări 
care introducea parola de fiecare dată când accesa sistemul. Ceea ce însemna că, dacă 
Ferus putea găsi şirul, putea sparge codul. 

Scoase un dispozitiv din centura sa şi îl introduse în unitate. Strict ilegal, dar 
avea rostul lui. În câteva secunde, găsi mai multe şiruri de coduri probabile. Acestea 
erau introduse frecvent, aşa că oricare dintre ele putea fi o parolă. Le introduse unul 
după altul. Cam pe la al zecelea, obtinu parola. Era norocos. Acum era înăuntru. 

Ferus căută rapid până la sfârşitul Războiului Clonelor, când apăruseră primele 
rapoarte despre Darth Vader Era la scurt timp după ce Împăratul preluase puterea 
deplină. Existaseră constant ordine de expediere înainte de acel moment. Împăratul 
crease acest centru chirurgical secret de luni de zile. Totuşi, nu existaseră pacienți. 

Jos, in EmPal, despre care ştia toată lumea, era un flux constant de oameni 
bogați şi puternici. Dar aici sus, nu părea să fie niciunul. Acesta era un club atât de 
exclusivist încât nu existau membri. Fusese înființat doar pentru nevoile lui Palpatine? 
Sau dosarele erau şterse imediat ce pacientul era tratat? Dar echipamentul? Degetele 
lui Ferus zburară peste taste. Transporturi de bacta, absolut normal. Scanere 
corporale complete. Trecu peste diverse dispozitive medicale. Recunoscu unele, dar pe 
altele nu. Nu era un geniu în medicină. Trebuia să le memoreze şi apoi să le verifice cu 
Arnie Antin. 

Se gândi din nou la Zan Arbor şi la pacientul pe care îl văzuse. Ei bine, nu-l 
văzuse pe pacient. Zan Arbor îi blocase vederea. Degetele lui Ferus nu se mai mişcară. 
Se gândi din nou la privirea pe care o aruncase în interiorul acelei camere. 

Ea îl mascase pe cel care era acolo. Nu putuse vedea nimic, doar un colț de 
tunică. Fusese un copil. Zan Arbor nu putea să mascheze un adult uman. lar Malory 
îi spusese că la EmPal nu erau permise alte specii. 

Un copil. 

Ferus se uită la ecran. Informaţia era acolo. Avea nevoie doar de timp. Putea 
continua să sape, să găsească mai multe informații şi, bucată cu bucată, putea avea 
o imagine despre ce era acest loc şi dacă Darth Vader fusese tratat aici. 

Da, acolo era răzbunarea lui. Dar acum mai era şi acest copil. Un copil pe care 


nu-l cunoştea. 

Roan, ce ar trebui să fac? 

Nu primi niciun răspuns, pentru că Roan era mort. Nu-i va mai auzi niciodată 
vocea. Se întoarse de la consolă. Îşi smulse atenţia de la literele şi numerele de pe 
ecran. Apoi o opri. Imaginile fantomatice se stinseră, iar el părăsi camera. 

Era confuz. Ce era el? Nu era chiar un Jedi. Putea cumva să progreseze spre 
puterea deplină a unui Cavaler Jedi fără structura Templului şi înțelepciunea 
Consiliului? Putea să o facă de unul singur? 

Nu avea nevoie de lecţiile pe care i le putea da Împăratul? Era suficient de 
puternic pentru a rezista atracției răului. Încă mai putea accesa cea mai bună parte 
din el însuşi. Încă era o persoană care era mişcată de soarta unui copil. 

Refăcu traseul înapoi spre sala de examinare unde o văzuse pe Zan Arbor. Nu 
trecuseră mai mult de zece minute de când o văzuse. Se apropie de uşă şi aruncă iar 
o privire înăuntru. De data asta văzu copilul. Era Lune. 

Fu uşurat. Când te gândeşti că ar fi putut să nu-i pese! A fost atât de aproape 
să facă alegerea greşită. I-ar fi întors spatele fiului lui Astri. 

Asta era ceea ce îi făcea partea întunecată a Forţei? 

Intră un alt tehnician medical, o femeie umană. Ferus avu un şoc când îşi dădu 
seama că o mai întâlnise înainte. Era Linna Naltree, omul de ştiinţă cu ochii trişti care 
fusese recrutată să lucreze pe Ussa. Ce căuta aici? Se alăturase din proprie inițiativă 
lui Zan Arbor în munca ei teribilă? Nu era posibil. 

Femeia traversă spre Lune şi îi puse o mână pe umăr. Degetele ei îl strângeau 
uşor, în semn de liniştire. Furia îi traversă fața atunci când se uită la Zan Arbor. 

Aceasta ar putea fi calea lui de ieşire. Linna îi va ajuta. 

Dacă Zan Arbor nu ieşea din cameră, va trebui să intre cu sabia. Prefera să evite 
asta. Avea nevoie de cât mai mult timp. Darth Vader se afla în incintă. Dacă s-ar fi 
gândit prea mult la asta, şi-ar fi dat seama că nu avea nicio şansă. 

Era în pericol din cauza Holocronului Sith, dar Forța era inca aici. Trebuia sa 
aibă încredere în ea. Era aici, era peste tot, chiar şi în mijlocul răului. Putea să o atragă 
din aer, iar aceasta îl putea proteja şi hrăni. Trebuia să-şi amintească sentimentul care 
îl condusese aici, la un copil pe care credea că nu-l cunoaşte. Acel sentiment era ceea 
ce îl lega de Forța Vie. 

Se concentră asupra lui Zan Arbor. Trimise Forța spre ea, sperând că îi va putea 
afecta mintea. Nu fusese niciodată foarte bun la asta ca Padawan. Era prea rigid, îi 
spusese Siri. Prea fixat în propriile tipare mentale pentru a influența pe altcineva. 

Ei bine, acum nu mai era rigid. 

Du-te şi verifică din nou totul. Nu poți face nicio greşeală. Revizuieste singură totul. 
Singură. Trimise gândul spre ea şi aşteptă fracțiunea de secundă care i se păru o 
eternitate. Ea clătină uşor din cap, apoi ieşi din cameră pe cealaltă uşă. Ferus nu ezită. 
Dădu buzna înăuntru. Linna îşi ridică privirea, surprinsă, iar Lune zâmbi. 

— Ştiam că vei veni, spuse el. 

— Nu vreau să-ți fac probleme, îi spuse Ferus Linnei. Dar îl iau pe Lune de aici. 

— Mă iei şi pe mine, spuse Linna. Nu mai pot sta aici. Femeia aceea este 
monstruoasă. 

Era mai mult decât se aşteptase, dar ea îl scăpase pe Trever de trupele Imperiale. 
Îi era dator. 

— În regulă. Grăbeşte-te. 

leşiră din cameră şi fugira pe coridor. 


— Pe unde ai intrat? intreba Ferus. 

— Pe la platforma de aterizare, spuse Lune. Bog m-a adus. 

— Cum ai ajuns la acest nivel? Cu turboliftul? 

Lune aproba din cap. Un turbolift care nu era pe planuri. Banuise ca trebuia sa 
existe unul. 

— Poti să-l găseşti din nou? 

— Cred ca da. 

— Existau vehicule cand ati intrat in complex? Speedere? Ambulante? 

— Bog a avut un speeder, dar a plecat. 

— Eu am venit cu Zan Arbor, spuse Linna. Exista un mic hangar langa pista. 
Cu o mică ambulanţă standard — un medspeeder. Poti încărca un pacient in spate. 

— Bine, va trebui să încercăm. Arată-ne drumul, Lune. 

Lune îi conduse prin labirintul de coridoare întunecate şi coboriră câteva rampe. 
Nu ezită nici măcar o dată. În cele din urmă, ajunseră la turbolift. Ferus îşi flutură 
mâna peste senzor, sperând că nu era codificat, dar văzu lumina indicatoare clipind. 

— Bun, murmură el. 

Priviră senzorul indicând că turboliftul urca spre ei. Apoi, brusc, lumina deveni 
roşie şi începu să clipească. Turboliftul se opri brusc. 

Inima lui Ferus se prăbuşi. Era o alertă de securitate. 

— Ei ştiu că Lune lipseşte, spuse Ferus. Trebuie să mergem pe unde am venit 
eu. 

Mintea lui Ferus lucra rapid in timp ce ii conducea spre stația de încărcare a 
droizilor. Deocamdată nu era o alertă la scară largă. Lune dispăruse, dar nu ar fi 
presupus că fusese luat de cineva din exterior... nu încă. Ar fi putut presupune că il 
luase Linna pentru un alt test... sau că el fugise si ea il căuta. N-ar fi presupus ce e 
mai rău. Aveau câteva minute la dispoziție. Dar, fără îndoială, vor fi trimişi droizi 
cautatori după ei. 

În momentul in care avu acest gând, văzu droidul. Ferus se întrebă dacă era 
echipat cu blastere, în timp ce-şi desprindea sabia de lumină. Focurile de blaster 
zburară imediat spre ei. Le devie şi le trimise înapoi. Droidul căzu, fumegând. 

— Ar fi bine să ne grăbim. Vor veni mai mulți. 

Îi conduse pe ceilalți spre galeria cu pereţi de sticlă care înconjura turnul. Era 
pustie. Afară era încă întuneric. Zborurile pe ceruri erau încă rare la ora de dinainte 
de răsărit, doar câteva lumini colorate care se mişcau printre luminile aruncate de 
pasarelele şi de clădirile din jur. Ferus privi turnul în sine, încercând să împace 
planurile pe care le studiase cu propriile impresii. 

Linna se uită şi ea în jos. 

— Este o cădere liberă până la pista de aterizare, spuse ea. Cum putem ajunge 
acolo? 

— Lasă-mă pe mine să-mi fac griji pentru asta. 

Era îngrijorat. Cu abilitatea sa de a folosi Forța, Lune era probabil să reuşească. 
Dar cum rămânea cu Linna? 

Dintr-o dată simţi un avertisment. Ferus reactiona rapid, trăgându-i pe Linna şi 
pe Lune în jos chiar în momentul în care focurile de blaster ricoşau prin galerie. 

Cinci droizi zburară în formație de stea, trăgând rapid în timp ce fotoreceptorii 
lor îi detectau pe Lune şi Linna. Aerul era plin de fum. Ferus sări de trei ori în aer. 
Sabia sa se arcui şi dansă in timp ce se rotea, deviind focul şi făcând toți cei cinci 
droizi să se prăbuşească la podea. 


Era atât de conectat la Forta acum, încât putea simți deplasările de aer de afară, 
de pe coridor. Se apropiau mai multi droizi. Nu avea nicio îndoială că Vader avea să fie 
următorul. Erau la mii de metri în aer, prinşi în capcană. 

Singura cale era direct afară, apoi în jos. 

Ferus simțit ceva ciudat, un bâzâit în oase care i se răspândi brusc în tot pieptul, 
ca o stea în flăcări. Putere. Părea ceva în afara lui, ceva ce ar fi putut întinde mâna şi 
atinge dacă ar fi vrut. Nu era fluiditatea Forței, era ceva diferit ca şi calitate. Partea 
întunecată a Forței care putea fi apucată şi folosită. Dacă ar fi vrut. 

Şi auzi din nou vocile, dar de data asta nu erau în afara lui. Erau înăuntru, în 
inima zumzetului din el. Ferus se întoarse si se uită la oţelul transparent. În orice 
moment se aştepta să vadă un stol de droizi apropiindu-se. 

Îi poţi salva. Tot ce trebuie să faci... e asta. 

Fereastra explodă înăuntru, acoperind coridorul cu rămăşiţe din ceea ce fusese 
solid cu o clipă înainte. 

— Ferus? 

Lune nu avea experienţă in Forta, dar simtise suficient ca să se teamă. 

Ferus îşi văzu reflexia în sticla spartă. Ochii îi erau strălucitori. Buza, incretita. 
Fata îi era întunecată de furie. Nu se recunoscu. 

Neintelegand, Linna îi atinse brațul. El se uită la mâna ei şi ar fi vrut să i-o 
smulgă de pe corp. Nu voia să fie atins. 

— Nu poți s-o faci şi cu mine, spuse Linna. Şi trebuie să îl salvezi pe Lune. 

Femeie proastă, alegi să rămâi când eu pot să te salvez! 

Al cui fusese gândul ăsta? Al lui? 

Ce se întâmplă cu mine? 

Vocile... 

— Pleacă, îl îndemnă Linna. Ei încă nu ştiu că am fost cu tine. Pot să mă întorc. 
Aminteste-ti că ai un prieten aici. 

Se întoarse şi fugi, sărind peste cioburile de oţel transparent şi dispărând. 

Ferus nu se aşteptase la asta. Se holba la aerul gol din locul în care stătuse 
Linna. Îşi dorise atât de mult să scape. Şi totuşi, se întorsese la ei. 

Sacrificiul nu-şi avea locul în galaxia unui Sith. 

Unde voia el să trăiască? Cu ființe ca Linna, sau ca Vader? 

Simti cum partea întunecată se îndepărtează. Privi peste margine, la miile de 
metri până la platforma de aterizare îngustă. 

Se uită la Lune. 

— Ai încredere în sentimentele tale. Iti amintesti? 

— Nu gândi, spuse Lune. Doar fă-o. 

— Iti promit, spuse Ferus, o putem face. 

Ferus prinse o linie lichidă de la centura lui la cea a lui Lune. Apoi, invocând 
Forța, nu mai gândi, nu ezită, nu îşi puse întrebări. 

Doar sări. 


Capitolul 19 


Nava Imperiala urla pe cerul noptii, zburand printre cladiri si pe sub trotuare. 
Se parea ca Maggis nu credea in respectarea culoarelor de zbor. 

In timp ce abia trecura de un bloc inalt, Trever isi drese gatul. 

— Aa, crezi că ar trebui să incetinim? 

— Tocmai mi-am recăpătat libertatea, pustiule. Lasă-mă să mă bucur de ea. In 
ciuda cuvintelor sale, Maggis trase înapoi de acceleraţie. Încotro? întrebă el. 

— Trebuie să îl găsesc pe Lune. Şi cred că ştii mai multe decât îmi spui. 

Maggis nu răspunse. Intră cu viteză mare într-un tunel aerian. 

— Te pot ajuta, spuse Trever. Am cunoştinţe pe Coruscant. Iti pot da documente 
noi de identitate. Să-ţi inventezi un trecut fals. Ai putea chiar să predai din nou. Ei 
ştiu cum să te îngroape atât de adânc încât Imperiul nu te-ar putea găsi niciodată. 

Maggis îşi roase buza inferioară. leşiră din tunelul aerian în cartierul depozitelor. 
Maggis ocoli rapid un doc de încărcare, apoi făcu un viraj brusc şi zbură pe sub el, 
inversându-şi direcția. 

— Cred că ştiu unde este, spuse Maggis. Nu-l voi salva. Nu sunt un erou. Dar te 
voi duce acolo. 

Acum zburau folosind culoarele de zbor. În curând, lui Trever îi fu evident că se 
îndreptau înapoi spre districtul Senatului. Survolară complexul Senatului şi se 
îndreptară spre un turn înalt cu o coroană ovală în formă de bulb în vârful lui. 

— EmPal, spuse Maggis. Unul dintre proiectele preferate ale Împăratului. 

— Un centru medical? De ce l-ar duce Bog pe Lune acolo? 

— După cum am spus, l-a oferit voluntar, spuse Maggis cu un rictus. Pe băiatul 
lui. 

Trever se uită la el în timp ce zburau mai aproape. Ceva îi atrase atenţia, o 
reflexie. Ceva era ciudat. Apucă de o pereche de macrobinoclulari. 

— Oţelul transparent..., murmură el. Este spart. 

— Nu are nimic de-a face cu mine. O să te las jos lângă intrarea de urgenţă. 

Apoi Trever văzu ceva neaşteptat. Un băiat care cădea prin aer. 

Maggis întoarse nava, iar Trever se răsuci pe scaun şi se chinui să-şi focalizeze 
macrobinoclul. 

— Incetineste! Este Lune! Cade! Un alt corp pluti in luneta macrobinoculara. 
Trever isi dadu seama ca omul era legat de Lune si ca era Ferus. Trebuie sa ii ajutam! 

Maggis se rasuci sa se uite la el. 

— Am spus deja ca nu sunt erou! 

Focuri de blaster ieşiră din turn. Si apoi... Trever înghiți in sec. Asta era un foc 
de tun? 

— Pe toate supernovele — ăla e un tun laser! răcni Maggis, întorcând nava. 

— Coboară acolo jos — cad spre platforma de aterizare! 

— Esti nebun? 

— Nu vor trage asupra voastra! Suntem intr-o nava Imperiala! 

— Nu prea vreau să-mi asum acest risc, pustiule! 

Trever se aruncă asupra lui Maggis şi apăsă pe comenzi, iar nava se scufundă. 

— În regulă, în regulă! 


Maxilarul lui Maggis se inclesta. Pilotă nava in jos, zigzagând tot drumul şi 
zburând cu viteză maxima. Trever isi apasa fata de parbriz, încercând să nu-l piardă 
din vedere pe Ferus. Singura lui speranţă era ca Ferus să-i vadă. Şi să recunoască 
faptul că, în ciuda aparentelor, nu erau inamicul. 


Timpul i se părea liniştit lui Ferus. Era uimitor că se putea simți atât de calm în 
timp ce se prăbuşea în jos cale de mii de metri. Între el şi Lune curse încrederea. In 
mijlocul stelelor şi al aerului grăbit, Ferus simți o euforie stranie. Acum se afla în 
centrul său de calm, în ton cu Forța vie complexă care pulsa în milioanele de inimi 
care băteau în Oraşul Galactic. Şi nu-i era teamă. 

Platforma de dedesubt se repezi spre el. Văzu vârful senzorului pe care îl zărise 
de sus. Îşi întinse mâna spre linia de cablu lichid, apoi o desfăşură, privind-o cum 
şerpuieşte prin noaptea neagră şi se înfăşoară în jurul vârfului senzorului. Linia se 
întinse, iar el şi Lune se smuciră sălbatic. Dar linia rezistă. Vârful senzorului îi 
întrerupse căderea, iar acum tot ce trebuiau să facă era să facă un salt uşor de o sută 
de metri, până la platforma de aterizare. Apoi o fugă rapidă prin hangar şi... 

Trupele de şoc se revărsară pe platformă. Erau echipate cu lansatoare de rachete 
uşoare. lar ei stăteau agatati aici, ținte perfecte pentru antrenament. 

Ferus începu să se balanseze. Singura lui speranță acum era să ajungă până la 
vârful senzorilor şi să se târască cumva înapoi spre corpul turnului. Numai că nu 
exista nicio cale de intrare în clădire pe care să o poată vedea. 

Prima salvă îi rată la câţiva centimetri. Lune scăpă un strigăt. 

— Leagănă-te! ordonă Ferus, iar Lune începu să-şi legene picioarele, încercând 
să creeze impulsul necesar pentru a-i îndepărta de computerele de tintire. 

Grozav. Acum se îndrepta şi o navă Imperială spre ei. Ceva mic şi rapid. Probabil 
echipată cu tunuri laser. Cineva încerca deja să facă o reperare vizuală. Putea distinge 
doar o umbră prin parbriz. Dacă reuşea să ajungă la încărcătura alfa de la centura 
utilitară... 


— Aprinde luminile cabinei de pilotaj! strigă Trever. 

— Pentru ce? Pentru ca soldaţii ăia să ne poată tinti direct in cap? 

— Fă-o si gata! O să fie bine. 

Blestemând, Maggis aprinse luminile cabinei de pilotaj. Trever se lipi de parbriz 
în timp ce Ferus făcea o balansare lentă. Jediul zâmbi. Îl recunoscuse pe Trever. 

— Bine, poţi să le stingi. Acum deschide cupola cabinei de pilotaj şi vino sub ei. 

— Eşti nebun? Nu pot să se arunce pur şi simplu! Raportul de viteză este prea 
mare. Nu-l pot măsura. O să ne rateze! 

— El poate s-o facă. Ai încredere în mine. 

Maggis începu să ghideze nava. 

— Fac doar o singură trecere, doar una. Apoi plec de aici. 

Întoarse nava şi se îndreptă în zigzag spre Ferus şi Lune. O rachetă zbură spre 
cei doi, dar Ferus reuşi cumva să se dea la o parte. 

O secundă mai târziu, Maggis trecu pe sub ei. Cu o sincronizare de o fracțiune 
de secundă, Ferus îi ordonă lui Lune să se urce în spatele lui şi eliberă linia lichidă. 


Cei doi cazura prin aer, direct in jos. Ferus ii ghidă prin deschizătură şi aterizara 
in cabina de pilotaj cu un soc care facu ca nava sa se clatine. Se rostogolira pe podea. 

— Sfântă luna! bombani Maggis. 

Apoi impinse motoarele la maxim, pornind la drum, cu salvele de tun in urma 
lor. 

Ferus zăcea pe jumătate întins pe podea, cu braţul în jurul lui Lune. Trever se 
uita la ei, cu ochii sălbatici. Nu-i venea să creadă că totul functionase. 

— Nu ştiu cum ai reuşit, spuse Ferus, uitându-se în jur la nava Imperială, dar 
mulțumesc. Se uită la Maggis, în uniforma sa de ofițer Imperial. Şi tie iti mulțumesc, 
oricine ai fi. 

— Ar trebui să spui: oricine ati fi, domnule, îl corectă Maggis, stergandu-si 
sudoarea de pe fata. 


Capitolul 20 


Odata ce Lune fu inapoiat mamei sale in casa conspirativa din Orasul Galactic, 
ea nu-l mai scăpă din ochi timp de douăzeci şi patru de ore. Apoi, Dex îi sugeră cu 
blandete că Lune ar putea avea nevoie de ceva timp pentru a se juca, iar ea îl lăsă să 
plece să se joace cu un grup de copii care locuiau pe Aleea Tâlharilor. 

Dex îl trimisese pe Maggis mai departe, la o altă casă conspirativă, unde îi 
promisese că îi vor stabili o nouă identitate. Flame şi Wil sosiseră de pe Bellassa, iar 
Clive li se alaturase şi el. Era timpul să planifice prima întâlnire cu Moonstrike. Trebuia 
să se desfăşoare într-un loc în deplină siguranţă. 

— Ei bine, acum, vă puteți întâlni aici, presupun, spuse Dex. Dar... 

Flame dădea deja din cap. 

— Nu cred că ar fi cineva de acord. Nimeni nu vrea să se întâlnească chiar sub 
nasul Împăratului. 

Keets şi Curran Caladian începură să vorbească amândoi deodată, venind cu 
diferite sugestii. Clive privi cum Astri dispăru din cameră, apoi o urmă. 

— Ai de gând să intri in Moonstrike? întrebă el. 

Ea clătină din cap. 

— Nu prea am o lume natală. Am trăit peste tot cu Didi când eram mică. Apoi 
ne-am stabilit aici, în Oraşul Galactic. Dar, din punct de vedere tehnic, nu fac parte 
din rezistență. 

— Acesta ar putea fi un loc de unde să începem, spuse Clive. 

— Ry-Gaul s-a oferit să îl antreneze pe Lune, spuse ea. Jedii cred că poate să-şi 
dezvolte abilităţile in Forta. Nu va fi niciodată un Jedi, dar ar putea fi... ceva. Îi datorez 
asta. Cred că nu mai pot fugi de abilitatea sa in Forta. Aşa că vom rămâne aici pentru 
moment. 

— Poate că am o treabă pentru tine, spuse Clive. E ceva ce trebuie să fac. Făcu 
semn cu capul în direcția conferinței. Punem multă încredere în Flame. A trecut 
destule teste, e adevărat. Dar... 

— Dar ce? 

— Eu nu am încredere în ea. 

— $i? Tu nu ai încredere în nimeni. 

— M-am dus pe Acherin pentru a-i cerceta trecutul. S-ar putea să fi dat peste 
identitatea ei reală. Am crezut că am găsit pe cineva care ar putea şti ceva, dar a fost 
ucis înainte să apuc să vorbesc cu el. Asta mă deranjează. 

Astri se încruntă. 

— Acherin nu este în mijlocul unui război civil? 

— Ba da. 

— Cu oameni care sunt ucişi în fiecare zi? 

— Păi, bine. Poate că arată în regulă. Doar că nu miroase bine. Flame a evadat 
dintr-o închisoare Imperială împreună cu alte cinci persoane. Toţi sunt fie morți, fie 
înapoi în închisoare. Nu avem cum să aflăm ce ştiau persoanele acelea. Şi au dispărut 
toate înregistrările despre Acherin. Nu există nicio modalitate de a afla cine este Flame 
cu adevărat. Asta mă deranjează. 

— Iti dai seama că, dacă începi să sapi, s-ar putea să faci mai mult rău decât 


bine. S-ar putea sa starnesti ceva ce poate fi folosit de Imperiu. Si asta ar putea fi 
sfarsitul lui Moonstrike. 

— Da, m-am gândit si eu la asta. Clive ezită. Ştii, te-ai înşelat înainte. Nu este 
adevărat că nu am încredere în nimeni. Am încredere în Ferus. Şi în tine. Am nevoie 
de ajutor. 

— Hmm, Clive Flax cere ajutor. Nu credeam că voi apuca ziua asta. Astri 
suspină. În regulă. Cred că mi-ar prinde bine o distragere a atenţiei. 

Nu e chiar o demonstrație de susținere entuziastă, gândi Clive, dar e un început. 


Ferus era aşteptat la platforma Imperială de aterizare. Dar mai întâi trebuia să 
contacteze pe cineva. 

Obi-Wan apăru în hologramă în doar câteva secunde. Barba îi era brăzdată de 
mai mult argint, iar liniile adânci îi scrijeleau obrajii. 

— Nu am mai auzit de tine de ceva vreme, spuse el. 

— Nu arăţi prea bine, spuse Ferus. 

— Încântător ca întotdeauna, spuse Obi-Wan. Aş putea spune acelaşi lucru. Ce 
se întâmplă? 

— Roan e mort. 

Spasmul de pe fata lui Obi-Wan îi spuse cât de adânc il lovise vestea. 

— Cum? 

— Vader. 

Obi-Wan se uită în altă parte. Ferus încercă să-şi imagineze ce anume vedea. 
Praful şi pietrele de pe Tatooine. Praful exilului său. 

— Îmi pare rău, spuse Obi-Wan. 

— Şi un Jedi a ieşit la suprafață, spuse Ferus. Cineva pe care îl cunoşti. Ry- 
Gaul. 

Tristetea de pe fata lui Obi-Wan se atenuă. 

— Mă bucur să aud această veste. 

— Câştig tot mai multă încredere în cadrul Imperiului, continuă Ferus. Am 
primit o misiune specială de la Palpatine. Să găsesc orice adept al Forţei. 

— O misiune specială? Nu-mi place cum sună asta. Nu poți să-l subestimezi pe 
Palpatine. Este mult mai puternic decât tine. La fel şi Vader. Împreună sunt... 

— De neînvins? 

— Pentru tine singur, da. 

— Ştiu asta, spuse Ferus. Dar mai sunt lucruri pe care le pot face. Am întâlnit 
pe cineva, un contact care încearcă să organizeze o rezistență, din planetă în planetă... 

— E prea devreme, spuse Obi-Wan brusc. 

— Asta e părerea ta ponderată, spuse Ferus, de pustnic care trăieşte în Inelul 
Exterior? 

— Poate că sunt în exil, dar cunosc Imperiul, spuse Obi-Wan. Rezistenţa trebuie 
să fie construită încet. Imperiul deţine puterea în acest moment. A fost capabil să se 
deplaseze de la un sistem la altul şi rețeaua sa de comunicații este deja în funcțiune. 

— Imperiali nu sunt singurii care dețin puterea, replică Ferus. 

Obi-Wan îi dădea din nou lecții. 

— Tine-ti concentrarea acolo unde este deja, spuse el. Există perspective reale 
pentru adepții Forţei? 


— Câteva, spuse Ferus. Mi s-a dat o lista. 

Îi spuse lui Obi-Wan despre diferitele persoane de pe ea. Crezuse că Obi-Wan se 
va concentra pe vânătorul de recompense sau pe profesor, aşa cum făcuse şi el, dar 
Obi-Wan rămase foarte nemişcat. 

— Copilul de pe Alderaan. 

— Nu părea promițător, spuse Ferus. O balustradă a cedat, cineva nu a căzut... 
Sună mai mult a coincidență decât orice altceva. O încercare a cuiva de a câştiga 
favoruri cu Imperialii. Există informatori în fiecare oraş de pe fiecare planetă în zilele 
astea. Chiar şi pe o planetă ca Alderaan. Dar fiecare raport este urmărit, aşa că a ajuns 
până la mine. 

— Trebuie să depui un raport prin care să respingi observaţia, spuse Obi-Wan. 
Dar mai întâi trebuie să te duci pe Alderaan şi să pari că investighezi. 

— Am lucruri mai importante de făcut decât să urmăresc o pistă falsă, spuse 
Ferus. Am câteva piste reale pe care trebuie să le cercetez. 

— Nu, spuse Obi-Wan. Acesta este cel mai important lucru pe care trebuie să-l 
faci. 

Ferus voia să-i spună lui Obi-Wan că nu-i putea da ordine, dar nu credea că 
asta îl va împiedica să i le dea. 

— Mai este ceva ce ar trebui să ştiu? întrebă el. 

Obi-Wan se încruntă. 

— Iti spun doar ceea ce trebuie să ştii. Şi asta nu este totul. 

— Ştii, spuse Ferus, exasperat, aici nu suntem la Templu, eu nu sunt Padawan, 
iar tu nu eşti Consiliul Jedi... 

O fantomă de zâmbet traversă fata lui Obi-Wan. 

— Ştiu. Dar eu sunt tot ce ai. 

Apoi zâmbetul se estompa şi, dincolo de miliardele de stele care îi desparteau, 
îşi atinseră durerea unul altuia. Cuvintele lui Ferus evocaseră tăcerea şi liniştea 
Templului, energia zumzăitoare a sălilor de clasă, sunetul cizmelor pe piatra antică, 
râsetele celor mici. Camera Consiliului, cu toți cei doisprezece Maestri Jedi stand în 
cerc, cu experiența, înțelepciunea şi puterea lor. Simtira amândoi pierderea, proaspătă 
şi vie ca în ziua în care totul fusese distrus. 

Când Ferus vorbi din nou, vocea îi era blândă şi măsurată. 

— Voi pleca astăzi, promise el. 

Dacă Obi-Wan spunea că era important, avea încredere că aşa era. 

ÎNCEPUTURI... 


La început s-a numit Vechea Republică. 

Nu a existat niciun document care să consemneze întemeierea Vechii Republici 
şi nici nu era necesar vreunul. Întemeietorii s-au estompat în pulberea istoriei. Ei au 
clădit singura comunitate galactică cunoscută vreodată, care întotdeauna şi-a servit 
cetățenii bine şi cu credință. Noi lumi i s-au alăturat odată cu trecerea secolelor pentru 
a impartasi conducerea sa benefică. Planete ce se aflau ele însele în primejdie datorită 
dezastrelor naturale sau izbucnirii unor revolte au putut să se îndrepte spre vecinii lor 
pentru a primi ajutor. Toate rasele, toate speciile inteligente, toate popoarele erau egale 
in fata legii şi îşi trăiau viata cu drepturi care le garantau deopotrivă şansă şi libertate. 

Vechea Republică s-a format pe temelia celor mai importante lumi ce existau la 
început, majoritatea fiind din centrul galaxiei... În vremea aceea au apărut şi primii 
Cavaleri Jedi. A fost o lungă perioadă de pace şi expansiune galactică determinată de 
inventarea şi progresul călătoriilor prin hiperspatiu. Păzitorii acestei Republici au fost 
Cavalerii Jedi, un Ordin viteaz şi neînfricat, numărând sute şi mii de membri, ce a 
slujit la apărarea şi protecţia popoarelor Republicii. Înţelepciunea, bravura şi puterea 
lor au devenit legendă. Tragandu-si tăria comună din Forta, Cavalerii Jedi au menţinut 
pacea pe tot cuprinsul Galaxiei, generaţii după generații, şi au transmis mai departe 
crezul lor celor ce s-au dovedit deopotrivă capabili şi demni să fie Cavaleri. 

Prin strânsa ei coeziune, Vechea Republică a devenit invulnerabilă față de orice 
atac dinafară. Nicio altă putere galactică cunoscută nu a îndrăznit o asemenea mişcare 
pentru că ea ar fi însemnat un eşec sigur. Cetăţenii Vechii Republici au putut dormi 
linistiti în paturile lor, aflați în siguranţă înăuntrul zidurilor lor politice. 

Atacul a venit, totuşi. Dar, la fel ca în multe societăți democratice, el nu a venit 
din partea unei forțe din afară, ci din interior. Decăderea a început pe măsură ce tot 
mai multe lumi s-au alăturat Vechii Republici. Oficialii locali au devenit susceptibili la 
influență şi mită, plecându-se cel mai adesea in fata dorințelor celor implicaţi în afaceri 
de comerț interstelar. Senatul, slăbit de atâtea secole de pace şi mulțumire de sine, a 
devenit periculos de neglijent. Răsturnarea politică era inimaginabilă, dar inevitabilă. 


SITH... 


Un mare contigent dintre Cavalerii Jedi care fuseseră ademeniti de partea 
întunecată a Forţei au fost expulzați din Vechea Republică. După ce au pribegit o 
vreme, ei au dat peste ființele umanoide cunoscute sub numele de Sith şi au adus 
această specie în stare de sclavie. Cei din partea întunecată au ajuns să fie cunoscuţi 
sub denumirea de Stăpâni ai Sith-ilor. Pentru următoarele câteva mii de ani Imperiul 


lor avea să prospere şi să crească. In acest timp Cavalerii Jedi decăzuţi începură de 
asemeni să facă experimente asupra supusilor lor, convertind multi Sith în fanaticii 
războinici Massassi. 

Naga Sadow a condus Imperiul Sith. El a văzut ocazia de a extinde Imperiul Sith 
şi a invadat Vechea Republică, însă armatele sale au fost înfrânte de forțele combinate 
ale flotei Vechii Republici şi ale Cavalerilor Jedi. Sadow cu o armată compusă din 
războinici Massassi a fugit spre marginile îndepărtate ale universului, oprindu-se în 
cele din urmă pe cea de-a patra lună a planetei Yavin. Aici, dictatorul militar a început 
să facă experimente asupra celor ce l-au urmat, transformându-i în fiare monstruoase. 
Aceasta a avut drept consecință Războiul Fiarelor din Sistemul Onderon. Maestrul Jedi 
Arca, Străjerul recent descoperitului Sistem Onderon trimise ucenicii săi Jedi pentru 
a pune capăt violentului Război al Fiarelor. Sub conducerea lui Ulic Qel-Droma, aceşti 
Jedi încearcă să aducă pacea pe Onderon, dar au fost permanent împiedicaţi de 
puterile răului ale Reginei Amanoa, o urmaşă a lui Naga Sadow. În cele din urmă 
conflictul vechi de secole se încheie odată cu sosirea Maestrului Arca, moartea Reginei 
Amanoa şi căsătoria Stăpânului Fiarelor Oron Kira cu Prinţesa Galia. Între timp, 
Cavalerul Jedi Exar Kun ce fusese instruit de Maestrul Jedi Vodo-Siosk Baas găseşte 
învățătura interzisă a vechilor Sith. El imită căile demult decazutilor Sith şi le foloseşte 
pentru a crea o proprie filosofie a Codului Jedi. Cu aceste cunoştinţe Kun pune la cale 
o vastă şi puternică fratie şi isi arogă titlul de prim Stăpân Întunecat al Sith. Kun si 
alți Stăpâni Sith preiau controlul asupra Galaxiei şi reînvie vechiul Imperiu Sith. Lor 
li se opun în mod violent sute de Cavaleri Jedi. Războiul Sith care urmează este un 
conflict teribil în care multe personaje istorice importante sunt ucise, inclusiv Maestrul 
Jedi Arca. Toţi Cavalerii Jedi se adună laolaltă pe luna-junglă într-un front unit contra 
cetăţii fortificate Sith construite de Exar Kun. Cavalerii Jedi aliați îi distrug printr-o 
masivă lovitură nimicitoare pe supraviețuitorii Massassi. La scurtă vreme după aceea 
Exar Kun este şi el ucis de Cavalerii Jedi. Spiritul său este surghiunit pe un tărâm al 
întunericului veşnic pe Yavin 4. Stăpânii Sith sunt înfrânți şi nu se mai aude nimic 
despre ei până peste câteva secole, pe timpul războiului comerțului, pe Planeta Naboo. 


IMPERIUL... 


Un Senator ambițios şi lipsit de scrupule numit Palpatine s-a ridicat extrem de 
repede la putere, ajutat de către unii membri obscuri ai Senatului care începuseră să 
râvnească la mai multă influență şi autoritate. Promitand că va face curățenie în 
Galaxie şi va readuce Republica la strălucirea ei de odinioară, Palpatine a fost ales 
Cancelar al Republicii şi s-a înconjurat cu acei oficiali lacomi şi avizi de putere care 
l-au sprijinit în ascensiunea sa. Ceea ce ei nu ştiau era că Palpatine îşi trăgea puterea 
şi carisma din partea întunecată a Forţei. El avea însă ambiţii mult mai mari decât i-ar 
fi îngăduit funcția de Cancelar, iar aceia care i-au netezit drumul spre înaltele sfere ale 
puterii politice se vor trezi curând înlăturați, întemnițați ori striviti de mâna grea a lui 
Palpatine, in timp ce acesta îşi urmărea fără crutare țelul final. Din ordinul lui 
Palpatine, noul Imperiu a început o cursă a înarmării cum nu a mai existat alta în 
istoria galactică. Imense nave cu o incredibilă putere de foc au sărit de pe planşeta de 
proiectare în existența reală parcă peste noapte. Progresul tehnologic ce a rezultat a 
determinat apariția unei noi ştiinţe a războiului. 

Sistemele din centrul galaxiei au fost primele care au căzut, guvernele lor 
planetare fiind înlăturate prin forță, în timp ce legea marțială se extindea de la o lume 
la alta. 

Sigur pe poziția sa, înconjurat de un nucleu militar ce-i ştia de frică, Palpatine 
s-a autodeclarat Împărat. Pentru prima oară în nenumărate secole, lumile Vechii 
Republici s-au trezit conduse de un singur om. Toate drepturile personale au ajuns la 
cheremul capriciilor Împăratului, iar cele dintâi revolte împotriva lui Palpatine au fost 
inabusite aproape înainte de a izbucni. Cavalerii Jedi au fost vanati in mod sistematic 


si executati sumar. Ei s-au vazut abandonati, tradati sau ucisi chiar de catre aceia pe 
care ii aparasera vreme indelungata. Senatul marioneta ce fusese pastrat in functiune 
era permanent dezbinat, iar conducerea directa a fost incredintata Guvernatorilor 
regionali numiti de Palpatine. Crearea unei arme teribile, una capabila sa distruga o 
planetă întreagă dintr-o singură lovitură, a ţinut liderii ingroziti ai fiecărei lumi sub 
amenințarea anihilării. Steaua Morţii a fost ultimul cuvânt al lui Palpatine — asigurarea 
finală a puterii sale asupra miliardelor de ființe pe care le conducea. 


ALIANȚA REBELĂ... 


Când Imperiul lui Palpatine a ajuns la putere, un grup de cetățeni de pe întreg 
cuprinsul galaxiei au început să se organizeze încet şi discret într-o Forta Rebelă. 
Rebelii aveau un singur scop: distrugerea Imperiului şi întoarcerea la sistemul 
democratic din trecut. La început, fără să ştie, acest grup curajos a avut aliați în Senat. 
Acei Senatori planetari au înțeles pericolul extrem reprezentat de ascensiunea rapidă 
la putere a lui Palpatine şi au pus la cale, în secret, răsturnarea lui printr-o mişcare 
de preemtiune care ar fi concentrat valul rezistenței într-o forță care să asigure 
libertatea tuturor locuitorilor Vechii Republici. 

Senatorul Bail Organa din Alderaan şi Senatoarea Mon Mohtma din Chandrila 
au pus la cale în secret un plan care, se spera, va împiedica drumul său spre 
Preşedinţia Senatului. Tentativa lor a eşuat deoarece ridicarea la putere deplină a lui 
Palpatine s-a produs literalmente peste noapte odată ce baza sa de politicieni corupți 
a fost instalată. La o întâlnire în reşedinţa lui Organa in Casa Cantham din Oraşul 
Imperial, Mon Mohtma a îndemnat la revoltă generală împotriva lui Palpatine şi a 
forțelor sale crescânde. Organa s-a opus, temându-se că o asemenea mişcare ar fi 
putut distruge nu numai pe Palpatine, dar şi întregul sistem de guvernare pe care ei 
luptau să-l salveze. Organa dedicase întreaga sa viata democrației Vechii Republici si 
sistemului Senatorial şi socotea că, odată pusă în mişcare pentru a-l opri pe Palpatine, 
anarhia nu va mai putea fi controlată. 

Apoi o mică planetă din Sectorul Sern, lângă Lumile Centrale, a fost prima care 
a simțit urgia militară a lui Palpatine. Masacrul de la Ghorman a avut loc atunci cand 
Guvernatorul planetar Ghormanez a refuzat să se încline în fata lui Palpatine. Cetăţenii 
acestei lumi, sfidând o sporire Imperială a impozitelor, au organizat un protest paşnic 
pe principalul port spatial al planetei, blocând pistele de aterizare folosite de navele lui 
Palpatine. Zeci de persoane au fost ucise şi alte sute grav rănite când o navă militară 
condusă de Căpitanul (ulterior Marele Moff) Tarkin a aterizat intenționat peste 
protestatari atunci când a venit să adune noile taxe. Acest eveniment a marcat moartea 
Vechii Republici şi în acel moment multe alte lumi au înțeles că sistemul democratic 
pe care îl cunoşteau s-a prăbuşit complet. 

Bail Organa, îngrozit de o asemenea monstruozitate, a început să o ajute pe 
Senatoarea Mohtma să deturneze fonduri şi arme în mâinile sufletelor curajoase care 
s-au unit în curând, formând celule de rezistență organizată. Încă şi mai important, 
poate, Organa şi mica sa grupare de simpatizanți ai Rebelilor din Senat au pus la 
dispoziția liderilor Rebeli informații strict secrete, permițându-le să plănuiască lovituri 
prin surprindere împotriva navelor şi trupelor Imperiale. 

Multele grupuri izolate de rezistență împrăştiate prin toată galaxia i-au pricinuit 
puține griji lui Palpatine. Conducătorii lor erau săraci, iar forțele lor dezorganizate. Ei 
aveau puține arme şi, desigur, nimic din ceea ce ar fi putut face fata forțelor Imperiale 
însărcinate cu eliminarea lor. Multe unități de rezistență au fost dispersate sau chiar 
nimicite, iar planeta lor a fost pusă sub legea marțială. 

Implicarea Senatoarei Mothma în Rebeliune a fost descoperită de poliția secretă 
Imperială, dar înainte ca ea să fie prinsă, o informație dintr-o sursă amicală ajunsă la 
urechea lui Organa i-a permis să părăsească capitala Imperială. Astfel, ea a evitat 
capturarea şi dedicându-se cu totul distrugerii Imperiului a devenit Şeful Statului 


Major al Aliantei Rebele. 

Lucrand la organizarea unei Aliante a Planetelor Rebele, primul sau succes a 
venit la o conferinţă secretă ţinută în sistemul Corellian. Întrucât Mohtma a arătat 
numerosilor lideri ai grupurilor de rezistență dispersate cum o conducere centrală ar 
duce la îmbunătăţirea comunicațiilor, la un acces mai bun la fonduri, aprovizionare şi 
armament, cele trei grupuri principale de rezistență au căzut de acord să se unească 
într-un grup coerent. Acest Tratat Corellian a pus bazele Alianţei care în scurtă vreme 
şi-a sporit puterea grație nou-formatei unități. 

Declaraţia Rebeliunii, ratificată la aceeaşi conferință, l-a sfidat în mod fatis pe 
Palpatine şi chiar i s-a adresat personal. Ea prevedea, între altele: 


„Ai dezorganizat Senatul, vocea Poporului; 

Ai instituit o politică flagrantă de rasism şi genocid împotriva popoarelor 
non-umane din galaxie; 

Ai înlăturat conducătorii aleşi ai planetelor, inlocuindu-i cu Moffi şi Guvernatori 
după bunul tău plac; 

Ai mărit impozitele fără consimțământul celor impozitati; 

Ai ucis şi întemnițat milioane de persoane care nu au beneficiat de un proces; 

Ai extins armata dincolo de limitele necesare şi prudente, doar pentru unicul scop 
de a-i oprima pe supuşi. 

Noi, Alianţa Rebelă, în numele şi cu autoritatea ființelor libere din galaxie declarăm 
în mod public şi solemn intenţiile noastre: 

Să luptăm şi să ne opunem tie şi forțelor tale prin orice mijloace care ne vor sta la 
îndemână; 

Să refuzăm orice lege Imperială contrară drepturilor fiintelor libere; 

Să provocăm distrugerea ta şi distrugerea Imperiului Galactic; 

Să eliberăm pentru totdeauna toate ființele din galaxie. 

Pentru îndeplinirea acestor țeluri noi punem chezăşie proprietățile, onoarea si 
viețile noastre.” 


Lumile din întreaga galaxiei s-au unit în lupta contra tiraniei lui Palpatine şi a 
Imperiului său. Divergentele care existaseră cândva între rase şi specii au fost lăsate 
deoparte, deoarece dorința comună de libertate a devenit centrul de greutate al vieților 
lor. Piloti spatiali au străbătut distanţe interstelare, adeseori în mici nave de luptă, cu 
riscul de a fi detectati şi întemnițați de Imperiali, în scopul de a se alătura Rebeliunii. 


